EH 


 „MARIJONŲ KONGREGACIJOS LEIDINYS 


4 Prof. dr. J. Totoraitis. 





Lietuvos Karalius | 


. A ay 
5 
3 : + 

š A 


4 
* /,. , + „ . . v , , 
A . o * ž ė * 
1- . , , / 
R * » * 
4 u ž i, ė i 


MARIJONŲ KONGREGACIJOS LEIDINYS 


Prof. dr. J. Totoraitis 


MINDAUGAS 


Lietuvos Karalius 





1932 
Marijampolė 
49 Marijonų spaustuvė 


| IBiE 


Šis raštas yra lietuviškai perdirbta mano diser- 
tacija „Die Litauer unter dem Koenig Mindowe bis 
zum Jahre 1263, Freiburg (Schweiz) 1905“. Dalykai, 
kurie yra jau pasenę, išmesti, ir į jų vietą įdėtos da- 
bartinės nuomonės. Smulkios kritikos pastabos čia 
taip pat išleistos. Nedėtas čia nė šaltinių bei litera- 
tūros sąrašas. Kam tai būtų reikalinga, galės rasti 


minėtoje disertacijoje. 


Aisčių senovė 


—. Apie lietuvių tautą rašytų žinių ima rastis tik 
"XI š. po Kr. ir tos labai trumpos, vos paminėjimai, 
neduodą aiškaus vaizdo apie mūsų protėvių būklę. 
Senesnę tolimesnę praeitį šiek tiek atidengia lygina- 
masis kalbų mokslas. Ką tas mokslas sako apie mū- 
sų protėvių senovę, išdėstė neseniai mirusis žymus 
mūsų kalbininkas K. Būga. 


Viena indoeuropiečių vilnis, beslinkdama iš savo 
protėvynės Azijos šiauriniu Juodosios jūros pakraščiu, 
tuo keliu, kuriuo stūmėsi Azijos tautos besiveržiančios 
į Vakarų Europą, priėjusi Dunojų ėmė skirstytis. 
Viena jos dalis, persikėlusi per tą upę, patraukė į 
pietus—tai buvo vėlesnieji graikai ir italikai; kita da- 
lis pasislinko į šiaurę tarp vidurinio Dniepro upės ir 
Karpatų kalnų, šitos dalies įviena šaka atsiskyrė, pa- 
sistūmėdama į Dniepro viršupį, ir ta buvo aisčių, ar 
baltų, tautos protėviai, 0 likusieji tarp Karpatų ir lr 
durinio Dniepro buvo "slavų lopšys. Jj 


Taip aisčių protėvių tėvynė buvo Dniepro su | 
Berezina ir Sože viršupio sritis. Į rytus jie siekė Okos 
sritį ar geriau jos prieupį Ugrą, prie kurios įtako 
Protvos gyveno dar XIIš. rusų metraščių paminėta, 
lyg kokia liekana, Galindų tautelė (Goliad, Golend). 


Tos jų gyvenamos vietos buvo apėmusios prieškarines 
Minsko, Mogilevo gubernijas ir dalį Smolensko. 

Dalis šios srities gyventojų, atsiskyrusi, besipla- 
tindama, nuslinko į vakarus iki Vyslos žiočių—tai 
buvo vėlesnieji prūsai. Antra šaka, paskui einanti, 
buvo kuršiai, apsigyvenę prie Baltijos jūros nuo Ne- 
muno žiočių ir dabartinio vakarinio latvių Kuršo da- 
lyje. Trečia—žiemgaliai, kuršių kaimynai iš rytų kraš- 
to, siekė Dauguvą ir vienoje Kuršo vietoje jūrą. Ket- 
virta sėliai buvo apsigyvenę dabartiniame Zarasų aps- 
krityje ir Kurše iki Dauguvai. Iš pietų krašto, tarp 
upės Pripetės ir Būgo iš vienos pusės ir Nemuno iš 
antros, gyveno jotvingai, kurių šiaurinę dalį, buvusią 
tarp Nemuno ir dabartinių Prūsų, Vokiečių Ordeno 
kronikos vėliau vadina Sūdavais. 

Taip sritis aisčių protėvių apgyventa buvo ne- 
maža: rytuose Dniepro aukštupio šalis, vakaruose Vys- 
los žiotys, šiaurėje Dauguva, išskyrus jos žiotis, kur 
abiem pusėm gyveno finų (suomių) padermės lyvai,ir 
pietuose Pripetė ir Būgas. 

Aisčių seniausi kaimynai iš rytų ir šiaurės kraš- 
to buvo finų padermės tautos. Finai tuo kaimynystės 
laiku pasisavino iš mūsų protėvių į 250 žodžių, ir 
dabar dar esančių suomių, estų ir Pavolgio finų kal- 
bose. Būgos išvadžiojimais tasai pasiskolinimas įvyko 
1000—500 m. pr. Kr. 2 

Vakaruose Vyslos žiotis prūsai pasiekė apie V 
š. pr. Kr. Tose žiotyse rado begyvenančius slavus 
(venedus). Toliau už jų pajūryje gyveno gotai. Prū- 
sai gotus pažino dar tuo laiku, kai jie savo vardą 


tardavo dar ghudas, t. y.,-prieš priebalsių pasikei- 
timą germanų kalbose, įvykusį 400—250 m. pr. Kr. 
Gotai I-IIš. po Kr. įsikūrė Vyslos žiotyse ir čia jie 
nuo tada ėmė susisiekti tiesiog su prūsais. Gotų įta- 


ka aisčiams buvo labai silpna, nes prūsų, lietuvių | ir 


"latvių kalbos iš gotų turi pasiskolinusios tik devynis 
Žodžius, (į lietuvių kalbą iš gotų yra įėję tik keturi 
žodžiai: alus, pekus (galvijai), šarvas, midus. 
"Tuos žodžius lietuviai prisisavino ne tiesiog iš gotų, 
bet prūsams tarpininkaujant. Germaniškų žodžių lie- 
tuvių kalboje yra ir daugiau, tik jie ne tiesiog yra 
imti, bet atėję per slavus, kurie į visas savo kalbas 
po priebalsių pakitimo iš germanų yra pasiėmę į 30 
žodžių, pav. kunigas, pinigas, šalmas, katilas, asilas, 
morka... Vyslos žiočių slavus, gotų pavergtus, aisčiai 
ėmė vadinti pavergėjų vardu gudais. Lietuviai tuo vardu, 
paėmę jį iš prūsų, vadina dabar slavus, į pietus ir 
rytus nuo Lietuvos gyvenančius. 

Gotų kaimynystė paliai Vyslos žiotis ir Aisma- 
rias aisčiams pasibaigė apie 200 po Kr., nes ta tauta 
tada iš Eavislio nusidangino pas Juodąją jūrą. Tenai 
gotus (IV Š. » suvienijo į vieną stiprią valstybę kuni- 
gaikštis Hermanarichas. Tas, kaip rašo gotų chronis- 
tas Jordanas, pavergė po savo valdžia ir aisčius. 


Hunams sugriovus jo valstybę, tas pavergimas 
turėjo išnykti, bet galėjo likti dar šioki toki prekybos 
santykiai. Iš seno nuo Baltijos pakraščio į pietus bu- 
vo gabenamas gintaras. Tai galima spręsti iš to, kad, 
ostgotams įsikūrus Italijoje, jų karaliui Teodorikui 
Didšiajapa aisčiai siuntė gintaro, ir jo ministeris ris Ka- m 


“ 

ke rašė, buvo tie patys lietuviai, tik žemesnėje šalyje 
gyveną, būtent, tarp Telšių aukštumos ir Nemuno. Že- 
maičių vardas pirmą kartą yra paminėtas kronikose 
pradžioje XIII š. 


Prieš slavus, besistumiančius į šiaurę iš anapus 
Pripetės upės, pasitraukė šiek tiek į vakarus ir jot- 
vingai, bet jie nuo tos upės VI š. dar nebuvo atstumti, 

Lietuviai Baltijos jūros nesiekė. Jos pakraščiais 
pradedant nuo Nemuno žiočių į šiaurę gyveno kuršiai. 
Šiek tiek jūrą galėjo siekti žiemgaliai ir pačiame 
šiaurės ir vakarų Kuršo kampe—-finų padermės lyvai. 
Kuršiai su tais savo kaimynais, kaip išvadžioja K. Bū- 
ga, buvo susipažinę dar prieš VI š. po Kr. Kiek vėliau 
jie gavo sueiti į pažintį ir su Skandinavais anapus 


- jūros gyvenančiais, būtent, švedais. Skandinavai 


VIII š. ėmė pulti ir plėšti visus Europos kontinento 
pakraščius. Įplaukę į upių žiotis, jie irdavosi gilyn į 
sausažemį ir, apiplėšę gyventojus, grįždavo atgal. Jie 


„savo puolimais vargino prūsus. Jų pavergti kuršiai 


ir žiemgaliai ilgą laiką duoklę jiems mokėjo. Tai žinia 
yra iš aprašymo gyvenimo skandinavų apaštalo Ans- 
karo!). Iš to pat aprašymo yra žinoma, kad 853 m. 
švedai, karaliaus Olafo valdiniai, išlipę iš laivų Lie- 
pojuje sausu keliu nuvyko į Skuodo apylinkę ir paė- 
mė pilį Apuolę. Iš Skandinavų tuo laiku per kuršius 
į lietuvių kalbą pakliuvo keturi žodžiai: klaipas ar 
kliepas (duonos kepalas), kvietys, gatvė ir Vokia (ry- 


1) Vita Anskarii auctore Rimberto.  Accedit vita Rimberti. 
Recensuit G. Waitz. Hannoverae 1884. 


11 


tinė Skandinavijos dalis). Kuršių iš Skandinavų pasi- 
savintas žodis klaipas išliko Klaipėdos varde. Klaipė- 
da lietuviškai būtų Duonėda, t. y. pilis duonos ėdėja. 
Kad skandinavų kronikoms lietuvio vardas nėra Ži- 
nomas, tai iš to galima spręsti, kad jie savo puoli- 
muose gilyn į šalį toli nuo jūros neidavo ir lietuvių 
nesiekdavo. 

Tiek yra žinių apie baltų (aisčių) gyvenamas 
vietas, apie jų kaimynus ir santykius su kaimynys- 
tėje gyvenančiomis tautomis. Kokia buvo jų būklė 
viduje, nedaug ką galima sakyti. Iš anksčiau minė- 
to Tacito aprašymo matyti, kad aisčiai žemę dirbo 
ir augino gyvulius. Priedas prie to galėjo būti 
žvejojimas giriose, žūklavimas upėse ir ežeruose ir 
bitininkavimas liepynuose. | 

Apie vidaus tvarką duoda šiek tiek žinių Vul- 
fstano kelionės aprašymas iš IXš. pabaigos. Tas ke- 
liauninkas, iš Šlezvigo plaukęs septynias dienas ir 
naktis, atvyko į Vyslos žiotyse esantį miestą Truso. 
Apie iš arti matytą aisčių šalį jis šiaip praneša: 

„Estų žemė yra labai didelė, ir joje yra daug 
pilių, ir kiekvienoje pilyje yra karalius, ir ten yra 
taip pat daug medaus ir žuvininkystės, ir karalius ir 
turtingiausi žmonės geria kumelių pieną, o neturtingi 
ir vergai geria midų. Tenai tarp jų yra daug karų; 
ir estuose nedaroma alaus; bet ten midaus yra gana. 

Ten yra estuose paprotys, kad mirusis Žmogus 
pas gimines ir draugus nesudegintas guli vieną mė- 
nesį, kartais du; ir karaliai ir kiti kilnūs žmonės juo 
ilgiau nesudeginti guli ant žemės jų namuose, kartais 

pusę metų, juo daugiau jie turi turtų; ir visą laiką, 
kol ten lavonas guli, turi būti gėrimai ir žaidimai, 
iki tai dienai, kurioje jis esti sudeginamas. 

Paskui tą pat dieną, kurioje jie nori nešti jį ant 
laužo, dalina jo turtą, kiek dar yra likę nuo gėrimo 
ir žaidimo, į penkias ar šešias dalis, kartais ir dau- 
giau pagal jo nuosavybės dydį. Paskui jie deda di- 
džiausią dalį už mylios nuo pilies, ir po to kitą dalį, 
ir paskui trečią, iki viskas būva išdėstyta vienos my- 
lios ilgyje, ir mažiausia dalis turi būti padėta arčiausia 
nuo tos vietos, kur yra mirusis žmogus. Paskui turi 
susirinkti visi žmonės, kurie turi toje šalyje greičiau- 
sius žirgus, atstume penkių ar šešių mylių nuo pa- 
dėtų daiktų. Tada jie visi šoka lenktyn joti prie tų 
daiktų; tada vyras, turįs greičiausią žirgą, prilekia 
prie pirmos didžiausios dalies, ir taip vienas po kito, 
iki viskas būva paimta, ir tas ima mažiausią dalį, 
kuris arčiausiai prie kiemo prijoja; ir paskui kiekvie- 
nas joja savais keliais su laimėtu turtu ir gali sau 
visą pasilikti, ir dėl to greiti arkliai tenai yra nepap- 
rastai brangūs. Ir kai jo (mirusio žmogaus) paliki- 
mas visas taip yra išaikvotas, tada jie neša jį lauk 
ir sudegina jį su jo ginklais ir rūbais; ir paprastai 
visiškai išaikvoja visą jo turtą, ilgai laikydami mirusį 
žmogų jo namuose, ir tuo, ką jie deda ant kelio, ko 
svetimi lenktyn joja paimti, 

Taip pat yra paprotys estuose, kad mirę kiek- 
vieno luomo vyrai turi būti sudeginti, ir jei kas ran- 
da bent vieną kaulą nesudegintą, tai turi jie imtis 
žymią atgailą. Yra taip pat estuose menas, kad jie 

moka padaryti šaltį, ir dėl to tenai numirėliai taip 
ilgai guli ir nepūva, nes jie padaro jiems tokį šaltį. 
Ir jei jiems paduoda du indu, pilnu alaus ar vande- 
nio, tai jie padaro, kad kiekvienas užšąla, ar būtų va- 
sarą ar žiemą“. sa“ 

Taip Vulfstanas rašo apie prūsų papročius. Pa- 
našių dalykų galėjo būti, kaip iš vėlesnių šaltinių yra 
žinoma, ir pas jotvingus, kuršius, žiemgalius, sėlius 
ir lietuvius. Kaip Prūsuose taip ir kituose aisčiuose 
buvo daug pilių. Tai galima spręsti iš iki šiol išliku- 
sių visur Lietuvoje piliakalnių, kurie ne kas kita yra, 
kaip senovės pilių liekanos. Tų pilių valdovai vėliau 
kronikose yra vadinami kunigaikščiais. Deginti nu- 
mirėlius buvo ir Lietuvoje paprotys, kaip tai liudija 
vėlesni šaltiniai. Apie ilgą lavonų laikymą nedegintų, 
puotavimą, likusio turto dalinimą ir lenktynes nėra 
žinių, bet kad kas nors panašaus turėjo. būti, galima 
spręsti iš to, kad ir Vytautą Didįjį ne tuojau laido- 
jo, bet per aštuonias dienas raudojo. 

Kai Vulfstanas čia minėtąjį pranešimą rašė, t. y. 
baigiantis IX š., Lietuvos vardas dar jokiai kaimynų 
kronikai nebuvo žinomas. Pirmą kartą Lietuvą pami- 
nėjo vokiečių metraštis (Annales (COuedlinburgenses) 
'1009. Seniausia rusų kronika pirmą sykį Lietuvos . 
vardą užrašė; 1040 m. 


Pirmos lietuvių kovos su rusais 


Rytų slavai, gyvenusieji Volinijoje, vidurinio ir 
aukštojo Dniepro srityje, Dauguvos ir Volgos aukštu- 
pyje ir apie Ilmenio ežerą ir paliai Volchovo upę, buvo 
susiskirstę į įvairias gentis, nepriklausančias viena nuo 
kitos. Jų kaimynai rytų šaly buvo susidarę dvi valstybes: 
Bulariją prie vidurinės Volgos ir Kamos upės, ir Cha- 
zarų prie Volgos žemupio. Bent dalis anapus Dniep- 
ro esančių slavų buvo priklausomi tų valstybių ir mo- 
kėjo joms duoklę. Iš pietų slavus vargino savo puolimais 
laukinės pietų slavų kaimynės tautos. Iš Skandinavijos 
nuo seniai, nuo neatmenamų laikų, buvo varoma pre- 
kyba su pietų šalimis, ypač su Konstantinopoliu. Kelias 
jai buvo Baltijos jūra, Finų įlanka, upė Neva, Lado- 
gos ežeras, upė Volchovas, Ilmenio ežeras, upė Lo- 
vatė, paskui pirkliai iš to vandens kelio savo valtis 
persivilkdavo sausa žeme kelias dešimtis ar šimtą 
kilometrų į Dnieprą ir tolyn ta upe plaukdavo į Juo- 
dąją jūrą ir pagalios į Konstantinopolį. Prie to kelio 
dėl tos prekybos buvo išaugę turtingi miestai: šiaurėje 
prie Ilmenio ežero Novgorodas, prie Dniepro Smolens- 
kas ir Kijevas, ir dar prie Dauguvos Polockas. Tuo 
keliu iš seno plaukiojo Skandinavijos pirkliai, vadina- 
mi variagaiarfiniškai rusai. Novgorodo slavus 
jie pavergė. Kai tiems slavams įgriso svetimas vieš- 

patavimas, jie išvijo atėjūnus, bet patys nemokėjo tvar- 
kytis. Pagaliau nutarė pasikviesti vėl variagus ar ru- 
sus iš Skandinavijos ir nusiuntė pasiuntinius, sakyda- 
mi: „Žemė mūsų didelė ir apsti, bet tvarkos joje nė- 
ra: ateikite kunigaikščiauti ir valdyti mūsų“. Varia- 
gai arba rusai atvyko vedami vado Ruriko ir įkūrė. 
Novgorode valstybę. Išsyk valdė jis pasidalinęs ša- 
lį su dviem broliais; tiems mirus, jis vienas ėmė val- 
dyti šalį, miestus pavesdamas savo palydovams. Vie- 
nas tų palydovų gavo Polocką. Rurikui mirus, už jo 
nepilnametį sūnų Igorį valdė naują valstybę Olegas. 
Tas paėmė į savo valdžią Kijevą ir į tą miestą iš Nov- 
gorodo perkėlė savo sostinę. Jis suvienijo po savo val- 
džia visus rytų slavus. 

Taip tos naujai įkurtos valstybės valdovai buvo 
skandinavai, vadinami variagai ar rusai. Per kokią 
pusantro šimto metų jie laikė santykius su savo se- 
nąja tėvyne, iš ten kviesdavosi savo palydovus ir sar- 
gybą. Palengva jie patys suslavėjo. Jų valdoma šalis 
nuo jų ėmė vadintis Rusija. Vienas tų Rusijos valdo- | 
vų Vladimyras I988 priėmė iš Bizantijos misijonierių 
grekų krikštą ir pakrikštijo savo valdinius. „Rusijos 
„valstybė-buvo-įkurta 862. Krikštą priėmus, Kijeve ir 
"Visur Rusijoje ėmė platintis aukšta Bizantijos kultūra. 

Ta nauja Rusijos valstybė, suvienijusi rytinius 
slavus, bekariaudama su laukinėmis pietų stepų tau- 
tomis, su prekybos valstybėmis, Chazarais ir Bulgarais, 
rytuose esančiomis, ėmė kreipti dėmesio ir į prie Pri- 
„petės upės gyvenančius jotvingus. Ta upė buvo kelias 
į rusų miestus, prie Būgo esančius. Kijevo valdo- 

vams buvo svarbu, kad tas kelias būtų laisvas, prie 
Pripeties gyvenančių jotvingų nekliudomas. Kunigaikš- 
tis Vladimyras 893 kariavo jotvingus ir nugalėjo. Bet 
tie vargu bus buvę pavergti, nes jo sūnus Jaroslavas 
1038 vėl su jais karą varė. Po šito žygio jotvingų 
bent rytinė dalis turėjo pakliūti į rusų valdžią arba 
pasitraukti tolyn į vakarus. Po dviejų metų 1040 tas 
pats Kijevo valdovas kariavo su lietuviais. Kokia to 
žygio buvo išeitis, kronika nesako, tik 1044 Jarosla- 
vas vėl ėjo lietuvių kariauti, nugalėjo ir įkūrė Nov- 
gorodą, vadinamą Naugarduką, esantį netoli nuo aukš- 
tojo Nemuno. Įkūrimas to miesto buvo ženklas, kad 
rusai bent toje lietuvių gyvenamo ploto dalyje tvirtai 
su savo valdžia atsistojo. Nestoro kronika priskaito 
lietuvius prie tų tautų, kurios rusams mokėjo duok- 
lę, Nors rusų kronikos nemini nė vieno atsi- 
tikimo, kur ta duoklė iš tikro būtų buvusi mokėta, 
tačiau tasai Naugarduko įkūrimas verčia spręsti, kad 
bent to miesto sritis kurį laiką bus tai dariusi. 


Nuo Jaroslavo žygių rusų kronika nei jotvingų, 
nei lietuvių kelias dešimtis metų visai nemini. Jaros- 
lavas mirdamas 1054 Rusiją padalino penkiems sū- 
nums. Tie tarp savęs nesutiko ir bekariaudami silp- 
nino vieni kitus. Savo kunigaikštijas jie taip pat da- 
lino vaikams. Rusija taip suskilo į daug kunigaikštijų. 
Joms silpnoms esant, jotvingai, kurie buvo pavergti, 
matyt, nusikratė ar bandė nusikratyti rusų priklauso- 
mybę. Poiocko kunigaikštis Borisas 1102 kariavo su 
jotvingais ir nugalėjo. Taip pat padarė 1112 Volinijos 
kunigaikštis Jaroslavas. Nuo tada, ar gal nuo jo pro- 

„tėvio Jaroslavo, padalinusio Rusiją į dalis, diduma 
jotvingų Žemės priklausė Volinijos kunigaikštijai, o 
mažesnė ties Nemuno viršupiu Polocko. Rusai paverg- 
toje jotvingų Žemėje varė kolonizaciją ir joje XII š. pa- 
statė miestus: Slonimą, Volkoviską, Gardiną ant deši- 
nio Nemuno kranto. Rytuose iš Polocko kunigaikštijos 
taip pat buvo kolonizuojama gretimoje lietuvių šalyje. 
Apie vidurį XII š. prie upės Beržuonės, Nemuno in- 
tako, iš dešinės buvo pastatytas miestas Gorodec (da- 
bar, tur būt, Gorodok), ir jame kunigaikščiavo vienas 
Polocko kunigaikštis Volodar. Tur būt, tai kolonizacijai 
remti 1132 Mstislavas, didysis Kijevo kunigaikštis, pa- 
darė žygį į Lietuvą ir plėšė šalį. Bet iš to daug kas 
neišėjo, nes grįžtančius rusus pasiviję lietuviai užpuolė 
ir daug kijeviečių išžudė. 


Viduryje XII š. lietuviai buvo įtraukti į Polocko 
kunigaikščių ginčus. Polocko kunigaikštija, kaip ir ki- 
tos Rusijos kunigaikštijos, dėl dalinimų tėvui mirš- 
tant, buvo suskilusi į mažas kunigaikštijėles. Kuni- 
gaikščiai, tie smulkūs jų valdovai, tarp savęs turėda- 
vo ginčų ir per tai karų. Į tuos savo kivirčus įtrau- 
kė jie ir lietuvius. Kai tie kunigaikščiai 1159 darė 
tarp savęs taiką, vienas jų Volodar Glebovič šalinosi 
nuo jų ir lietuvių padedamas sukinėjosi aplinkui gi- 
riose. 


Gal dėl to tas pats Volodaras 1162 kitų Polocko 
kunigaikščių buvo apgultas jo pilyje Gorodece, bet jis 
vėl su lietuviais užpuolė nakčia savo priešus ir atsi- 
gynė. 


"a 

1180 lietuviai buvo sąjungininkai kito Polocko; 
kunigaikščio Vseslavo Vasilkovičiaus, kai jis darė žy- 
gį prieš Drucko miestą. 


Tas įsitraukimas į Polocko kunigaikščių ginčus 
lietuviams. davė progos pažinti jų silpnybę, pažadino 
"daryti savaimingus žygius į rusų šalis. Nuo to laiko 
dažniau lietuvius mini rusų metraščiai. 1183 lietuviai 
kariavo į šiaurę nuo Polocko kunigaikštijos esančią 
šalį. 1191  polockiečiai- ir Novgorodo kunigai- 
kštis Jaroslovas Lukuose darė sutartį prieš lietuvius | 
ir estus. Tais pat metais Vručo kunigaikštis Rurikas 
bandė daryti karo žygį į Lietuvą, bet dar jos nepa- 
siekęs turėjo grįžti dėl įvykusio tą žiemą atodrėkio. 
Po dvejų metų tas pats kunigaikštis vėl buvo „beban- 
dąs žygiuoti į Lietuvą, bet ir vėl buvo nuo to sutruk- 
dytas, nes polockiečiai buvo besirengią pulti jo šalį. 
1198 Novgorodo kunigaikštis Jaroslavas į Lukų miestą 
pasiuntė savo sūnų Iziaslavą, kad gintų nuo lietuvių 
puolimų. Iziaslavui tuo tarpu mirus, lietuviai ir poloc- 
kiečiai užpuolė Lukus. 

Tuo laiku polockiečiai, tur būt, nemažai bus ga- 
vę kentėti nuo lietuvių. Vienas to laiko eilėraštis!) šiaip | 
skundžiasi dėl liūdnų Polocko santykių: ,„Purvais su- 
teršta teka Dauguva dėl pagonų riksmo... Jaroslave 
ir jūs Vseslavo anūkai, jūs netekote savo protėvio 
garbės“. Vienas tų anūkų Iziaslavas bandė gintis: „Su | 
aštriais kardais švaistė į lietuvių šalmus ir darė gar- 
bę protėviui Vseslavui; bet veltui, jis ir jo palydovai | 

| 
| 


1) Slovo o polku Igorevie. 

žuvo mūšyje. Jo mieste, kaip kalba tas pat kūrinys, 
liūdni balsai pasidarė, linksmumai išnyko, tik raudos 
girdėti Gorodne“. Be abejo, čia kalbama apie Gardi- 
ną, tekusį lietuviams baigiantis XII š. Gardino paėmi- 
mas buvo pirmas pastovus teritorialis lietuvių laimė- 
jimas. Lietuvių noras kariauti vis didėjo. 

1200, perėję per Polocko kunigaikštiją, nuvyko į 
Novgorodo sritį, apiplėšė Lovatės miestą ir aplinkinius 
kaimus. Novgorodiečiai begrįžtančius užpuolė, išmušė 
jų 80, atėmė grobį ir belaisvius. Novgorodiečių susirė- 
mime žuvo 15. Po šito nepasisekimo Polocko kuni- 
gaikštis Vladimyras manė, kad jam dabar gera pro- 
ga atkeršyti lietuviams už jo šalies plėšimus. Žiemą 
1201 įpuolė į Lietuvą, kai lietuviai buvo įšvykę ka- 
riauti Žiemgalių. Bet tie sužinoję apie priešo puolimą 
greit sugrįžo ginti savo šalies. 

1203 lietuviai kovojo Černigovo kunigaikščius 
anapus Dniepro. Tai rodo, kad Polocko kunigaikštija 
nestengė jų žygio sustabdyti. Tąžygį lietuviai pralaimė- 
jo, nes mūšyje jų žuvo 1700. Tas kritusių skaičius rodo, 
kad einant kur kariauti, susitelkia gana žymi jėga. 

Tikslai tų žygių buvo prisiplėšti grobio užpultoje 
šalyje. 

Baigiantis XII š. ir prasidedant XIII š. lietuviai 
puolė ne tik rusų šalis, bet ir latvių ir estų. Žinių 
apie tuos žygius yra daugiau, nes jie yra daug gau- 
siau aprašyti Henriko Latvio kronikoje, nekaip rusų 
metraščiuose, kur paduoti vos trumpi paminėjimai. 


Lietuvių kovos su Livonijos 
Vokiečiais 


Nuo IX š. rusai (rytiniai slavai) varė prekybą su 
vakarų Europa per Gotlando salą. Kelias į tą salą 
ėjoiš Kijevo Dniepro upe per Smolensko miestą, pas- 
kui per Novgorodą iki Nevos žiočių ir iš ten Finų 
(Suomių) įlanka ir Baltijos jūra. Artimesnis kelias per 
Polocką Dauguvos upe viduryje XII š. buvo atras- 
tas vokiečių pirklių iš miesto Visby, esančio Gotlan- 
do saloje. Žinia apie nežinomą iki tol stabmeldžių 
šalį greit pasklido Šiaurės Vokietijoje. Tada suįpirk- 
liais į Dauguvos sritį atvyko pirmi misijonieriai vo- 
kiečiai, norėdami platinti Kristaus mokslą tarp stab- 
meldžių. 


Pirmas apaštalas Meinhardas, šv. Augustino vie- 
nuolijos kanonikas iš Segeburgo, stengėsi ramiu būdu 
atversti lyvus į krikščionybę. Daug stabmeldžių pri- 
ėmė krikštą, bet greit vėl atkrito į pagonystę, kai ne- 
patenkintieji nauja religija buvo ėmę bruzdėti. Nuo 
stabmeldžių puolimų apsiginti Meinhardas pastatė dvi 
pilis—Uekskūl ir Holm. Jis mirė 1196. 

Kad ramus dešimties metų jo darbas buvo be 
žymių sėkmių, tai jo įpėdinis vyskupas Bertoldas 
griebėsi smarkesnių priemonių. Su kryžeivių būriu 

atvyko jis į Livoniją, manydamas pirma užkariauti 
tą šalį ir paskui atversti gyventojus į krikščionystę. 
Jis žuvo bekovodamas su stabmeldžiais 1198. 

Daug greičiau ėmė plėstis krikščionystė, kai į 
Livoniją atvyko energingas kunigas kanonikas Alber- 
tas iš Bremeno. Vyskupu įšvęstas jis sumanė įkurti 
toje šalyje vokiečių koloniją, kurioje krikštyti gyven- 
tojai galėtų turėti atspirtį. Vasarą 1200 m., padedamas 
iš Vokietijos susikviestų kryžininkų, paėmė jis į sa- 
vo valdžią lyvų šalį. Kitais metais ėmė statyti Rygos 
miestą toje vietoje, kur Rygos upelis įteka į Dau- 
guvą, ir tuojau tam naujam miestui ginti įkūrė kar- 
dininkų ordeną. Palengva su pagalba tų kardininkų 
ir iš Vokietijos parsikviestų kolonistų buvo nugalėti 
latviai, kuršiai, sėliai, estai, Ozilijos sala ir dalis 
žiemgalių. Įvedus tose šalyse krikščionystę, buvo pa- 
darytas pamatas Livonijos valstybei. Vyskupas Alber- 
tas mirė 1229 m. sausio 17 d. 

Prie jo įpėdinio vyskupo Mikalojaus kardininkų 
ordenas dėl pralaimėto su Lietuva karo nusilpo ir dėl 
to susivienijo su Vokiečių Ordenu, įsikūrusiu Prūsuo- 
se. Nuo tada Livonija priklausė Vokiečių Ordenui ir 
buvo valdoma atskiro landmeisterio. 


Prieš vokiečių apsigyvenimą prie Dauguvos lat- 
viai, lyvai ir estai gaudavo daug kęsti nuo lietuvių 
puolimų. Bejėgiai Polocko kunigaikščiai, kurių val- 
džioje nuo senovės tos tautos buvo buvusios, dėl sa- 
vo vidujinių nesutikimų negalėjo apginti savo valdi- 
nių nuo lietuvių puolimų; juo labiau jos pačios ne- 
stengė save apginti. Henrikas Latvis lietuvių santykius 

su tais kaimynais šiaip aprašo: „Tada lietuviai toje 


šalyje taip buvo gavę viršų ant kitų tautų, jog ne- 
daug kas drįso gyventi kaimuose. Latviai palikdavo 
savo namus ir slėpdavosi girių tankumose. Ir čia ne- 
turėdavo jie apsaugos. Lietuviai surasdavo juos miš- 
kuose, vienus jų nužudydavo, kitus imdavo į nelais- 
vę ir plėšdavo jų turtą. Rusai bėgdavo nuo lietuvių 
per girias ir kaimus, kaip avys nuo vilkų“ !). 

Iš to gali būti aišku, dėl ko besitaikant vysku- 
pui Albertui ir Polocko kunigaikščiui 1212 taikos 
motyvu dedamas yra bendras gynimasis nuo lietuvių. 
Taip pat darosi suprantama, dėl ko Rygos vyskupas, 
paėmęs sėlių pilį, nuo jų reikalauja atsisakyti drau- 
gavimo su lietuviais. Ir Visevaldė, kunigaikštis Ger- 
cikės pilies, esančios prie Dauguvos, vedusis moterį 
lietuvaitę, virtęs vyskupo Alberto vasalu, turėjo atsi- 
žadėti bendravimo su lietuviais?). 

Taip vokiečių kolonija, Livonijoje įkurta, pasi- 
darė kliūtis lietuvių žygiams į tą šalį. Greit ji turėjo 
būti tikras pavojus lietuvių nepriklausomybei. 

Nuo pat pradžios lietuviai turėjo suprasti, ko 
jie gali laukti iš vokiečių pusės; dėl to jie jau pir- 
mam lyvų apaštalui pasirodė priešingi. Tai liudija jų 
įpuolimas į Livoniją 1186, dėl kurio Meinhardas su 
pilies Uekskūll gyventojais turėjo bėgti į girią slėp- 
tis3), Kitaip lietuviai elgėsi, . kai vyskupas Albertas 
ėmė statyti Rygą: vasarą 1201 jie atvyko pas jį ir 


1) Henriko Latvio Kronika, sk. XIII, 
2) Henrikas L. XIII. 
9) ib. I. 

padarė su juo taiką. Bet kitais metais žiemą jie tą 
taiką sulaužė, įpuldami į Livoniją (1202)! 

Sekančių metų vasarą jie drauge su Gercikės 
kunigaikščio Visevaldės pagalba užpuolę išsivarė Ry- 
gos piliečių galvijus ir du kunigu paėmė į nelaisvę?). 
1204 dalyvavo lyvų sukilime prieš vokiečius?). Gavė- 
nioje 1205 vienas. lietuvių vadas Sudgate*) užpuolė 
estų Žemę, paėmė 1000 gyventojų į nelaisvę ir gabe- 
nosi namo didelį grobį. Begrįžtantiems rygiečiai drau- 
ge su žiemgaliais pastojo kelią ir nugalėjo, užmuš- 
dami 1200 lietuvių. Toks žuvusių skaičius rodo, kad 
nemaži būriai susitelkdavo pulti priešų šalies. Nuliū- 
dimas dėl tos nelaimės Lietuvoje buvo didis. Penkios 
dešimtys moterų pasikorė, manydamos, kad kitame 
gyvenime vėl sueis savo vyrus“). 

Nors ir skaudus buvo tas pralaimėjimas, tačiau 
1206 lietuviai jau vėl kovoja prieš vokiečius drauge 
su sukilusiais lyvais"). Bet tikrą kerštą už tai lietu- 
viai darė 1207. Per Kalėdas įpuolė į Livoniją ir To- 
reidos gyventojus užpuolė susirinkusius į bažnyčią. 
Kas nesuskubo pasprukti, buvo nudėtas arba paimtas 
į nelaisvę. Begrįžtant su gausiu grobiu, jų vadas prie 
Dauguvos pasikvietė Lenevardeno pilies viršininką ir 
dėl savo pasisekimo išdidžiai tarė: „Eik ir pasakyk 
krikščionims, kurie prieš dvejus metus išžudė mano 


 ib. V. 

2) ib. VII. 

5) ib. XIII. 

*) gal Sutkaitis. 

5) Henrikas L. IX, 
9) i. A 

kariuomenę begrįžtančią iš Estonijos; dabar mane ir vi- 
sus maniškius ras budinčius“. Bet jam nepavyko, 
kaip buvo tikėjęsis. Krikščionių kariuomenė, belau- 
kianti prie Dauguvos, užpuolė lietuvius. Mūšio jie ne- 
atlaikė ir buvo priversti bėgti Pažymėtina, kad 
lietuviai čia pirmą kartą įsileido į taisyklingą mūšį. 
Nors nepavyko, bet tas nepasisekimas rengė būsimus 
nugalėjimus!). 

Vokiečiai tą nugalėjimą tiksliai išnaudojo, pa- 
imdami Sėlių pilį, kuri lietuviams, bevykstantiems 
plėšti į kitą Dauguvos pusę, būdavo prieglauda. 

Ir žiemgaliai bandė naudoti lietuvių nelaimę. 
Drauge su 50 Rygos raitelių jie įpuolė į Lietuvą, bet 
buvo atmušti atgal (1208)"). Geriau pavyko latviams, 
kurie norėdami atsilyginti už senesnius plėšimus, 
įpuolę į Lietuvą daug žalos padarė“). Tą latvių pasi- 
sekimą panaudojo vyskupas Albertas ir privertė pilies 
Gercikės kunigaikštį Visevaldą, vis palankų lietuviams, 
atsižadėti draugavimo su jais. Taip lietuviams buvo 
atimta antra atramos vieta, esanti prie Dauguvos?). 

Tie visi iki tol patirti nepasisekimai vertė lie- 
tuvius susirūpinti savo nepriklausomybe, ypačiai kad 
vokiečiai vis labiau stiprėjo. Buvo jaučiama, kad pa- 
vojus iš vokiečių pusės vis didėja. Tam išvengti bu- 
vo padaryta sąjunga, į kurią įėjo sukilėliai lyvai, Kkur- 
šiai, estai ir net rusai. Buvo sutarta, kad vienu lai- 


) ib. XI. 

2) ib. XII. 

8) ib. XIII. 

4) Henrikas L. XIII. 

ku lietuviai užpuls pilį Kokenhūzeną ir kuršiai Rygą. 
Bet abu puolimu vokiečiai atmušė. Po to pasisekimo 
vokiečiai padarė sutartį su Polocko kunigaikščiu Vla- 
dimiru. Tada sukilusieji Rygos vyskupo vasalai ap- 
rimo. Lietuviai, jausdamiesi per silpni drauge stoti 
prieš du priešu, ėmė derėtis su vokiečiais, prašydami, 
kad pilies Kokenhūzeno įgula leistų eiti per vokiečių 
sritį į nekrikštytų estų šalį. Gavę tą leidimą, per lat 
vių Žemę nuvyko į estus, apiplėšė ten Sakkalės apy 
linkę ir su gausiu grobiu sugrįžo atgal!) 

Tuo lyg pasidrąsinę, lietuviai vėl susitarė su sė- 
liais ir su neištikimu Rygos vyskupo vasalu Visevalde 
paskui pasiuntė pasiuntinį Dangerutę į Novgorodą, ti- 
kėdamiesi pakreipti ir tą respubliką prieš vokiečius. 
Nelaukdami, iki bus galutinai susitarta su Novgoro- 
du, lietuviai atvyko pas Kokenhūzeno pilį ir įgulos 
akivaizdoje metė ietį į Dauguvą, tuo pažymėdami, 
kad paskelbia karą. Tos pilies nepaėmę, perėjo per 
Dauguvą, prasidedant 1213, žudydami gyventojus ir 
plėšdami, nusistūmė iki Frikatijai ir Imerai. Šiuo kar- 
tu vokiečių neužpultiems pasisekė sugrįžti su dideliu 
grobiu atgal į Lietuvą. Bet už tai Kokenhūzeno rite- 
riai ir latviai, atlygindami, įsibrovė į Lietuvą. Keršy- 
dami už tą įpuolimą, lietuviai apiplėšė Lenevardeno 
apylinkę. Grįždami turėjo išlaikyti mūšį su norinčiais 
pastoti kelią kardininkais. Lietuvių vadas ir didelė 
kareivių dalis mūšyje žuvo, kitai daliai pavyko su 
grobiu pabėgti namo. Po to atsitikimo, įvykusio pa- 


1) ib. XIV, XVI. 

vasarį 1213 m., pasiuntinį Dangerutę, grįžtantį iš Nov- 
gorodo, kur jis buvo taręsis dėl sąjungos, kardinin- 
kai pagavo ir uždarė Vendeno pilyje. Jo išvaduoti 
kitą žiemą lietuviai žygiavo pas tą pilį, įkliuvo į už- 
statytas jiems spąstas ir netikėtai užpulti pralaimėjo mū- 
šį. Dangerutė, netekęs vilties atgauti laisvę, kalėjime 
nusižudė!) 

Įtūžę lietuviai ant: vokiečių dėl savo pralaimė- 
jimų, visur ėmė ieškoti sąjungininkų prieš savo prie- 
šus. Stengėsi patraukti į savo pusę visus nepatenkin- 
tuosius vokiečių nugalėtose srityse. Netir tas gentis, su 
kuriomis pirma buvo kariavę, rūpinosi palenkti prie 
savęs. Susitarę su nepatenkintais estais, pradžioje 
1216 pakreipė prie savęs Polocko kunigaikštį Vladi- 
mirą. Buvo susitarta, kad lietuviai ir polockiečiai 
drauge puls Rygą. Bet staigi kunigaikščio Vladimiro 
mirtis sukliudė to sumanymo vykdymą!). 

Po to lietuviai, pasijutę gal per silpni esą Livo- 
niją nugalėti ar dėl kokios kitos priežasties atrodo 
lyg beimą artintis prie vokiečių. Pavergę Livoniją, 
vokiečiai ėmė kreipti savo ginklus į estų žemę, kuri 
iš senovės buvo priklausiusi Rusijai, ar geriau sakant, 
nepertolimam  Novgorodui. Novgorodiečiai širsdami 
ir pavydėdami žiūrėjo į didėjančią vokiečių įtaką 
Estonijoje. Dėl to kova tarp tų dviejų priešų buvo 
neišvengiama. 1217 sausio 6 vokiečiai iš pilies Odenpa 
įpuolė į Novgorodiečių šalį. Lietuviai tada, lyg eida- 
mi išvien su vokiečiais ir lyg jiems padėdami, už- 


HN Henrikas L. XVII ir XVIII. 

puolė Novgorodo sritį iš kito krašto ir plėšė Šeloną. 
Begrįžtančius su grobiu novgorodiečiai bandė vytis, 
bet nepavijo. Novgorodas, nedovanodamas vokiečiams, 
atsiuntė kariuomenę į Estoniją. Ta apgulė kardinin- 
kų pilį Odenpa. Pilis apgulimą išlaikė 73 dienas ir 
pagalios priversta buvo pasiduoti?) 

Kitais metais novgorodiečiai, bekariaudami Li- 
voniją, atsistūmė iki Vendeno pilies; bet čia buvo at- 
mušti ir turėjo greit grįžti ginti miesto Pskovo, kurs 
tuo tarpu buvo lietuvių užpultas“. Tą miestą 1213 
lietuviai buvo sudeginę*). 

Kad lietuviai, kariaudami tą miestą, buvo susi- 
tarę su Livonijos vokiečiais, galima spręsti iš šio at- 
sitikimo. 1219 lietuviai apgulė žiemgalių tvirtovę Me- 
soyten. Taip spaudžiami žiemgaliai prašė pagalbos 
vyskupo Alberto, žadėdami priimti krikštą. Vokiečiai 
padėjo, bet įėję į žiemgalių pilį, paliko joje savo įgu- 
lą, nemanydami iš jos išeiti. Priėmusieji krikštą 
žiemgaliai atsimetė dėl to nuo krikščionystės ir susi- 
tarė su kitais pagonais kariauti vokiečius. Tada vys- 
kupas Albertas su 4000 vokiečių ir 4000 latvių at- 
vyko pas Mezoitės pilį. Jos gelbėti atsiskubino žiem- 
galių vadas su žiemgalių ir lietuvių kariuomene. Vo- 
kiečiai pasiūlė mūšį, o lietuviai jiems atsakė: „„Žiem- 
galiai mums užmokėjo, kad ateitume pamatyti jų ka- 
riuomenės. Dabar mes esame ją matę, grįšime atgal 


1) Henrikas L. XVII. 

2) ib. XX. Novgorodo Kronika, 204-205. 
3) Henrikas L. XXII. Novgorodo AZ 1.10. 
*) Novgorodo kr. 194, 

į savo šalį, nes su jumis padarytą taiką nenorime 
laužyti“. Taip jie ir padarė. Pilis buvo paimta ir su- 
deginta. Žiemgaliai turėjo pasižadėti, kad krikščio- 
nystę ištikimai laikys“ !). 

Taikūs lietuvių santykiai su vokiečiais neilgai 
truko. Jau 1220 užšalusia jūra 1500 raitų lietuvių 
nujojo į Ozilijos salą. Ta ir šalia jos esanti sala Mo- 
ne buvo apiplėšta. Grįždami, perėję jūros sąsiaurį, 
įpuolė į estų apylinkę Wik. Besirengiančius grįžti 
namo su dideliu grobiu, užpuolė juos Livonijos ka- 
riuomenė ir visus išmušė?) 

Tą skaudų pralaimėjimą lietuviai keršijo 1221. 
Novgorodiečiai rengėsi tais metais atgauti vokiečių iš- 
veržtą Estoniją. Lietuviai su jais susitarė drauge ka- 
riauti. Vasarą 12.000 vyrų užpuolė Livoniją, bandė 
imti pilį Vandeną, bet jos nepaėmę apiplėšė šalį Un- 
gauniją ir paskui grįžo ant Pskovo. Lietuviai dėl at- 
sargos tik pas tą miestą atsiskyrė nuo novgorodiečių. 
Būrį begrįžtančių lietuvių, 600 vyrų, vokiečiai užklu- 
po ir daugumą jų išmušė, kiti prigėrė Dauguvoje ar- 
ba iš sielvarto pasikorė“). | 

Tas pralaimėjimas lietuviams davė eo kad 
nė su galingų novgorodiečių pagalba vokiečiams jie 
nieko nestengia padaryti ir dėl to keliolika metų liovėsi 
puolę Livonijos vokiečių valdomas šalis. Vengė nuo 
tada ir kištis į estų sukilimus prieš vokiečius. Kai 
kardininkai galutinai paėmė estų pilį Dorpatą ir per 


1) Henrikas L. XXIII. 
?) Livonijos Kronika, 1461 Ss. 
0) Henrikas L. XXV. Novgor. kr. 23. 

tai sutvirtino vokiečių viešpatavimą Estonijoje, lietu- 
viai, susirūpinę savo nepriklausomybe, 1225 nusiuntė 
pasiuntinius į Rygą pas vyskupą Albertą prašyti tai- 
kos. Taika jiems buvo duota!) 

Tos taikos lietuviai nelaužė. Ją laikydami nu- 
kreipė akis į savo vidaus reikalus ir vidaus tvarky- 
mąsi. 

Kovos su Livonijos vokiečiais, nors beveik vi- 
sos pralaimėtos, lietuviams turėjo daug reikšmės. 
Tose kovose jie susidūrė su kultūringa vakarų Eu- 
ropos tauta. Kardininkai, tos tautos kilmingi atstovai, 
buvo riteriai. Lietuviai, su jais bekovodami, pažino 
jų jėgą, jų narsumą, jų kariavimo būdą, jų ginklus; 
pamatė tai, ko patys neturėjo ir ko galėjo iš vo- 
kiečių pasimokyti. Iš jų išmoko ypač kariauti už sa- 
vo šalies nepriklausomybę. 


1) Henrikas L. XXIX. 


Taika su Volynija ir karas 
su Novgorodu 


Antroje pusėje XII š. lietuviai ėmė eiti iš savo 
sienų ir kariauti su kaimynais. Pirmiausia jie ima 
rodytis į rytus esančioje silpnoje Polocko kunigaikšti- 
joje, žygiuoja net už jos ribų į kitas šalia jos esančias 
rytų ar šiaurės kunigaikštijas. Tuo pat laiku puola 

jie ir savo giminaičius latvius, žiemgalius ir kuršius 
ir finų padermės lyvus ir estus. Nuo tų puolimų sustabdė 


juos vokiečiai, įsikūrę Livonijoje. Daug kartų jų su- 
mušti, netekę vilties juos nugalėti, su jais susitaikė, 


jausdami pavojų savo nepriklausomybei ir bijodami, 


kad ir juos neištiktų pavergtų latvių ir kuršių likimas. 
Pavojus lietuvių nepriklausomybei ėmė gresti ir 

„iš pietų krašto, iš Volynijos. 

Rusijos valstybė, variagų įkurta 862, buvo galin- 

ga ir nesuskaldyta beveik du šimtu metų. Jos valdo- 


vas kunigaikštis Jaroslavas 1054 mirdamas padalino 
Rusiją šešiems sūnums. Nuo tada vis buvo skaldoma 
į dar mažesnes kunigaikštijas, nes Jaroslavo sūnūs 
kiekvienas taip pat dalino savo valdomą sritį vaikams. 
Rusija per tai suskilo į nedideles kunigaikštijas ir la- 
bai nusilpo. Tarp daugelio nedidelių ir silpnų kuni- 
gaikštijų XII š. iškilo trys galingesnės:. šiaurėje Nov- 

rorodo respublika, kur kunigaikštis karams ir užsie- 
lio politikai vesti buvo renkamas piliečių susirinkimo 
vadinamos viečės); rytų šiaurėje Sūzdalio kuni- 
traikštija, kur stipri buvo kunigaikščio valdžia ir kur 
rėliau iškilo Maskva, kuri suvienys visą Rusiją; ir 
jietų šalyje Volynija ir Haličas (Galicija). Šitas abi ku- 
ligaikštijas suvienijo kunigaikštis Romanas (1172 — 
205) ir per tai pasidarė galingiausias visų rusų ku- 
migaikščių. Jo valdoma šalis buvo turtingiausia ir der- 
ingiausia visų Rusijos kunigaikštijų. Nesitenkindamas 
iavo teritorija, jis stengėsi ją praplėsti pietų krašte, 
cariaudamas su polovcais, o šiaurėje su jotvingais ir 
ietuviais. 

Dar pirma už Romaną buvo bebandąs kariauti 
[otvingų žemę Krokavos ir Mazavijos (Mozūrų) kuni- 
raikštis Kazimieras II Teisingasis (1177-1194). 


Lenkijoje valstybė susidarė IX š. Kunigaikštis 
Mieškas 966 priėmė krikštą ir krikščionybę įvedė vi- 
s0je Lenkijoje. Jo sūnus Boleslovas Narsusis nukaria- 
o Pomeraniją ir taip atidarė Lenkijai priėjimą prie 
3altijos jūros, iš Čekijos atėmė Chorvatiją ir Moravi- 
a. Jo galybę pripažino Vokietijos Romos ciesorius 
Dtonas III. Tasai pasaulinė galva vakarų krikščioni- 
-os, atvykęs į Gniezną pasimelsti prie savo draugo 
v. Vaitiekaus (Adalberto) grabo, 1000 m. vai- 
sikavo Boleslovą  Narsujį karaliaus vainiku, ir 
am užtariant popiežius Silvestras II įkūrė Len- 
zijos Bažnyčiai metropoliją. Didelė ir galinga Lenki- 
> vieno karaliaus valdžioje išbuvo, iki Boleslovas III 
Zreivalūpis (1102-1139) mirdamas padalino valstybę 

savo keturiems vaikams. Nuo tada Lenkija susilpnėjo, 
nes kunigaikščiam dalinant žemes vaikams suskilo į ma- 
žas kunigaikštijas, kurios tarp savęs dažnai kariauda- 
vo. Vienas iš tų dalinių kunigaikščių buvo Kazimie- 
ras II Teisingasis. Krokuva, išvijusi savo kunigaikštį, 
pasikvietė valdovu Kazimierą II. Tas 1186 paėmė Ma- 
zoviją ir per tai pasidarė Jotvingų kaimynas. 

Taip baigiantis XIIš. Jotvingai pasijuto beesą 
šalia dviejų galingų kaimynų. Kadangi jie patys buvo su- 
siskirstę į mažas sritis, kurių kiekvienoje buvo savas 
kunigaikštis, per tai pakrikę ir silpni, tai kaimynai 
manė lengvu būdu juos pavergti savo valdžiai. 

Priekabės kaimynams pulti jų šalį davė jie pa- 
tys. Vienas mažas miesto Drohičino kunigaikštis pa- 
naudojo jų pagalbą, užpuldamas su jais drauge, tur 
būt, Mazovijos sritį. 


Po to Kazimieras II ėjo kariauti Drohičino. Pa- 


ėmęs tą miestą kreipėsi prieš Jotvingus. Jų žemę pa- 
siekė žygiavęs tris dienas per miškus ir pelkes. Jot- 


vingai traukėsi vis atgal į girias ir stengėsi iš paša- 
lių netikėtai užpuldami kenkti priešams. Kai Kazimie- 


ras ėmė plėšti ir deginti kaimus, Jotvingų vadas 
pasiūlė pasiduoti. Lenkų kunigaikštis reikalavo įkaitų | 


ar duoklės. Jotvingai apsiėmė duoti. Bet kaip tik prie- 
šai paliko jų šalį, jie užmiršo savo pasižadėjimą. Sa- 
vo šalies laisvę jie statė aukščiau, nekaip duotų įkaitų 
gyvybę. Jie manė, kad tėvų laisvė turi būti išpirkta 


aukojant sūnų gyvastį. Lenkai vėl juos užpuolė ir ne- 


nurimo, iki nugalėjo ir privertė vėl prižadėti duoklę!). 
1) Mon. Pol. II, 421. 

Bet į tą miesto Drohičino paėmimą ir Jotvingų 
nugalėjimą neramiai žiūrėjo galingesnis Volynijos ir 
Haličo kunigaikštis Romanas. Drohičinas, rodos, bu- 
vo priklausąs prie jo kunigaikštijos, o Jotvingus ir jis 
malonėjo sau pavergti. Jotvingai ir patys jį erzino. 
Tarp 1194 ir 1196 įpuolė į Volyniją. Žiemą 1196 Ro- 
manas nužygiavo į jų Žemę. Jie traukėsi atgal į sa- 
vo sustiprintas vietas, palikdami kaimus priešui plėš- 
ti!) Romanas perėjo per visą jų šalį, nusistūmė net 
į prūsų sritį ir apgulė Skalvių pilį, esančią arti Ra- 
gainės, bet jos neįveikęs grįžo atgal?). Taip jis beplėš- 
damas perėjo išilgai visą Jotvingų žemę ir Prūsų ša- 
lyje pasiekė ties Ragaine Nemuną. Grįžo per Lietuvą?). 
Jo paimti lietuviai belaisviai turėjo jam girias skinti 
ir dirbamus laukus daryti, taip jog vėliau susidarė pa- 
tarlė, kad jis lietuviais aręs. 

Ta bendra nelaimė suartino Jotvingus su lietu- 
viais ir jie susitarę už padarytas skriaudas nuvyko į 
Volyniją keršyti. Jie plėšė ir naikino Turisko, Komo- 
vo ir Červenio apylinkes. Pas vartus šito miesto įvy- 
ko mūšis, kurio pabaiga turėjo būti lietuviams ir jot- 
vingams laiminga, nes, kaip rašo kronika, ,„buvo di- 
"dis vargas Voladimero žemėje (Volynijoje) dėl karų 
su lietuviais ir jotvingais“!). 

Labiau, kaip Volinija, lietuvius viliojo šiaurės 
"šalis, kurios miestai varė judrią prekybą, ir kur ga- 


1) Ipat. 471. 

?) Dusburg. Ser. R. Pr. I, 133. 

8) Tiekanov, Slovo o polku Igorevie, p. 9. 
*) Ipat. 483. 

lima buvo prisigrobti įvairių prekiu. Taip 1210 plėšė 
lietuviai Novgorodo sritį, bet begrįžtančius tos respub- 
likos kunigaikštis Vladimiras pavijo ir sumušė!). 
1213 lietuviai sudegino turtingą prekybos miestą Psko- 
vą?) ir 1217 apiplėšė miestą Šeloną?). 

Bepuldami lietuviai kaimynų šalis palengva pa- 
juto, kad iš jų apiplėštų šalių ateis jiems kerštas ir 
drauge pavojus jų nepriklausomybei. Tam pavojui iš- 
vengti reikėjo dviejų dalykų: viduje padaryti politinę 
vienybę ir išorėje sumažinti priešų skaičių. Tuodu 
abu uždaviniu buvo stengiamasi vykdyti. Politinį vie- 
nijimasi rodo tie dažni puolimai į kaimynų šalis ir 
vis didėjantis juose dalyvaujančių skaičius. Priešų 
skaičių mažinti stengiamasi buvo darant su jais taiką. 

Viena tokia taika buvo padaryta su Volinija apie 
1220. Ji yra reikšminga tuo, kad rodo vidujinę Lie- 
tuvos padėtį. 21 Lietuvių ir Žemaičių kunigaikštis 
darė taiką su našle mirusio galingo Volinijos kuni- 
gaikščio Romano. Žymus tų kunigaikščių skaičius ro- 
do vidujinį lietuvių politinį pakrikimą, bet drauge ir 
stengimąsi vienytis, nes jie pajėgia tarp savęs susi- 
tarti ir paskui daryti taiką užsienyje. Ta taika su 
Volinija turi daug reikšmės ir dėl to, kad tarp var- 
dų tų kunigaikščiu pirmą kartą randasi paminėtas 
Mindaugas, vėlesnysis Lietuvos vienytojas. 

Susitaikius Romano sūnūs Danielius ir Vasilkas 
drauge su lietuviais užpuolė Sandomiro Krokavos ku- 


1) Novgor. 192, 
") ib. 194, š 
8) ib. 204. 

nigaikštiją, kurios valdovas Lešekas Baltasis (1206 — 
1227) mėgdavo kištis į Volinijos reikalus!). 

Turėdami laisvas rankas iš pietų krašto, vėl sa- 
vo puolimus lietuviai nukreipė į šiaurę. Čia Novgo- 
rodo respublika, norėdama užkirsti Livonijos vokie- 
čių plėtimąsi Latvių šalyje, dvejus metus buvo karia- 
vusi su tais atėjūnais ir karą buvo pralaimėjusi. Lie- 
tuviai panaudojo jos nusilpimą ir 1223 plėšė Torope- 
co apylinkę. Novgorodiečiai begrįžtančius veltui vijosi?). 
1224 žiemą lietuviai nusistūmė iki Rušai:ir su grobiu 
vėl gavo laimingai sugrįžti“). 1225 žiemą 7,000 lietu- 
vių per Smolenską nuvyko iki Toropecui ir Toržokui, 
bet šiuo kartu laimė juos paliko. Novgorodo kuni- 
gaikštis greit surinko kariuomenę ir pasivijęs puoli- 
kus samušė. Mūšyje lietuvių krito 2000; kiti, palikę 
grobį, pabėgo?). 

Gal šis nepasisekimas šiaurėje pakreipė lietuvius 
į pietus. 1228 jie užpuolė Lenkijoje Sandamiro ir 
Krokavos kunigaikštiją?). 

1229 kariauja vėl šiaurėje Novgorodo šalis Lu- 
ben'ą, Morevą ir Seregerą, bet begrįžtant novgorodie- 
čiai grobį atėmė. 1234 užpuolė miestą Rusą, kurio: 
gyventojai, pirklių padedami, puolikus išvijo, o Nov- 
gorodo kunigaikštis Jaroslavas juos pasivijo ir sumušė“). 


1) Ipat. 491—492, 

?) Novgor., 214. 

8) ib. 214—215, 

1) Novgov. 222. — Voskv., Poln. Sobr. VII. 133.—Nikon. ib. 
X, 93. — Tver. ib. XV, 345. 

9) Monumenta Pol. II, 556—557. 

“) Novgor. 232. 

Žiūrint į tuos žygius, įvykusius per 15 metų, ma- 
tyt, kad lietuvių tikslas pulti svetimas šalis yra 
dar vis prisiplėšti grobio. Iš to, kad tuose "žygiuose 
dalyvauja žymus vyrų skaičius, net 7.000, galime 
spręsti, kad lietuvių vienijimasis daug pažangos pa- 
darė. Galima manyti, kad prie to kiek galėjo būti 
prisidėjęs ir Mindaugas. Rusų kronikos, kalbėdamos 
apie tuos žygius, niekur nemini jų vado. Iš to gali- 


ma daryti išvadą, kad į tuos žygius susitardavo bent 
keletas kunigaikščių su savo srities žmonėmis. Jei | 


puolimai dažnai nepavykdavo, tai vis dėlto jie darė tai, 
kad lietuviai pratinosi karą vesti ir bent kartais nu- 
galėti. 

Mindaugas vienija Lietuvą 


Iš senovės pas lietuvius, kaip ir pas jų giminai- 
čius prūsus, jotvingus ir latvius, buvo gana žymus 
skaičius kunigaikščių, kurių kiekvienas valdė nedide- 
lę sritį. Tie maži valdovai kronikų yra vadinami ku- 
nigaikščiais, senesniaisiais, vyresniaisiais, vadais, ka- 
pitonais, karalėliais, karaliais. Apie didumą jų valdo- 
mos srities galima spręsti iš iki dabar likusių pilia- 
kalnių, kurie yra ne kas kita, kaip tik jų gyvenamos 
vietos pilies liekanos. Kad tų piliakalnių yra gana 
daug ir jos ne per toli viena nuo kitos, tai ir kuni- 
gaikščių valdoma sritis buvo maža. Valdžia jų buvo 
paveldima ir jie vieni nuo kito buvo nepriklausomi. 
Kaip plati buvo ta jų valdžia ir koki santykiai buvo 
tarp kunigaikščio ir jo valdinių, nelengva nustatyti. 

Linkimas į vienijimąsi ėmė reikštis nuo pradžios 
XIII š., kai buvo imta daryti vis didesni karo žygiai, 
kai reikėdavo taikytis su kaimynais, kai kunigaikščiai 
rinkdavosi tartis apie svarbesnius bendrus reikalus. 

Nepriklausoma tų kunigaikščių valdžia buvo pa- 
naikinta ir mažos jų valdomos sritys buvo suvieny- 
tos ir suimtos į vieno valdovo rankas apie 1230— 
1240 m. Vienytojas buvo jau minėtasis Mindaugas. 

Mindaugo vardas pirmą kartą Volinijos kroni- 
koje yra užrašytas apie 1220, kai 21 lietuvių ir Že- 
maičių kunigaikštis darė taiką su Volinija. Mindau- 

gas buvo tada vienas iš penkių žymesnių kunigaikš- 
čių, kronikos vadinamų senesniaisiais ar vyresniai- 
siais. Vyresni jie už kitus paprastus buvo dėl dides- 
nės jų valdomos srities, o gal ir dėl didesnio jų as- 
mens autoriteto. Penki vyresnieji kunigaikščiai pri- 
klausė trims įvairioms giminėms: vienas buvo Živin- 
budas, du Mindaugo giminės, Mindaugas ir jo brolis 
Dauspruikas (Dovspruik), paskui Daujotas (Doviat) 
ir jo brolis Vilikaila. Septyni mažesni kunigaikščiai 
buvo iš Ruškių giminės (Ruškoviči), būtent: Vonibu- 
tas, Butovitas, Višeiva ir jo sūnus Višlys, Kiteniejus, 
Plikašuva (Plikosov), visi broliai, išskyrus Višlį. Bu- 
lių (Buleviči) buvo trys broliai: Višikutas, Edivilas ir 
Sprudeikis. Devaltuvos šalyje kunigaikščiavo Juodikis 
(Judki), Pukykas (Pukiik), Bikšė, Likykas (Lik- 
iik). Viena Mindaugo sesuo buvo ištekėjusi už Žemaičių 
kunigaikščio Erdivilo; Žemaičiuose buvo dar ir 
kitas kunigaikštis Vikantas. Apie juos visus Žžino- 
ma yra tik tiek, kad jie gyveno Mindaugo laiku ir 
kad jie buvo jo pavergti arba visai pašalinti. 


Apie Mindaugo tėvą Eiliuotoji Livonijos kro- 
nika kalba, kad jis buvęs didis kunigaikštis ir kad 
jam lygaus tarp Lietuvos kunigaikščių nebuvo galima 
rasti!) Senesnieji šaltiniai jo vardo nepasako, vėles- 


1 6383—6385. 

nė Lietuvos kronika vadina jį Ringaudu (Ringold)!). 
Ringaudui mirus, jo valdomą sritį, esančią pie- 
tų Lietuvoje, pasidalino du jo sūnūs: Mindaugas ir 
Dauspruikis. Mindaugo pilis buvo Voruta. Ta pilis 
Volinijos kronikoje tik vieną kartą paminėta, ir kur 
yra buvusi, nežinia. Yra nuomonė, kad Mindaugo tė- 
vo pilis buvusi Kernavė, kuri Eiliuotoje Livonijos 
kronikoje pirmą kartą paminėta tik 1279. 
Mindaugas, iš tėvo paėmęs žymią kunigaikštiją, 
ja nesitenkino, bet stengėsi ja didinti. Kaip jis didi- 
no, trumpai praneša Volinijos metraštis: ,,Jis ėmė 
žudyti savo brolius ir brolių vaikus“. Paskui jis pa- 
ėmė į savo valdžią ir mažesniujų kunigaikščių sritis, 
priversdamas juos jo klausyti ar visai pašalindamas. 
Apie 1235 jo galybė buvo jau didelė. Tais metais jo 
bičiulystės ir pagalbos ieškojo Volynijos kunigaikš- 
tis Danielius, norėdamas gintis nuo Mozūrų kuni- 


1) Yra dvi Mindaugo genealogijos viena kitai priešingos ir 
abi vėliau sugalvotos. Lietuvos kronika, kuri Lietuvos kilminguo- 
sius išveda iš Romos pabėgėlių, sako Mindaugo tėvas vadinęsis 
Ringaudu ir kunigaikščiavęs Naugarduke, tuo tarpu seniausias 
šaltinis Volinijos metraštis liudija, kad tame mieste kunigaikščia- 
vęs Mindaugo sūnus Vaišilkas, kurs pradėdamas valdyti buvęs 
žiaurus ir kasdien žudęs gyventojus, iš ko matyti, kad tas mies- 
tas buvo neseniai nukariautas. Kita rusų kronika (Voskr. Polu. 
:Sobr. VII, 164 s.) Mindaugą išveda iš Polocko kunigaikščio Ros- 
tislavo Rogvolodovičiaus, kurs Kijevo kunigaikščio Mstislavo bu- 
vo išvytas į Konstantinopolį. Vilniečiai ištremtojo du sūnus Da- 
vilą ir Movkoldą parsikvietę iš Konstantinopolio ir pastatę juos 
kunigaikščiais savo žemėje. Mindaugas buvęs sūnus Movkoldo, 
pirmo Vilniaus kunigaikščio. — Vilniaus tuo laiku visai nebuvo. 
"Ypatinga yra tose genealogijose tai, kad viena Mindaugo protė- 
vius išveda iš vakarų kultūros lopšio Romos ar Italijos, kita iš 
rytų kultūros židinio Konstantinopolio. 

gaikščio Konrado. Už tą pagalbą Haličo. kunigaikštis. 
Rostislavas, Konrado talkininkas, bandė keršyti ir 
įpuolė į Mindaugo šalį. Mindaugas gynėsi ir atsigynė; 
tai galima spręsti iš to, . kad Danielius, Mindaugo 
talkininkas, paėmė Haličą. 

Nuo 1235 lietuviu susirėmimai su kaimynais yra. 
daug galingesni. Iš to galima spręsti, kad Lietuvos. 
" vienijimas buvo daug pažengęs, ir kad vidaus dalykus. 
tvarkė stipri Mindaugo ranka. 

Nugalėjimas vokiečių pas Saule 


Po daugelio nepasisekusių puolimų į Livoniją. 
1225 lietuviai buvo padarę taiką su Rygos vyskupu 
Albertu ir ją ištikimai laikė. Vokiečiai tuo tarpu, tu- 
rėdami savo valdžioje latvius, pabaigė kariauti estus 
ir privertė priimti krikštą. Taip visa šalis į šiaurę 
nuo Dauguvos buvo pakrikštyta ir pavergta. Pagonų. 
buvo dar daug šiapus Dauguvos. Tai vokiečiai pa- 
kreipė prieš juos savo karo žygius. Čia jiems susidū-- 
rimas su lietuviais buvo neišvengiamas. 

1229 kardininkų magistras Volkevinas su savo 
kariuomene nuvyko į Lietuvą. Nališkių (Nalsen)!) apy-- 
linkėje susitiko su lietuvių kariuomene. Mūšyje krito 
2000 lietuvių, kiti pabėgdami stengėsi gelbėtis. Vokie- 
čiai, laimėję mūšį, paėmė 2500 arklių ir su grobiu 
sugrįžo atgal *). Ir nugalėtojams tas mūšis turėjo pa- 
"daryti nemaža nuostolių. Tai galima spręsti iš to, 
"kad popiežius Grigalius XI 1236 savo legatui Vilhel- 
"mui Medoniečiui įsakė globoti Livoniją prieš stabmel- 
"džius ir šiaurės Vokietijoje skelbti prieš juos kryžiaus | 
karą“). 


1) Nalsen Volynijos kronikoje vadinama Nalščan y.. 
Ji yra apie Uteną ir Tauragnus. Apie ją rašė Volteris: Gdie iskat 
zemliu Nalsčanskuju Ipatjevskoj lietopisi. 

2) Liv. eil. kron. 1799. s. 

3) Bunge I, 144. 

Dėl to skelbimo į Livoniją 1236 prisirinko daug 
kryžininkų, ir, jiems reikalaujant, Volkevinas ėmė reng- 
ti Žygį į Lietuvą. 

Buvo įsakyta stoti į kariuomenę lyvams, lat- 
viams ir estams, galintiems nešioti ginklus. Iš 
Pskovo atvyko 200 vyrų pagalbos. Taip prirengta ka- 
riuomenė įpuolė į Lietuvą ir pakeliui viską plėšė ir 
degino. Niekur priešų nesutikusi, su dideliu grobiu 
pasuko atgal, kai begrįždama atvyko į pelkėtą Saulės 
apylinkę, buvo pavyta pirmųjų lietuvių būrių. Magis- 
tras patarė tuojau pulti: ,Išmušę tuos pirmuosius, 
džiaugdamiesi galėsime joti namo“, kalbėjo jis kry- 
žininkams. Tie bijojo pelkėtoje vietoje netekti savo 
arklių ir nenorėjo muštis pėsti. Kitą dieną (22 rugsė- 
jo) vokiečiai ketino tolyn eiti; manė, kad būsią pro- 
tingiau vengti mūšio nepatogioje vietoje. 

"Tuo tarpu atsiskubino lietuvių kariuomenė ir 
nieko nelaukdama puolė vokiečius. Vokiečiai neno- 
romis stojo į mūšį ir gynėsisilpnai. Lietuviams smar- 
kiai kapojant, kryžininkai ėmė bėgti. Visa mūšio sun- 
:kuma suvirto ant kardininkų, kurie narsiai gynėsi, 
iki krito po jais jų žirgai. Dar ir pėsti likę kirto 
savo kalavijais priešus, iki patys žuvo. Lietuvių nuga- 
lėjimas buvo pilnas. Kardininkai beveik visi buvo iš- 
mušti, mūšio lauke jų liko 48 ar 50, su jais drauge 
ir daug kryžininkų. Pabėgusieji kelyje buvo užpulti 
žiemgalių, taip jog vos dešimta dalis namo sugrįžo!). 


1) Livon. eil. kron. 1859 — 1958. Novgorodo kr. paduoda pom. 
1237. Nikon. Polu Sobr. X, 105. Tver. XV, 364; ir kiti kryžeivių 
metr. 

Kas buvo vadas šito laimėto mūšio, metraščiai 
nepasako. Nelengva nustatyti ir kuri apylinkė buvo 
apiplėšta. Neaiški ir mūšio vieta, kuri galėjo būti 
Šiauliai arba Latvijoje Saulė arti Bauskės. 


Vadai buvo vienas iš dviejų— Mindaugas arba 
Vikantas, Žemaičių kunigaikštis. Mindaugas tada bu- 
vo galingiausias visų kunigaikščių, ir jei mūšis būtų 
buvęs Latvijoje pas Saulę, vietoje artimesnėje aukš- 
taičiams, tai reiktų sakyti, kad daugumas gynėjų bu- 
vo aukštaičiai su savo galingiausiu kunigaikščiu. Jei 
mūšis būtų buvęs pas Šiaulius, tai reikėtų manyti, 
kad mūšyje daugiau dalyvavę žemaičiai su Vikantu. 
Už Vikantą, rodos, kalba, nors neaiškiai ir Volyni- 
jos kronika. Kai vėliau Vokiečių Ordenas sutartį da- 
rė su Volynijos kunigaikščiu Danielium ir Vikantu, 
vokiečiai Danieliui kalbėjo: ,,Dėl tavęs darome mes tai- 
ką su Vikantu, nors jis daugelį mūsiškių yra užmu- 
šęs“ )). Jei tie žodžiai būtų priminimas Saulės mūšio, 
tai turėtų būti buvęs Vikantas, Žemaičių kunigaikštis. 


Po Ordeno pralaimėjimo pas Saulę, sukilo prieš 
vokiečius žiemgaliai ir kuršiai. Žiemgaliai žudė be- 
bėgančius iš mūšio kryžininkus*). Kuršiai nugalabijo 
vyskupą Engelbertą ir kunigus ir patys atkrito nuo 
krikščionystės“). 


1) Ipat. 541 —542, Bonnell, Russisch—livlindische Chronogra- 
phie, Kommentar, 82. 

?) Liv. eil. kron. 1936—1940. 

3) Hermanno. Wartberge, Ser. R. Pr. II, 33—34 ir priera- 
šas ir 36. 


kardininkų Ordeno su Vokiečių Ordenu, bekovojančiu 
Prūsus. Kardininkai beveik visi buvo žuvę mūšyje. 
„ Likusiųjų saujelė nesijautė gana stipri, kad galėtų 

“ laikytis. Abiem Ordenam susitarus, 1237 12 gegužės 

"popiežius išleido bullę, kuria kardininkai buvo suvie- 

. nyti su kryžeiviais. Po to iš Vokiečių Ordeno pusės 

į Livoniją buvo nusiųstas Hermanas von Balke, pir- 
mas landmeisteris. i 

Lietuviai tuo nugalėjimu įgavo įsitikinimą, kad 
gali stoti į kovą su Ordenu, nors ir daug kertų bu- 
vo pralaimėję. 

Kita sėkmė to pralaimėjimo buvo -susivienijimas 


Mindaugas stiprėja ir nugali dalį 
Rusijos | 


Nugalėjimas pas Saulę buvo išreiškimas lietuvių 
galybės. Ta galybė buvo susidariusi iš to, kad visi 
lietuviai buvo suvienyti valdžioje vieno valdovo Min- 
„daugo. "Tas susivienijimas reiškėsi mažiausiai tuo, 
kad nedideli kunigaikščiai buvo pripažinę Mindaugo 
valdžią. Bet tik vienu viršenybės pripažinimu Lietu- 
vos stiprėjąs valdovas nesitenkino. Jis stengėsi pats 
viską valdyti ir visokią valdžią suimti į savo rankas. 
Tam tikslui jis naudojo kunigaikščių nesutikimus, 


"vienus palaikydamas prieš kitus, kad pagaliau nusilpusius 


išvytų iš jų valdomos srities ir pats ją paimtų val- 
dyti. 

Vienas pavyzdys tokio elgimosi yra likęs Ei- 
liuotoje Livonijos kronikoje. 

Šiaurės Lietuvoje buvo vienas neramus kuni- 
gaikštis Lengevinas, kurs savo tris kaimynus, bro- 
lius Dutzę, Milgeriną ir Dindekę, nuolat vargindavo 
savo puolimais į jų sritį. Lengevinas buvo įsigijęs 
palankumą Mindaugo, manančio juos išvyti. Pajutę 
tai tie trys broliai nuvyko į Rygą pas landmeisterį, 
prašydami, kad tas priimtų juos į savo globą. Rygo- 
je mielu noru sutiko su jų prašymu. Tada jie sugrį- 
žo atgal, sugriebė savo priešą Lengeviną, su draugais 

ir giminėmis greit paliko savo šalį ir nusigabeno belais- 
vį į Livoniją. Jie ten priėmė krikštą, o Lengevinas 
buvo uždarytas Rygos kalėjime. Mindaugas pasiėmė. 
sau jų visų keturių sritis. 


„Livonijos landmeisteris dėl to nuvyko kariauti. 


į Lietuvą. Tie trys broliai buvo jam vadovai. Lenge- 
vino sritį apiplėšė, ir Dindekei pavyko paimti jo pi-- 
lis. Begrįžtant vokiečių kariuomenė užpuolė Lengevi- 
no brolius. Tik jis pats buvo užmuštas, o jo karei- 


VTPT T MLĄ 


—— pro" o so 


viai pabėgo į pelkes. Lengevinas kalėjime išgirdęs. 
apie tai norėjo pasikarti, bet nuo to buvo sulaikytas. 
Po to giminių ir draugų jis buvo išpirktas už 500 
ozeringų!'). Keršydamas už kalėjimą ir savo šalies 
apiplėšimą, Lengevinas užpuolė Vendeno pilį ir jos | 


komturą (viršininką) su 10 kryžeivių ir 500 žmonių 


* - 


nugalėjo. Devyni kryžeiviai mūšyje žuvo, o dešimtas 
turėjo nešti nukirstą komturo galvą į Lietuvą, kur ir 


pats buvo nužudytas“). 
Dėl šito atsitikimo Mindaugas pamatė, kad taip 


šalinti kunigaikščius iš jų valdomų sričių yra pavo- 
jinga, nes per tai pasidaro sau priešų. Jam  reikė- 
jo ieškoti kitokių priemonių savo valdžiai didinti. 
Tas jam teikė kaip tik to laiko aplinkybės: mongolai-- 


buvo pavergę Rusiją. 


Mongolų ir totorių tėvynė buvo vidurinė Azija. 


Jie buvo suskilę į kelias - padermes. Kiekvienoje pa- 
dermėje buvo keletas ordų. Ordų viršininkai vadino- 


— 


1) Ozeringai—tam tikri sidabriniai pinigai ar papuošalai. 
2) Liv. eil. kron. 2705-3120. 

si chanai, kurių valdžia buvo siaurinama senių susi- 
rinkimo. Mongolai gyveno bastūnų gyvenimą. 

Vienas chanų, valdančių ordas buvo Temučinas. 
Jo tėvas mirė palikdamas jį nepilnametį. Didesnė 
dalis tėvo valdinių nuo jo atkrito. Jis pats vos nebu- 
vo paimtas į nelaisvę. Parėjęs į pilnus metus, jis 
ėmė kariauti savo kaimynus. Jis nugalėjo vieną pa- 
dermę, 70 jos vyresniųjų jis išvirė katiluose ir jų 
valdiniai jam pasidavė. Pradžioje XIII š. jis sušaukė 
visų chanų susirinkimą, kuriame jis buvo apšauktas 
Čingischanu, t. y. didžiuoju chanu. Tada jis nugalėjo 
rytų Turkestaną ir Chovarezmą, kur buvo sugriauti 
turtingi miestai: Samarkandas, Buchara, Mervas, Ge- 
ratas. Du jo vadai, besivydami Chovarezmo chaną 
gavo įsakymą eiti į polovcų šalį, į stepus, esančius 
šiaurėje nuo Juodosios jūros. 

Polovcai prašė pagalbos rusų kunigaikščių. Ru- 
sai ėjo padėti. Mūšis įvyko 1223 prie Kalkos upės. 
Totoriai pilnai nugalėjo ir sugrįžo atgal į Aziją. Čin- 
zischanas tada mirė. Jo įpėdinis buvo sūnus Ugadai. 
Tas pasiuntė savo giminaitį vadą Batu nugalėti šalies 
tarp Uralo ir Dniepro. Su juo ėjo ne tik kariuomenė, 
Jet beveik visa totorių tauta su žmonomis, vaikais, 
<aimenėmis ir visu turtu. 

Į Rusiją įėjo jis 1237. Rusija, suskilusi į daug 
cunigaikštijų, buvo per silpna atsilaikyti prieš 
otorių galybę. Totoriai rusų kunigaikštijas ėmė vieną 
jo kitos, degindami miestus, plėšdami ir žudydami 
ryventojus. Išsyk nugalėjo šiaurės Rusiją. Nepriėję 
rie Novgorodo, grįžo atgal į pietus ir 1240 nuvyko į 


ži 

Kijevą, Volyniją. Naikino Lenkiją ir Vengriją, bet ši- 


tų šalių nestengė pavergti, nes jų miestai buvo su- 
stiprinti mūrais, o Rusijoje buvo mediniai. Sugrįžę 
Volgos žemupyje apsigyveno, įkurdami čia Aukso 
Ordą, su sostine Sarai. Rusiją jie laikė pavergę 240 
metų. 

Rusų šalys, esančios šalia Lietuvos, Polocko 
kunigaikštija ir buvusi jotvingų šalis liko nesunaikin- 
tos. Pagalbos jos iš niekur dabar negalėjo gauti. Min- 
daugas į jas ėmė kreipti savo akis. Totoriams dar 
begriaujant Rusiją, jis ėmė siuntinėti savo kunigaikš- 
čius imti nejudintų žemių ir paėmus jiems paves- 
davo jas valdyti, o jų valdomąsias sritis pasiimdavo | 
sau. Taip viduje didėjo jo galybė ir stiprėjo valdžia. 
Išsiųstieji kunigaikščiai negalėjo manyti išsilaisvinti 
iš jo nepriklausomybės, nes paimtoje šalyje, kad ga- 
lėtų laikytis, jiems nuolat buvo reikalinga jo ii 

i 
1 

Totoriams dar benaikinant šiaurės Rusiją, 1239 
lietuviai ėmė kariauti Polocko kunigaikštiją ir ją 
patys ėmė valdyti. Smulkių žinių apie tą paėmimą 
nėra likę, bet yra žinoma, kad paskutinį kartą Po- 
locko kunigaikštis Briačislavas rusų kronikoje yra 
paminėtas 1239!). Tais pat metais lietuviai šiaurėje 
už Polocko kunigaikštijos prie upės Kamnos nugalė- 
jo pskoviečius. 

Tuo pat laiku kita lietuvių kariuomenė per Po- 
locko kunigaikštiją nuvyko iki Smolenskui ir tą mies- 
tą paėmė, bet neišlaikė savo valdžioje. Pasitraukus: 

1 


1) Novgord., 252. | 


| 

totoriams iš šiaurės Rusijos, didysis Vladimiro kuni- 
gaikštis Jaroslavas, Vsevolodo sūnus, ėmė tvarkyti 
sunaikintą rytų šiaurės Rusiją, įvairias sritis išdalino 
savo broliams ar giminėms, pats nuvyko į Aukso Ordą 
reikšti paklusnybės, apsiimdamas vykdyti visus cha- 
no Bataus įsakymus. Chanas jį pripažino didžiuoju 
kunigaikščiu, sakydamas: „Tu būk vyresnis tarp visų 
kunigaikščių rusų tautoje“. Jaroslavas ėjo gelbėti 
lietuvių nukariauto Smolensko. Lietuvių kunigaikštis bu- 
vo paimtas į nelaisvę (jo vardas nežinomas) ir į jo 
vietą pastatytas rusas. Su gausiu grobiu ir garbe 


" Jeroslavas sugrįžo namo)! 


Po to lietuviai vėl ėmė pulti tolimą Novgorodo 
sritį. 1242 ten plėšė ir naikino šalį. Aleksandras Nev- 
skis, minėtojo ĮJeroslavo sūnus, pasivijo begrįžtan- 
čius su grobiu septynius būrius ir sugavo, suimtuo- 
sius rišo prie arklių uodegų ir leido vilkti, iki mirė?). 
1247 lietuviai nugalėjo Pskoviečius prie Kudepos 
upės“). 

Tuo pat laiku, kai totoriai naikino Rusiją, lie- 
tuviai ėmė rusų pastatytus miestus jotvingų žemėje— 


"Naugarduką, Volkoviską, Slonimą, Zditovą. Žinių, 
„ kada tai įvyko, nėra. Volynijos kronikoje paskutinį 
kartą Naugarduko kunigaikštis rusas Iziaslavas pa- 


4 TT:5-0--—--T---Z)2:TI TT 

1) Bonnell, Chronogr., 58. 

2) Lawrent. 446; Woskr. Pol. Sobr. VII, 144; Nikon. ib. 
X, 115; Toer. ib XV. 373. 

3) Sof. Poln. Sobr. V, 181; Voskr. ib. VII, 151: Nikon. X, 
119, 129; Tvor. XV, 385. 

1) Novgor., 252: 

minėtas yra 1235). Be to, žinia yra, kad 1241 
Volynijos kunigaikštis Vasilkas saugojo savo šalies 
sienas, bijodamas lietuvių puolimo“). 1246 lietuvių 
vadas Aišvinas plėšė Volyniją.  Begrįžtant Vasilkas 
pas Pinską lietuvius visiškai sunaikino, pabėgo tik | 
vadas“). 1247 kitas vadas Lengvenis, tur būt, tas pats, 
kurį Livonijos eiliuotoji kronika vadina Lengevinu, 
įpuolęs i Volyniją naikino apylinkę Melnicos ir Le- 
kovnės, bet lietuviai begrįždami netoli Pinsko vėl 
pakliuvo į rankas Volynijos kunigaikščių Danieliaus 
ir Vasilko. Juodu atėmė grobį, išmušė beveik visus, 
tik vadui pavyko pasprukti!) Kaip daug tada Voly- 
nija turėjo kęsti nuo lietuvių, praneša to laiko ke- 
liauninkas Giovanni Carpini, kurį popiežius Innocentas 
IV buvo siuntęs į Aukso Ordą pas chaną Batu. Savo rašte 
„Liber Tartarorumet Historia Mongo- 
lorum“ jis sako, bekeliaujant iš Volynijos į Kijevą 
nuolat buvęs pavojuje, kad gali užpulti lietuviai, ku- 
rie dažnai puolą rusų kraštą, ypač tas šalis, per Kku- 
rias mes turėjome keliauti“?). 

Tą naujai nukariautą šalį, seniau buvusią iot- 
vingų ir kolonizuotą XI ir XII š., vėliau vadinamą 
Juodąja Rusija, Mindaugas pavedė savo sūnui Vai- 
šilkui. Kaip jis vaidė, yra žinoma iš Volynijos met- 
raščių: „Vaišilkas buvo dar vagonas, kai jis ėmė 


!) Ipat. 517. 

*) Ipat. 526. 

) Ipat. 530. 

*) ib. 530. 

*) Antonovič, Očerk, 25. 

viešpatauti Naugardukyje. Jis liejo daug kraujo, kas- 
dien liepdamas nužudyti po tris ar keturis (krikščic- 
nis). Jis būdavo nuliūdęs tose dienose, kuriose jis 
nieko negaudavo nužudyti. Po to jis ėmė Dievo 
bijoti. Susipratęs savyje jis pasiryžo priimti krikštą. 
Paskui jis davėsi pakrykštyti Naugardukyje ir ėmė 
būti krikščionis“ !). 

Iš to matyt, kad Vaišilkas išsyk žiaurumu no- 
rėjo valdyti krikščionis. Žudydamas priešingus, jis 
norėjo visus priversti klausyti. Bet greit jis turėjo 
pastebėti, kad toks valdymas jam pačiam labai pa- 
vojingas. Jis suprato, kad tą pavojų jis gali pašalinti 
priimdamas savo valdinių religiją. Jo pavyzdį vėliau 
sekė beveik visi kunigaikščiai, kuriuos Lietuvos val- 
dovas siųsdavo nukariautų rusų šalių valdyti. Jie 
priimdavo rusų krikštą, nors pats didysis kunigaikštis 
dar vis buvo stabmeldys. Atvirtę į krikščionys- 
tę ir gyvendami tarp rusų, dažniausiai jie surusėdavo. 

Tos nukariautos rusų žemės su savo aukštesne 
kultūra ėmė daryti Lietuvai įtakos. Jei ta įtaka ne- 
daug siekė ar gal ir visai nesiekė lietuvių stabmel- 
džių, tai ji vis ėjo į valdančius sluoksnius, kurie 
palengva priimdavo savo valdomų rusų valdžią ir ti- 
kėjima. Apčiuopiamiausia tos įtakos išraiška buvo ta, 
kad Lietuvos valstybė valstybine kalba prisiėmė sau 
pavergtų rusų kalbą. Lietuva Mindaugo suvienyta į 
vieną valstybę jau nuo pradžios darosi dvilypė — 
lietuvių rusų valstybė. 


—- M 


1) Ipat. 567. 


Mindaugas rūpinasi kuršiais 


Visus lietuvius Mindaugas galutinai po savo val- 
džia suvienijo tarp 1236, t. y. po nugalėjimo pas 
Saulę, ir tarp 1242. Tuo pat laiku jo viršenybę buvo 
pripažinę ir Žemaičiai, o Polocko kunigaikštija ir bu- 
vusi jotvingų žemė, esanti į pietus nuo Nemuno vir- 
šaus, buvo nukariauta. Būdamas valdovas gana dide- 
lės valstybės ir jausdamasis galingas, jis ėmė kreipti 
savo akis į kuršius, lietuvių giminaičius, kuriem gre- 


——-2-2 ————— 


sė didžiausias pavojus iš Livonijos vokiečių, besisten- 


giančių juos pavergti ir dalinai jau pavergusių. 


Kuršiai gyveno dabartiniame vakariniame lat- 


viu Kurše pamariu iki Nemuno žiočių, užimdami ir 
dabartinę Telšių aukštumą. Vokiečiai pavergę ir pa- 
krikštiję lyvus griebėsi prie kuršių, dalį jų nukaria- 
vo, įvesdami tarp jų krikščionystę ir įkurdami jiems 
vyskupiją. Lietuviams nugalėjus vokiečius pas Saulę, 
jie sukilo, nužudydami vyskupą ir kunigus. 

Livonijos kardininkų Ordenas, nugalėtas pas 
Saulę, 1237 susivienijo su Vokiečių Ordenu, neseniai 
įsikūrusiu Pavislyje. Jo įsikūrimas gera čia būtu pri- 
siminti. 

“Prūsai antroje pusėje XII š., kaip ir lietuviai, 
buvo ėmę išeiti iš savo sienų ir pulti kaimynų mo- 
zūrų šalis. Tuo pat laiku lenkai ėmė rūpintis atvers- 
ti prūsus į krikščionystę. Misijų mintis prūsų šaliai 
buvo kilusi dviem šimtais metų anksčiau. Ją buvo 


Cn 
6) 


ėmęs vykdyti Čekų Pragos vyskupas šv. Vaitiekus 
(Adalbertas), karštas asketas, gerai išmokslintas, drau- 
gas ciesoriaus Otono III. 997 jis nuvyko į Prūsus 
skelbti Evangelijos, bet greit pagonu žynio buvo nu- 
žudytas. Jo pėdomis dviem šimtais metų vėliau su 
didesniu pasisekimu bandė eiti du vienuoliai iš Lek- 
nos, Kristijonas ir Filypas. Jų misijos gana gerai vy- 
ko: krikštą priėmė žymus skaičius kilmingų ir pa- 
prastų prūsų, taip jog buvo galima pradėti bažnytinę 
organizaciją. 1215 Kristijonas, Laterano Konsilijoje 
popiežiaus išvestas vyskupu, gavo jurisdikciją visiems 
prūsams. | Jo misiją rėmė Mozūrų kunigaikštis Kon- 
radas, tai ir pakrikštytus prūsus jis ėmė į savo val- 
džią ir reikalavo iš jų įvairių mokesčiu. Prūsai stab- 
meldžiai, keršydami už tai, ėmė pulti, deginti ir nai- 
kinti mozūrų ir lenkų šalis. Konradas ir lenkų kuni- 
gaikščiai stojo su jais į karą, bet jų nenumalšino. 
Konradas tada pasikvietė į Pavislį Vokiečių Ordeną, 
kad tas gintų Mozūriją nuo prūsų, ir davė jam prie 
Vislos Kulmo žemę ir vieną pilį 1226. Didysis Vokie- 
šių Ordeno magistras Hermanas von Salza, gudrus 
politikos reikalų vedėjas ciesoriaus Fridricho II kovo- 
se su popiežium, tą dovaną davė patvirtinti ciesoriui. 
Romos imperijos galva patvirtindamas pavedė Orde- 
no nuosavybėn tas žemes, kurias užkariaus, suteikė 
privilegijų, kurios padės Ordenui organizuoti vals- 
tybę, regalijas, teisę kurti administraciją, steigti teis- 
mus, leisti įstatymus, įsakyti mokesnius ir muitus. 
Ordenas, turėdamas tokias teises ir imperijos pripa- 
žinimą, darosi imperijos narys, nė kiek nepriklausąs 

nuo Mozūrų kunigaikščio. Pagalios Ordenas pasirūpi- 
no gauti patvirtinimą iš popiežiaus. 

Turėdamas tokį svarbų teisinį pagrindą nuo 
1230 Ordenas pradėjo kovoti Prūsus išsyk paliai Vyslą 
iki jūrai, o paskui pajūriu. Po mūšio pas Saulę Vo- 
kiečių Ordenas susivienijo su Livonijoje esančiu kar- 
dininku ordenu ir nuo tada abiem jo šakom turėjo 
kilti mintis paimti pagonų šalis, esančias paliai Balti- 
jos jūra nuo Vyslos žiočių iki Livonijai. 1242 Pavis- 
lio Ordenas buvo jau nukariavęs didelę Prūsų dali: 
Pomezaniją, Pogezaniją, Varmiją, Natangiją ir Bartą. 
Neliesta dar buvo Sambija, Nadravija, Skalvija, Ga- 
lindija ir Sūdavija. Nuo Livonijos krašto Ordenas tai 
pat darė. Žymi dalis kuršių buvo jau pavergta ir jų 
žemėje pastatytos Goldingeno ir Amboten'o pilys. 

Tokia buvo padėtis, kai Mindaugas 1242 rengė- 
si gelbėti kuršius ir stoti į kovą su Livonijos Ordenu. 

Su 30.000 vyrų Mindaugas nuėjo imti Ambote- 
no pilies. Jo kariuomenėje buvo ne vieni lietuviai, bet 
buvo ir rusų. Piliai imti ir griauti jis atsigabeno ak- 
menims laidyti mašinas. 

Pilyje buvo 30 kryžeivių iš Goldingeno ir kur- 
šiu įgula. Be to, tam tikras Ordeno riterių skaičius 
su 500 raitelių pasislėpė artimoje girioje ir iš čia 
žiūrėjo į priešu judėjimus. Kai Mindaugo kariuomenė 
šrmė pulti pilį, norėdama jėga ją paimti, pasislėpusie- 
ji miške raiteliai staiga šoko ant lietuvių iš užpaka- 
lio. Tarp lietuvių, nežinančių kaip didelė yra puolikų 
kariuomenė, kilo smarki išgastis ir sumišimas. To 
nepaisant jie stojo gintis. Tada atsidarė pilies vartai, 

jos įgula griebė priešus vėl iš užpakalio ir ji išspren- 
dė mūšio likimą. Lietuviai, iš dviejų pusių spaudžia- 
mi, sumišo ir ėmė bėgti. Kryžeiviai ir kuršiai juos 
vijosi ir išmušė į 1500, o vokiečių pusėje krito keturi 
Ordeno riteriai, kuršių neskaitant. Lietuvių stovykla 
buvo grobis nugalėtojams!). 

Mindaugas dėl šito nepasisekimo rankų nenulei- 
do ir savo sumanymą paimti kuršius tolyn varė. Po 
penkių savaičių karą prieš vokiečius jis vėl atnauji- 
no. Karas buvo toks, kad viena ir antra pusė priešo 
šalį puolė, pilis ėmė ir kraštą naikino. Iš abiejų pu- 
sių buvo liejama daug kraujo, bet nebuvo prieita prie 
sprendžiamo mūšio. Tik apie vieną tų žygių yra li- 
kę smulkesnių žinių. Vieną kartą įpuolus į Kuršą, 
5000 lietuvių kariuomenės ilsėjosi stovykloje, o jų 
vadai tuo tarpu kiek nuošaliau atskirai buvo susirin- 
kę pasitarti. Kryžeiviai staiga užpuolė vadus, išmušę 
juos, jie metėsi ant stovyklos; didesnę dalį lietuvių 
išžudė, kiti gelbėjosi bėgdami ir šaukdami: „Vokiečių 
galybė ateina su jėga“"). Mindaugui Kuršas nepasise- 
kė paimti. Tos kovos dėl kuršių rodo, kad Lietuvos 
vienytojas buvo supratęs pavojų, gresiantį ir kuršiams 
ir lietuviams, ir kad jį stengėsi pašalinti. Aišku yra, 
kad jis Kuršą norėjo paimti Lietuvai, bet nežinia, ar 
jis buvo supratęs reikšmę jūros, prie kurios tie lietu- 
vių giminaičiai gyveno. 


M -——— 


1 Livon. eil. kron. 2068—2588. 
2) Ib. 2573—2577, 2450-—2704. 


Kova su Ordenu ir Volynija 


daugo politiką: tai buvo sutartis tarp Lietuvos valdo- 
vo ir Konrado, Mozūrų kunigaikščio, ir tarp Danie- 
liaus, Volynijos kunigaikščio. 

Jau 1246 Mozūrų Konradas buvo prašęs Min- 
daugo pagalbos kariauti su Krokuvos kunigaikščiu | 
Boleslovu. Mindaugas siuntė savo kareivių, ir kroko- | 
viečiai gavo smūgį pas Jarošiną!). | 

Volynijos kunigaikštis Danielius, įsipainiojęs į 
karą su Galicijos kunigaikščiu Rostislavu, kreipėsi 
prie Mindaugo, prašydamas pagalbos. Lietuvos valdo- 
vas, tikėdamasis, kad Danielius pripažins jam nuka- | 
riautą juodąją Rusiją, šalį į pietus nuo viršaus Ne-| 
muno, kad duotoji pagalba išėjo Danieliui į gera, tai 
Mindaugas manė, kad ateityje galįs pasitikėti  Voly- 
nijos kunigaikščio palankumu?). 

Gerus santykius su Volynija Mindaugas panau- 
dojo savo galybei didinti. Žemaičiuose kunigaikščiavo | 
tada du Mindaugo seserėnu Tautvila ir Edivydas ir“ 
ju dviejų dėdė Vikantas. Tų dviejų broliu sesuo bu- 
vo ištekėjusi už Volynijos kunigaikščio Danieliaus. 


. 


į 
1247 ivyko vienas dalykas, daug paveikusis Min- 


1) Annales Polonorum. M. G. SS. XIX, 634 f.--Annales San- 
divogii, ib. XXIX, 428.—Annal. Traska. Mon. Pol. II, 838; ir 564. 
—Roepell, Geschichte Polens, I, 489, 

?) Ipat. 531—Sjė6gren. Chron. Tabell., 169.—Roepel, 489. 

giminaičiais turėjo tinkamai elgtis. Suėjęs į gerus 
santykius su Danielium, jis manė, kad galįs pradėti 
su jais kitokia politiką. Norėdamas paimti Žemaičius 
i savo nuosavybę, išsiuntė savo seserėnus kariauti 
į Rusija ant Smolensko linkui, kad ką paims sau 
laikytų, kitaip sakant, kad į Žemaičius negrįžtų!). 
Žiema 1248 Žemaičių kunigaikščiai su kariuo- 
mene laimingai nusistūmė toli už Dniepro, nugalėjo 
ir nužudė Suzdalio kunigaikštį Mykolą Jaroslavičių 
prie Porotvos upės. Paskui stojo du žuvusiojo broliai 
ir jiem dviem pavyko sumušti lietuvius pas Zubco- 
vą?). Taip stumtis tolyn nebuvo galima. Dėl to Min- 
daugo seserėnai manė grįžti atgal į Žemaičius. Min- 
daugas pasiuntė užmušėjus, kad juodu nugalabintų. 
Sužinoję apie tai, Tautvila ir Edivydas bėgo pas savo 
švogerį Volynijos kunigaikštį Danielių. Mindaugas 
per pasiuntinius reikalavo, kad Volynija spaudžiamiems 
Žemaičių kunigaikščiams  neduotų prieglaudos. 
Bet Danielius ir jo brolis Vasilkas džiaugėsi radę 
progą kištis į Lietuvos reikalus ir Mindaugui davė 
neigiamą atsakymą“). Imdami į globą tuodu Mindau- 
go seserėnu, juodu manė ne tiek grąžinti tuodu sa- 
vo globojamuoju į jų tėviškę Žemaičius, kiek iš Min- 
daugo atimti Juodąją Rusiją. Tam tikslui ieškodami 
talkininkų, nusiuntė pasiuntinius pas lenkų  kunigai- 
kščius ir jiems kalbėjo: „Laikas yra eiti kariauti pa- 


I) Ipat. 541.—Bonnell, Chron. 65. 

?) Lauvrent., 448. Voskr. Poln. Sobr. VII, 159.—Sof., ib. V, 
186; Nikon. ib. X, 137; Tver. XV, 395. 

3) Ipat. 541. 

gonų, nes jie tarp savęs kovą varo». Lenkai prižadė- 
jo duoti pagalbos, bet neištesėjo. Vikantas nuvyko 
pas jotvingius ir juos laimėjo savo tikslui. Paskui nu- 
keliavo į Rygą klabinti į Ordeno duris, ir tas paža- 
dėjo padėti. Kryžeivių Ordenas mielu noru prisidė- 
jo prie sąjungos prieš Mindaugą, nes 1245 ciesorius 
Fridrichas II buvo jį įgaliojęs nukariauti ir pasiimti 
sau Lietuvą!) o popiežius Inocentas IV su Volynijos 
kunigaikščiais 1247 buvo ėmę varyti pertraktacijas 
vienyti rusų cerkvę su katalikų Bažnyčia“). Bedarant 
sutartį ar sąjunga, tur būt, Ordenui buvo pažadėta 
dalis Mindaugo žemių, ir Tautvila, kurs turi priimti 
krikštą, buvo numatytas kaip didysis kunigaikštis į 
vietą Mindaugo. «Dėl tavęs, kalbėjo Ordeno riteriai 
Danieliui, darome mes taiką, nors Vikantas daugelį 
mūsiškių yra užmušęs**), 

Taip Mindaugas susyk pasijuto iš visų pusių 
priešų apsuptas. Iš šiaurės jam gresė galingas Livo- 
nijos Ordenas, iš vakarų jotvingiai ir dalis Žemaičių, 
iš pietų Volynijos kunigaikščiai Danielius ir Vasilkas. 

Pirmas smūgis Mindaugą ištiko iš Volynijos, 
kai Danielius su žymia kariuomene įpuolė į Juodąją 
Rusiją ir apgulė Naugarduką. Ar jam pavyko paimti 
tas miestas, nėra tikros žinios. Danieliaus brolis 
Vasilkas nužygiavo imti Volkovisko, o Danieliaus 
sūnus traukė ant Slonimo. Tie miestai buvo paimti, 


—————————-- 


') Bunge, Livl. Vrk. CLXXXV. 
") Historica Russiae Monumenta, I, LXX. LXXII. 
“) Ipat. 541. 

nes kronikoje pasakyta: :Jie paėmė daug miestų ir 
sugrįžo namo: !). 

Tuo tarpu Vikanto pasiuntiniai nunešė į Voly- 
niją žinią, kad Livonijos Ordenas yra pasirengęs pa- 
dėti Tautvilai. Gavęs iš Volynijos pagalbos, Tautvila 
su rusų ir polovcų kariuomene užpuolė Lietuvą. 
«Buvo daug kovojama:;s, praneša kronika. Bet prie 
tikro mūšio, rodos, nebuvo prieita. Tautvila, apiplė- 
šęs šalį, su gausiu grobiu nuvyko į Rygą, kur jis su 
didele pagarba buvo priimtas ir pakrikštytas. 

Tautvilai atsivertus į krikščionystę, Livonijos 
landmeisteris Andrius padarė žygį į Lietuvą, norėda- 
mas Mindaugą pašalinti ir į jo vietą didžiuoju kuni- 
gaikščiu pastatyti Tautvilą, paskui, tam padedant, pa- 
krikštyti Lietuvių tautą“). 


Sunaikinusi Nališkių (Nalsen) apylinkę, Ordeno 
kariuomenė nusistūmė pas Mindaugo pilį. Lietuvos 
kunigaikštis vengė mūšio su priešu atvirame lauke, 
tik išpuldamas iš pilies vargino kryžeivių kariuome- 


"nę. Taip jis paveikė tiek, jog vokiečiai išsiskirstė į 
"apylinkę plėšti ir naikinti. Prisikrovę grobio, nuvy- 


ko į tą Žemaičių dalį, kuri laikė Mindaugo pusę. Tie 
žemaičiai buvo jau sunkiai spaudžiami Vikanto, taip 
jog jie, vokiečiams užpuolus, bėgo gelbėtis į miškus, 
bet jie ir čia buvo priešų surasti ir žudomi. Žalos 


"žemaičiams buvo padaryta dvigubai daugiau, nekaip 


«L ——-— — 


1) Ipat. 541. 
2) ib. 541. 

lietuviams. Pagalios, prisiplėšę daug grobio, kryžei- 
viai sugrįžo į Rygą!). 

Tie priešų puolimai iš pietų ir iš šiaurės Min- 
daugui atidarė akis, kad ilgai prieš juos jis nestengs 
atsilaikyti. 


1) ib. 542. 


Taika su Ordenu 


Pirmi priešų puolimai baigėsi Lietuvos nenau- 
dai: Juodosios Gudijos miestai buvo paimti Volynijos 
kunigaikščių; šiaurėje žymi sritis buvo apiplėšta Li- 
vonijos Ordeno. Priešai tikslo dar nebuvo pasiekę: 
Mindaugas, nors nusilpnintas, vis dar buvo Lietuvos 
valdovas. Dėl to reikėjo laukti, kad karo veiksmai 
bus atnaujinti ir kad viltis nugalėti priešus nebus 
didesnė. | 

Mindaugas, suprasdamas sunkią savo būklę, 
ėmė tartis apie taiką su Livonijos Ordenu, iš kurio 
pusės grėsė jam didžiausias pavojus. Slapta jis nu- 
siuntė pasiuntinius pas Livonijos landmeisterį Andrių 
von Stirland ir prašė, kad galėtų susivažiuoti. Pasiun- 
tiniai įteikė Ordeno viršininkui gausias dovanas, pui- 
kių auksinių ir sidabrinių indų ir daug žirgų!) 
Landmeisteris, manydamas, kad Mindaugas su savo 
galybe Ordeno interesams daugiau gali padėti, kaip 
kas kitas, sutiko su Lietuvos valdovo pasiūlymu ir 
nukeliavo į Lietuvą, kur jis paties Mindaugo ir jo 
žmonos labai širdingai buvo priimtas“). 

Geriausia priemonė draugiškiems santykiams su 
Lietuva užmegzti ir palaikyti landmeisteriui turėjo 
atrodyti Mindaugo krikštas. 


I —-—- 





I) Ipat. 542. 
2) Liv. eil. kron. 3451—3487. 

Mindaugas savo valstybėje tada jau turėjo krikš- 
čionių. Jo valdiniai gudai priklausė stačiatikių cer- 
kvei, ir jo sūnus Vaišilkas buvo jau priėmęs stačia- 
tikių tikėjimą. Bet etnografinėje Lietuvoje krikščionių 
tada dar nebuvo. 

Mindaugo ir landmeisterio derybos yra įdomios 
ir duoda suprasti, kaip Lietuvos karalius, eidamas 
prie savo tikslo, nesidrovėjo nė blogiausių priemonių. | 


Mindaugas savo svečią stengiasi prikalbinti prie 
to, kad jis leistų nugalabinti Tautvilą arba kad bent 
jį ištremtų. Už tai siūlė dar gausesnių dovanų: „Jei 
tu Tautvilą nudėsi arba išvysi, gausi dar daug geres- 
nių dovanų“). Landmeisteris, manydamas savo tiks- 
lą Lietuvą pakrikštyti pasiekti geresniu būdu, jam 
į tai atsakė: „Tu negali būti išgelbėtas, jei nesiųsi 
pas popiežių ir nepriimsi krikšto. Tu nestengsi atsi- 
laikyti prieš savo priešus. Aš geidžiu tau gero“. 

Čia buvo Mindaugui aiškiai pasakyta, kad jam 
nieko daugiau nelieka, kaip tik prisiimti tą rolę, ku- | 
rią laisva valia buvo pasisiūlęs Tautvila, būtent, pri- 
imti krikštą ir paskui stengtis pakrikštyti savo tautą. | 
Bet čia galėjo Mindaugui kilti baimė, kad priėmimas 
krikščionystės bus drauge pasidavimas Ordenui ir po- 
litiniu atžvilgiu. Landmeisteris tą baimę stengėsi iš- 
blaškyti, pažadėdamas pas popiežių išrūpinti Mindau- 
gui karaliaus karūną“). 


1) Ipat. 542. 
2) Liv. eil. kron. 3493—3496. 

| Kad taip Lieiuvos nepriklausomybė atrodė užtik- 

rinta, tai Mindaugas pasiryžo pats priimti krikštą 
ir pakrikštyti savo tautą. Tada buvo padaryta sutar- 
tis su Ordenu šiokiomis sąlygomis. Turi būti pasiųs- 
ti pas popiežių pasiuntiniai, tarp kurių šalia Ordeno 
riterių bus vienas Mindaugo pasiuntinys, vardu Par- 
nus, kad Šv. Tėvui praneštų Lietuvių tautos atsiverti- 
mą. Dalis Lietuvos žemės (tur būt, ta, kurią Tautvila 
buvo pažadėjęs) turi būti atiduota Ordenui. Už tai Or- 
denas apsiėmė duoti pagalbos prieš Mindaugo prie- 
šus!). Ta sutartis buvo padaryta 1250. 





| ') Ipat. 542.—Liv. eil. kron. 3497—3509. 


Mindaugo krikštas 


Baigiantis 1250 ar prasidedant 1251, Mindaugas, 
jo žmona Morta ir didelė daugybė jo valdinių, gal iš 
artimiausios jo aplinkumos, priėmė krikštą, tur būt, 
Varutos pilyje. Tikėjimo tiesų mokė ir krikštijo Li- 
vonijos Ordeno kunigai. Kiek žmonių tada buvo pa- 
krikštyta, nėra žinios. Bullėje Inocento IV yra pa- 
sakyta, kad „krikštą priėmė didelė daugybė pagonų“, 
numerosa multitudo paganorum!). 

Po krikšto, kaip buvo nutarta, Livonijos Orde- 
no ir Mindaugo pasiuntiniai nukeliavo pas popiežių 
Inocentą IV. Tasai Bažnyčios galva buvo vienas tų 
didžiu popiežių, kurio globos ieškojo  kara- 
liai ir kunigaikščiai, ir Kuris Bažnyčią stengėsi išva- 
duoti iš ciesoriaus priespaudos. Pasiuntiniai jį rado 
Milane 1251 liepos mėnesį. Su džiaugsmu jis priė- 
mė žinią apie Lietuvių krikštą“) ir tuojau sumanė jau- 
ną Lietuvos Bažnyčią pavesti organizuoti Heidenrei- 
„chui, Kulmijos vyskupui, t. y. tos šalies Pavislyje esan- 
čios, kur buvo isikūręs Vokiečių Ordenas. Raštu 1251 
15 liepos tas popiežius Kulmijos vyskupui pranešė links- 
mą naujieną apie Lietuvos krikštą, liepdamas jam tiek | 
paveikti, kad būsimas vyskupas ir bažnyčių rektoriai, 


- 





kais | 


I) Liv. eil. kron. 3497—3575.—Ipat. 542.—Hermann Wv. 
Wartbergc, S. R. Pr. II, 38.—Theiner I, CII.—Berger, les regis- 
tras d'Innocent IV, III, N 5437. 

?) Liv. eil. kron., 3512—5334,—Ipat. 542. 





65 


imdami dešimtinę pas karalių ir jo valdinius, švel- 
niai elgtųsi!). Tų pat metų 17 liepos išleido Inocentas 
IV keturias bulles Lietuvos valdovo naudai. 

Rašte Mindaugui popiežius reiškia džiaugsmą, 
kad Lietuvos valdovas ir daugelis jo valdinių, Dievo | 
malonei padedant, priėmė krikščionių tikėjimą, ir pa- 
reiškė, kad pagal prašymą Mindaugą ima laikyti 
Romos šv. Bažnyčios sūnum, kad Lietuvos valstybę 
ir visas šalis, kurias Mindaugas iš netikinčiųjų yra 
išveržęs, ar dar išverš, priima į teises ir nuosavybę šv. 
Petro, ir kad Mindaugą, jo žmoną, jo sūnus ir paly- 
dovus stato į Romos sosto globą“). 

Antru raštu Ozilijos ir Kuršo vyskupai buvo 
paskirti tos privilegijos saugotojais*). 

Trečia bulle popiežius įgaliojo Kulmijos vyskupą, 
pasikvietus kelis pralotus (vyskupus) ir kitus dva- 
sininkus, Mindaugą vainikuoti karalium ta sąlyga, 
kad jis ir jo įpėdiniai Lietuvos valstybę pripažins šv. 
Petro nuosavybe*). 

Ketvirta bulle tam pat Kulmo vyskupui buvo pa- 
vesta tinkamą asmenį išrinkti Lietuvai vyskupu ir jį 
prie dviejų ar trijų vyskupų įšventinti, bet tik tada, 
kai karalius bus suteikęs didelį žemės gabalą katedrai 
ir užtikrinęs tinkamą jos išlaikymą. Naujai įšvęs- 
tasis vyskupas turi būti tiesiog priklausomas popie- 
žiui ir ištikimybės priesaiką turi padaryti Romos 





'1) Theiner, I. CI. — Berger, II. N. 5442. 

2) Theiner I. CII. — Berger III, N. 5437. 

3) Theiner I. CVIII. — Berger, III N. 5438. 
.*) Theiner,I, CIV. — Berger. III, N. 5439. 

Bažnyčiai pagal pridėtą formuią. Apie gerai atiikią 
priesaiką Kulmijos vyskupas turi ko greičiausiai duo- 
ti žinią popiežiui!). 

1251 26 liepos rašė popiežius Rygos, Dorpato 
„ir Ozilijos vyskupams, kad jie drauge su Vokiečių 
Ordeno magistru ir Ordeno riteriais Lietuvos kara- 
liui padėtų atversti ir paimti į valdžią netikinčiuo- 
sius ir taip pat kad padėtų kovoti jo priešus ?). 

Iš visų tų raštų, išleistų, tur būt, Mindaugui pra- 
šant, matyti, kad popiežius tiesiog pats per save no- 
rėjo tvarkyti politinius ir bažnytinius Lietuvos daly- 
kus, ir savo reprezentantu išsirinko ne Rygos vysku- 
pą, kaip buvo galima manyti, bet Kulmijos. Priežas- 
tis galėjo būti ta, kad Rygos vyskupas laikė Tautvi- 
los pusę ir tik gailėčamasis jį apieido, kai Lietuvos 
valdovas padarė taiką su Ordenu *). 

Ypatingą vertę Mindaugas dėjo tam, kad Romoje 
būtu pripažintos ir patvirtintos jo viešpatavimo teisės 
ant pagonų šalių, Kurias jis dar nugalės. Tos neti- 
kinčiųjų šalys pirmiausiai buvo Zemaičių kunigaikščio 
Vikanto sritis, jotvingų žemė ir tos vietos, kurių 
kunigaikščiai dar nevisai pilnai buvo pasidavę Min- 
daugo valdžiai, o tik pripažinę jo viršenybę. Popie- 
žiaus pripažinimas Lietuvos valdovui teikė tą nemažą 
naudą, kad kunigaikščiai, kurie bandytų sukilti, kai- 
mynų valstybėse pas valdovus katalikus paspirties 
nelengvai galėtų gauti. Daug svarbos Mindaugui tu- 


-—— 





1) Theiner I, CV. — Berger I. c. N. 5440. 
?) Theiner CVI. — Berger. N. 5441. 
3) Ipat. 542. 

rėjo ir tai, kad Ozilijos ir Kuršo vyskupai buvo gavę 
paliepimą rūpintis, kad Mindaugas, pastatytas į Apaš- 
talų Sosto globą, niekeno nebūtų varginamas. Tuo 
turėjo būti stabdomi nuo karo Rygos vyskupas, kurs 
tur būt, laikė Tautvilos pusę, ir Volynijos kunigaikš- 
čiai Danielius ir Vasilkas, kurie tada varė derybas 
su Roma apie Bažnyčių uniją. 


Lietuvos Vyskupija 


Popiežius Inocentas IV, priėmęs jaunutę Lietu- 
vos karaliją į savo globą ir šv. Petro nuosavybę, no- 
rėjo, kad ta Mindaugo įkurta valstybė ir bažnytiniu 
atžvilgiu būtų tiesiog priklausoma Apaštalų Sostui, o 
ne kuriai gretimai arcivyskupijai. Mindaugas 1253 
pareiškė popiežiui, kad norėtų savo šalyje turėti vys- 
kupiją ir kad pasirengęs pastatyti katedrą (vyskupo 
bažnyčią) ir ją visa kuo aprūpinti, Popiežius 1253 m. 24 
birželio liepė Rygos arcivyskupui Albertui sužinoti 
tinkamą vyrą, turintį prityrimo pasauliniuose ir dva- 
siniuose dalykuose, ir įšvęsti jį Lietuvai vyskupu; 
prie to pabrėžė, kad iš naujai įšvęstojo paimtų prie- 
saiką popiežiaus ir Romos bažnyčios vardu pagal po- 
piežiaus duotą formulą. Kandidatas turėjo būti Lietu- 
vos karaliaus išrinktas ir Rygos arcivyskupo prie kitų 
dviejų ar trijų vyskupų įšvęstas!). 

Mindaugas išsirinko kunigą Kristijoną, Vokiečių 
ordeno narį, kurs Lietuvos valdovą buvo rengęs prie 
krikšto. Popiežius pripažino tąrinkimą ir atskiru raštu 
reikalavo, kad arcivyskupas Albertas kiek galima grei- 
čiau praneštų apie naujai įšvęstojo padarytą prie- 
saiką“). 

Priešais popiežiaus įsakymą, arcivyskupas Al- 

1) Theiner. I, CXI.—Berger, Les registres d'Innocent IV 


t.III, 242, N 6648. 
2) Runge, I, CCLIV. 

„ bertas, įšventęs Kristijoną Lietuvos vyskupu, davė 

jam prisiekti ištikimybę Rygos bažnyčiai, norėdamas 
taip Lietuvos vyskupiją padaryti dalimi savo arcivys- 

 kupijos, priklausoma Livonijos bažnytinei provincijai. 
Tai buvo priešinga popiežiaus norui. Ta Lietuvos vys- 
kupijos priklausomybė Livonijos bažnyčiai negalėjo 
patikti ir Mindaugui. 

Lietuvos valdovas, nebūdamas geruose santy- 
kiuose su Rygos arcivyskupu, kurs atrodė dar vis 
belaikąs Tautvilos pusę, skundėsi ant jo Inocentui IV, 
kad jis imdamas Lietuvos vyskupiją į Rygos metro- 
poliją, norįs kištis į Lietuvos valdžią. Popiežius jo 
skundą išklausė ir paskyrė Naumburgo vyskupą pa- 
reikšti vyskupo Kristijono padarytą priesaiką netikra 
ir be vertės ir prisaikdinti popiežiaus įsakytu būdu. 
Prie to popiežius aiškiai pabrėžė, kad, kaip Lietuvos 
valstybė tiesiog priklauso Apaštalų Sostui, taip ir Lie- 
tuvos vyskupas turi tiesiog priklausyti popiežiaus, nes 
tarpinis santykis nesutinka su karaliaus poaukščiu. 
Tą dalyką popiežius pabrėžė, siųsdamas ypatingą raštą 
karaliui Mindaugui ir vyskupui Kristijonui, o Dor- 
pato vyskupą paskyrė tos privilegijos saugotoju !). 

Taip Rygos arcivyskupui nepavyko įsigyti Lietu- 
voje įtaką, didesnę už Ordeno. Pasauliniu atžvilgiu Lie- 
tuvos karalija buvo pastatyta į Apaštalų Sosto globą, 
o dvasiniu atžvilgiu Lietuvos vyskupija buvo padaryta. 
tiesiog priklausoma popiežiui. 





 Theiner, I, CXX, CXXI. Bunge, I, CCLXXII, CCLXXV, 
Regesta, 307, 308, 309.—Berger, les registres d'Innoc. IV. t. III p- 
504 N. 8041. 

Vyskupas Kristijonas po įšventimo nuvyko į 
Lietuvą, kur Mindaugas jį įvedė į vyskupiją ir gau- 
siai jį aprūpino paskirdamas jam daug žemės, kuri, 
kaip ir ordenui dovanotoji, buvo Žemaičiuose. 

Apie vyskupo Kristijono veikimą Lietuvos vysku- 
pijoje nėra žinių. Ar šiaip ar taip, jo padėtis Lietu- 
voje buvo labai sunki. Su Mindaugu buvo priėmę 
krikštą jo artimieji, ir tarp tų buvo nepatenkintų. 
Dovanojimo aktas 1253 kalba „apie tikėjimo maišti- 
ninkus, apie tikėjimo ir bažnyčios trukdytojus, tikė- 
jimo priešus“!). Be to, vyskupas atvyko į Lietuvą iš 
Livonijos, iš tos šalies, su kuria lietuviai daug buvo 
kariavę ir gerų santykių maža buvo turėję, dėi to 
pasitikėjimo daug negalėjo turėti,ir dėl to jo veikimas 
ne kiek pasisekimo bus turėjęs. Vyskupo parama pir- 
moje eilėje buvo Vokiečių Ordenas, kaip tai jis pats 
pripažįsta. ,„Bemąstydami, kas reikėtų Lietuvos Baž- 
nyčiai pakelti, savo akimis išvydome, kad be Vokie- 
čių Ordeno pagalbos ta Bažnyčia negalėtų augti, nė 
net laikytis“. Už pagalbą, kurią tikėjosi gauti, užrašė 
jis Ordenui dešimtinę iš Mindaugo jam ' paskirtų Žže- 
mių, davė didelius įgaliojimus ir sau pasiliko tik tuos 
veiksmus, kurie tik paties vyskupo gali būti atliekami. 
Lankant vyskupiją, Ordenas turi dovanai duoti išlai- 
kymą vyskupui ir jo palydovams ir pašarą dvylikai 
arklių?). 

Net nuo priešingų puolimų ar skaudinimu iš pu- 
sės Mindaugo valdinių vyskupas nebuvo laisvas, nes 


1) Bunge, I, CCLII. 
2) ib. CCLXVI. 

popiežius ypatingu raštu Lietuvos valdovui priminė ir 
pavedė jį globoti ir ginti!). 

Ar Mindaugas pastatė katedrą Lietuvos vyskupi- 
joje, nėra žinios. Jei vyskupas Kristijonas iš tikro kiek 
Lietuvoje veikė, tai tik penkerius ar šešerius metus; 
nes 1253 buvo jis įšvęstas, o 1259 jis gyveno jau Vo- 
kietijoje, kaip Mainco vyskupijos icoadjutorius. Tais 
metais mieste Witte-Werum Miunsterio vyskupijoje 
jis šventino bažnyčią. Dėl to Lietuvą jis bus palikęs 
prieš 1259. To vardas yra paminėtas 1268 trijuose ak- 
tuose, kur jis vis vadinamas Mainco vyskupu koad- 
jutorium. 1269 Maince jis įšventino aitorių. Jis mirė 
prieš 1271. Yra nuomonių, kad jis parašęs vieną kro- 
niką"?). 

Lietuvos vyskupija, Kristijonui mirus, nebuvo už- 
miršta, nors ir pirmi krikščionystės diegai Lietuvoje žu- 
vo, Vokiečių Ordeno kunigas vardu Jonas buvo įŠVęS- 
tas Lietuvos vyskupu; bet, rodos, Lietuvos jis nebuvo 


nė matęs. Jis buvo koadjutorius Konstancijos vyskupo“). 


Kalbant apie Lietuvos vyskupiją, įkurtą Livonijos 
vokiečių, reikia paminėti ir apie lenkų geidavimus 


'" krikštyti lietuvius, apie vyskupus Henriką ir Vitą, 


vieną skiriamą jotvingiams, antrą lietuviarns. 


———————- 





1) Bunge, t. III, CCLXXIX a. 

2) Stvehlke, Ser. ver. Pruss. II, 42 s. Pastaba 3.— Cornelius 
Will, Ueber den Verfasser des Chron. Moguntinum, Historisches 
Jahrbuch, t. II (1882 m.), p. 335 s. Žinios apie jį iš 1268 ir 1269, 
ten pat p. 273. 

3) Kappel, Regesten, N. 122 leidinyje Mitteilungen der an- 
tiguar. Ges. in Zūrich, Heft LVI, Jahrgang 1892. 

Betarpiniai lenkų, ar tikriau sakant, mozūrų kai- 
mynai buvo jotvingai, kurie juos savo puolimais daug 
vargino. Kad tie žiaurūs stabmeldžiai bent kiek su- 
švelnėtų, lenkai sumanė siųsti pas juos misijonierių. 
Apie 1248 popiežiaus legatas Albertas įšventė  vys- 
kupu lenkų provincijos dom ininkoną Henriką, 
kad jis varytų misijas jotvingams. Ar tasmisijonierius 
veikė jotvingų šalyje, nėra žinios. Bet yra žinoma, 
kad sąlygos jam darbuotis toje stabmeldžių žemėje 
buvo labai nepatogios. 1251 Volynijos kunigaikštis 
Danielius su Mazovijos kunigaikščiu Zemovitu kariavo 
jotvingus. Tie keršydami plėšė mozūrų šalį. 1253 Ze- 
movitas, padedamas Danieliaus sūnaus Levo, vėl juos 
kariavo ir sumušė. Šitokiu karų laiku misijonieriams iš 
priešų šalies veikimas nebuvo galimas. Rodos, ir pats 
misijonierius vyskupas Henrikas nesiveržė į stabmel- 
džių Žemę, nes lenkams rūpinantis popiežius Alek- 
sandras IV bandė spausti vyskupą Henriką, kad vyk- 
tų į jam skiriamą jotvingų žemę. Bet iš to nieko 
neišėjo. 1256 Ziemovitas, Danielius ir būriai, kuriuos 
atsiuntė Krokavos kunigaikštis Boleslovas Drovusis, 
smarkiai sumušė jotvingus. Tas nugalėjimas vėl pa- 
skatino rūpintis jotvingų misija. Krokavos kunigaikš- 
tis kreipėsi į popiežių, prašydamas, kad iš jot- 
vingų žemių būtų sudaryta vyskupija, priklausanti 
Gniezno metropolijai. Popiežius Gniezno arcivys- 
kupui liepė rengtis vykdyti ' sumanymą. Bet tas 
sumanymas rado kliūčių iš pusės Henriko ir iš pu- 
sės Vokiečių Ordeno, besistengiančio nukariauti jotvingų 
šalį ir neįleisti jokios svetimos įtakos. Taip ir tas jot- 

vingų misijos planas žuvo. Pažymėtina yra tai, kad 
lenkai rūpinosi sumanytają jotvingų vyskupiją pris- 
kirti prie lenkų bažnytinės provincijos!). 

Apie vyskupa Vita, kurį lenkai norėjo skirti Lie- 
tuvai, yra nedaug žinių. Jis buvo vienuolis dominin- 
konas. 1253 Fulkono Gniezno arcivyskupo Kazlove 
(Mazovijoje) jis buvo įšvęstas Lietuvos vyskupu?), bū- 
tent, tuo laiku, kai popiežiaus Lietuvai buvo paskirtas 
vyskupas Kristijonas, ir kai Mindaugas su savo ap- 
linkuma buvo jau treti metai pakrikštytas. Nedaug 
jam rūpėjo stabmeldžių atvertimas. Nėra nė mažiau- 
sios žinios, kad jo koja bent kartą būtų pastovėjusi 
Lietuvos žemėje. 1255 pagal prašymą popiežiaus Alek- 
sandro IV jis buvo paliuosuotas nuo misijonieriaus 
pareigos“). Apie jį dar žinoma, kad jis vėliau, perke- 
liant šv. Stanislovo kaulus, buvo Krokavoje, kad Poz- 
naniuje vyskupo Bogufalo pakviestas šventino naujai 
pastatytą chorą, o Glovnoje bažnyčią!). 

Čia galima paminėti dar vieną neįvykdytą suma- 
nymą. Į pietus nuo Būgo, toli nuo jotvingų žemės, bu- 
vo manoma įkurti vyskupiją Lukove. Rūpinosi tuo pran- 
ciškonas iš Pragos Baltramiejus, turįs santykių su kuni- 
gaikščiu Boleslovu Droviuoju ir su Krokavos kapitula. 
Popiežius Aleksandras IV davė leidimą vykdyti tą planą 
ir Baltramiejui suteikė didelių įgaliojimų, leisdamas 





1) Grodecki i Zachovowski, Dzieje Polski 'šredniowiecznej, 
Krakėw 1926 p. 305—308. 

?) Annales capituli Poznaniensis. M. G. SS. XXIX. p. 449 s, 

3) Bourel dela Ronciėre, les registres d'Alexar.dre IV, t. I 
P. 55, N 199.—Hildebrand, Livonica p. 55, N 36. 

4) Monum. Pol. II, 572.—Ann. Cap. Posn. I. c. XXIX, 462. 

įam skelbti kryžiaus karą prieš lietuvius, jotvingus ir 
schizmatikus. Bet ir tas sumanymas nebuvo įvyk- 
dytas!). 

Visų tų pastangų krikštyti lietuvius rimčiausia. 
ir lietuvių tautai naudingiausia buvo prie Mindaugo 
įkurtoji Lietuvos vyskupija. Jei ji nebūtų žlugusi, Lie- 
tuva būtų turėjusi savo atskirą bažnytinę provinciją 
ir Lietuvos istorija būtų ėjusi laimingesniu keliu. 


„!) Grodecki i Zachorowski, I. c. 309—310. 


Mindaugo sūnaus vainikavimas 


Žinomi yra trys Mindaugo sūnūs: Vaišilkas, Rū- 
klys ir Repekis. Bent tiek jų žino rusų kronikos. Min- 
daugo dovanojimo akte yra paminėti tarp liudininkų 
du jo sūnūs Replen ir Gerstuchen. Ar šituodu 
yra tie patys du iš trijų minėtųjų, nežinia. 

Vaišilkas, rodos, buvo vyriausias. Tėvas jį buvo 
pastatęs Novogrodko (Naugarduko) kunigaikščiu, kaip 
apie tai anksčiau minėta. Po karo su Volynija Vai- 
šilkas, padaręs taiką su kunigaikščiu Danielium, ne- 
grįžo pas tėvą, bet pasiliko toje šalyje. Kiek vėliau 
Haliče jis krikštijo Danieliaus sūnaus Levo sūnų Jurą. 
Paskui 1254 jis įstojo į rusų vienuolyną  Poloninoje, 
kur buvo trejus metus. Po trejų metų jis bandė, kaip 
maldininkas, keliauti į šv. kalną Athos, kur buvo di- 
dis stačiatikių vienuolynas. ' Bet nepasiekęs kelionės 
tikslo, iš Bulgarijos sugrįžo atgal ir aplankė savo tėvą. 
Mindaugas savo sūnaus gyvenimu labai buvo nepa- 
tenkintas; reikalavo, kad atsižadėtų krikščionystės, 
mestų vienuolyną ir imtų jam tinkamą valdžią. Bet 
„Sūnus, kaip kalba kronika, tėvo nemylėjo“, jo grasi- 
nimų nepabūgo ir nuvyko pas Romaną, Danieliaus 
sūnų, viešpataujantį Novogrodke, tame pačiame mieste, 
kuriame pirma jis pats buvo buvęs kunigaikštis. Pas- 
kui jis pasistatė sau vienuolyną „tarp Novogrodko ir 
Lietuvos“, tur būt, arti Nemuno, ir „ten gyveno“ !), 


1 Ipat., 567 s.—Novgor., 283 S 

Iš to yra aišku, kad Mindaugas Vaišilką skirti 
savo įpėdiniu negalėjo, ir dėl to jo įpėdinis turėjo būti 
vienas kitu dviejų sūnų, bet kuris, nežinia. Galima 
manyti, kad įpėdiniu buvo skirtas Rūklys, nes jis 
pirmiau yra minimas. Būdamas popiežiaus globoje, 
Lietuvos karalius savo įpėdinystę norėjo tvarkyti 
su Apaštalų Sosto pritarimu. 1255 jis kreipėsi į Alek- 
sandrą IV prašydamas, kad leistų vainikuoti sūnų ka- 
raliaus karūna. Popiežius sutiko ir leido, kad karū- 
nacija būtų atlikta lotynų rito vyskupo. Bet ar ta ka- 
rūnacija iš tikro buvo padaryta, nėra žinios. 


Paėmimas Polocko kunigaikštijos 


Pabaigęs kovas su išoriniais priešais ir su jais 
susitaikęs, Mindaugas jautėsi esąs neaprėžtas valdovas 
savo karalijoje. Jo teisės buvo pripažintos aukščiausio 
to laiko autoriteto, Apaštalų Sosto; mažieji kunigaikš- 
čiai buvo jo vasalai. Turėdamas taiką su užsieniu 
ir ramybę viduje, Lietuvos karalius vėl ėmė menyti 
apie plėtimą savo valstybės. 

Progos kariauti davė jam Livonijos Ordenas. 
Tas, pavergęs po savo valdžia Estiją ir Kuršą, buvo 
bemanąs plėstis į rytus, į Pskovo respublikos sritį. 
1253 Ordenas puolė tą respubliką. Kad ta negautų pa- 
galbos iš savo kaimynės Novgorodo Didžiojo respub- 
likos, Mindaugas, būdamas dėkingas Ordenui, įpuolė 
i Novgorodo šalį, kur padarė daug žalos ir prisiplėšė 
daug grobio. Bet begrįžtant iš ten, novgorodiečiai lie- 
tuvius pasivijo ir sumušė!). 

Po šito nepasisekimo Mindaugas ėmė kariauti 
silpną Polocko kunigaikštiją, kuri bent dalinai buvo 
pavergta jau prieš Ordeno ir Volynijos karą ir kuri 
tam karui beeinant galėjo išsivaduoti iš lietuvių įtakos. 
Mindaugas dabar vėl ją paėmė į savo valdžią, nors 
smulkesnių žinių apie tą paėmimą nėra likę. Pilnas 
jos pavergimas turėjo įvykti prieš 1258, nes tais metais 





1) Novgor., 274.—Nikon. Poln. Sobr. X, 139.—Tver., ibid. 
XV, 398 

Mindaugas drauge su polockiečiais ėjo kariauti Smo- 
lensko ir paėmė miestą Vaiščina!'); ar ir dar anksčiau, 
nes 1255, jam prašant, popiežius pripažino jam naujai 
nukariautas šalis“). 

Lietuvos valdovas Polocko kunigaikštiją pavedė 
valdyti savo buvusiam priešui, žemaičių kunigaikščiui 
Tautvilai, apie tą laiką su juo susitaikiusiam. Kai 
Mindaugas susitaikė su Livonijos Ordenu, Tautvila pa- 
liko Rygą ir nuvyko pas Volynijos kunigaikščius, su 
kurių pagalba, kaip aukščiau minėta, dar kuri laiką 
kariavo prieš Lietuvos karaliu. Mindaugui padarius 
taiką su Volynija, 1253 Tautvila ir Edivydas dalyvavo 
kunigaikščio Danieliaus žygyje į Čekiją. Tuo laiku 
Vengrų karalius Bela IV varė karą su Čekų kara- 
lium Otokaru. Abu juodu, norėdami didinti savo vals- 
tybę, buvo pretendentai prie Austrijos lėno, kurios 
erc-hercogas Fridrichas buvo žuvęs kare su Bela IV. 
Vengrų karaliui padėjo kariauti Volynijos kunigaikš- 
tis Danielius, Haličo kunigaikštis ir du Lenkijos 
kunigaikščiu. Užpuolus Belai su tais talkininkais Če- 
kiją, popiežiaus legatas 1254 privertė jį taikytis su 
Otokaru. Minėtieji žemaičių kunigaikščiai, su Danie- 
lium pakliuvę į tą kovą, gavo iš arti pamatyti vakarų 
Europos riteriu kovas. Po įvairių bandymų nei su Or- 
deno nei su Volynijos pagalba nepavykus atgauti Že- 
maičių, Tautvila susitaikė su Mindaugu ir gavo iš jo 
valdyti Polocko kunigaikštiją, kurios kunigaikščiu 


1) Novgor. 278 s.—Sofijskaja. Poln. Sobr. V, 189.—Nikon. 
ibid. X, 142, 
") Theiner, CXXIII, —-Bourel de la Ronciėra I. c. N. 263. 

pirmą kartą jis paminėtas 1262, bet gavęs ją turėjo 
būti 1258, nes tais metais jis yra jau Lietuvos kara- 
liaus šalininkas!). Su juo drauge susitaikė su Mindaugu 
ir kitu du žemaičių kunigaikščiu. Vikantas gavo Vi- 
tebską, Edivydas Drucką. 


——————— 


1) Novgor. I. c. 281.—Sof. 1. c. V, 191.—Nikon. 1. c. X. 144. 
Grodecki ir Zachovowski, 313—314. 


Totoriai naikina Lietuvą 


Lietuvos karalius, nukariaudamas Polocko kraštą 
ir ypač užkabindamas Smolensko kunigaikštiją, užgavo 
tą galybę, kuri tada buvo pavergusi Rusiją, būtent 
totorius. Mindaugas matė, kad susikirtimas su Rusijos 
pavergėjais neišvengiamas, ir ėmė ieškoti talkininkų 
Volinijoje, kurios kunigaikščiai Danielius ir Vaišilkas 
buvo bemaną nusikratyti totorių jungą. Danielius buvo 
besitariąs su Apaštalų  Sostu apie Bažnyčios Uniją. 
Popiežius Inocentas 1255 buvo jam suteikęs karaliaus 
karūną ir pažadėjęs paskelbti kryžiaus karą prieš to- 
torius. Tam karui neįvykus, Volynija nesiliovė maniusi 
apie savo išsivadavimą. Šitaip Volynijos reikalams 
einant, Mindaugas nusiuntė pas Danielių pasiuntinį 
ir liepė jam pranešti: „„Aš atsiusiu tau Romaną; jūs 
paskui traukite ant Vozviaglio ir iš čia ant Kievo“ !). 

Vozviaglyje turėjo sąjungininkų kariuomenės su- 
sivienyti. Danielius, pirma atvykęs pas tą miestą, 
nelaukė talkininkų, paėmė tą pilį, kariuomenei leido 
apiplėšti ir paskui padegti. Atvykus Romanui su lie- 
tuviais ir tame sudegintame mieste nieko neradus 
kaip bebėgiojančius šunis, lietuviai smarkiai įpyko 
ant Danieliaus ir ėmė jį keikti, kad neliko jiems nė 
kiek grobio. Dėl to nesusipratimo Danielius su savo 
kariuomene sugrįžo į Volyniją. Romanas prisidėjo prie 


1 Ipai. 555. 

tėvo ir liepė lietuviams grįžti namo. Tie atsilygino 
tuo, kad įpuolė į Volyniją ir apiplėšė Lucko miestą. 
Danieliaus kariuomenė užpuolė plėšikus ir vijosi iki 
vienam ežerui. Čia lietuviai, ant arklių plaukdami, 
manė išsigelbėti. Kad neturėjo gana arklių, tai ant 
vieno žirgo šoko po dešimtį ir taip beveik visi ežere 
prigėrė. Tarp prigėrusių buvo vienas vadas vardu 
Chval (tur būt, rusų kilmės), kitas vadas Sirvydas, 
Rūškio sūnus, išsigelbėjo !). 

Taip Mindaugo noras užkabinti totorius Kijeve 
nuėjo niekais. Volynijos kunigaikščiai virto priešais ir 
džiaugėsi, kad „žuvo Mindaugo vyrai“. 

Lietuviai 1258 vasarą Smolensko kunigaikštijoje 
paėmė Voiščiną ir rudenį miestą Toržoką“). Totoriai 
to nepakentė ir baigiantis tiems pat metams ėjo ka- 
riauti Lietuvos. Jų vadas Buranda, vesdamas stiprią 
kariuomenę, per pasiuntinį pareikalavo, kad kunigaikš- 
tis Danielius prie jo prisidėtų: ,„Aš einu į Lietuvą; 
jei tu esi su manim taikoje, eik ir tu drauge“. Da- 
nielius pasiuntė savo kariuomenę, vedamą jo brolio 
Vasilko. 

Danielius ir Vasilkas stojo į karą prieš Lietuvą 
ne tik kaip Aukso Ordos vasalai, bet dar ir dėl to, 
kad Mindaugas, kaltindamas už žuvimą  Volynijoje 
savo kariuomenės, buvo suėmęssavo vasalą Romaną, 
Danieliaus sūnų, Naugarduko kunigaikštį. 


—-—— I --— 


!) Ipat, 555 s. 
2) Novgor. I. <. 278 s.—Sof. L. c. 189,—Woskr. 1. c. VII. 
162.—Nikon. 1. c. X, 142. 

Taip žiemą 1258 ir 1259Lietuvą ir jotvingų žemę 
užplūdo totoriai 17 Volynija. Vasilkas su savo kariuo- 


mene nusistūmė iki Nališkių, visur ieškodamas Ro- 
mano. Danielius užpuolė Juodąją Rusiją ir paėmė 
Volkoviską, manydamas, kad ten rasiąs Vaišilką ir 


į 


i 
i 


Tautvilą (jau pirma susigerinusį su Mindaugu), ku- 


riuodu buvo suėmę Romaną. Paskui plėšė Zelevos 
apylinkę, ir čia jų dviejų ieškodamas. Po to, vengda- 


mas eiti ant Gardino, gavo žinią, kad totoriai iš jot- 
vingų žemės pasuko ant jo miesto Dorohičino, ir tu- 


rėjo nuo to susilaikyti. 
Apie totorius, Lietuvą užpuolusius, nėra likę 


smulkesnių žinių. Ar lietuviai gynėsi, nežinia. Iš bul- 
1 


lės. popiežiaus Aleksandro IV (1260) žinoma, kad to- 


-""————— 


——— 


toriai sunaikino didesnę Lietuvos dalį. Tuo sunaiki- | 
nimu, kaip matyti iš kitos to pat popiežiaus bullės 


(1264), privertė jie lietuvius taikytis ir drauge su jais, 
jotvingais ir Volynijos rusinais eiti griauti ir deginti 
Lenkijos. Besitaikant atgavo laisvę ir Romanas, nes 
jis drauge su totoriais, rusinais, lietuviais irjotvingais 
dalyvavo žygyje į Lenkiją, kuri be pasipriešinimo da- 
vėsi deginti ir naikinti?). 

Šis totorių užplūdimas didelę Lietuvos dalį su- 
naikino, bet kitokių sėkmių nepaliko: Lietuva nebuvo 
pavergta totorių valdžiai. 


1) Ipat. 560-561.—Novgor. 279.—Sof. 1. c. V, 189. Woskr 
1. c. VII, 162.— Nikon. L. c. X, 142, 

>) Bunge, I, CCCLV. Theiner, I, CXLIX.—Annales Cra- 
cou breves. M. G. SS. XIX, 666.— Annales capituli Posnan. M. G. 
SS. XXIX, 460.—Didž. Lenkijos kronika. Mon. Pol., II, 585.— 
Grodecki ir Zachorowski, Dzieje Polski švedn., 289. 

Žemaičių kovos su Ordenu 


„Kovų pradžia. Mindaugo krikštas lietuviams, 
pagonams, nebuvo malonus. Krikščionystei ir jos ne- 
šėjui Ordenui ypač priešingi buvo Žemaičiai. Jų ne- 
apykanta dar labiau padidėjo, kai Mindaugas dalį jų 
žemės dovanojo Ordenui ir vyskupui Kristijonui. 

Buvo dar kitokia neapykantos priežastis. Ne- 
munas Žemaičiams turėjo daug reikšmės. Ta upe ėjo 
prekyba su Prūsų gimine samais, gyvenančiais prie 
jūros ir užsiimančiais įvairių prekių pirkinėjimu ir 
pardavinėjimu. Iš jų Žemaičiai gaudavo ginklų, rūbų, 
druskos ir daug kitokių reikalingų dalykų!) Tų pre- 
kių gabenimui sustabdyti Ordenas pastatė pilį toje 
vietoje, kur į Ku-šių įlanką įteka upė Dania. 

Kad ta pilis: kenkė žemaičių ir samų reikalams, 
tai jie susitarę j sugriovė“). Ordenas už tai užpuolęs 
plėšė bei naikino Žemaičių šalį ir vietoje sugriautos 
pilies pastatė naują, kurią statytojai pavadino Memel 
ir kuri žemaičių yra vadinama senovišku vardu Klai- 
pėda“), 

Žemaičiams besirengiant pulti tą naują pilį, po- 
piežius, Ordeno prašomas, paskelbė kryžiaus karą 
jai padėti!). 


„ |) Bunge, I, CCLVII. 
2) Bungo, I, CCXLV, p. 317. 
5) Eil. Livonijos Kronika, 3609-3654. 
1) Bunge, I, CCLVII. 

Nepatenkintų žemaičių pryšakyje stojo vienas jų 
tautietis Alemanas. Matydamas, kad Mindaugas, kaip 
krikščionis, turi laikyti gerus santykius su Ordenu, 
ėmė stengtis atitraukti Lietuvos karalių nuo krikš- 
čionystės. Priemonė tam tikslui pasiekti jam atrodė 
būsiąs kuršių nukariavimas. Jeigu jam pavyks kur- 
šius nugalėti, tai jis gali tikėtis, kad Mindaugas grįš 
prie savo plano, kurį buvo palikęs dėl pralaimėjimo 
pas Ambotę, būtent, vėl panorės vienyti kuršius po 
savo valdžia ir dėl to vėl turės varyti karą su Ordenu!). 

Žemaičiai šitam sumanymui pritarė, ir proga pra- 
dėti karui greit jiems radosi. 

Samai 1256 užpuolė Klaipėdą, bet buvo atmušti 
su dideliu nuostoliu.  Atsilygindamas Ordeno magis- 
tras Hanno von Sangershausen nuvyko į Sambiją, 
bet ten gavęs sunkių nuostolių turėjo grįžti atgal. Už 
tai žemaičiai plėšė kuršių šalį ir parsivilko iš ten-daug 
belaisvių ir gausų grobį. 

Ordenas tada surinko žymią kariuomenę, suda- 
rytą iš estų, latvių, lyvų, kuršių ir riterių —kryžininkų, 
atvykusių iš vakarų Europos kariauti su pagonais, 
prie Žemaičių sienos paskirstė ją į kelias dalis ir pa- 
siuntė į įvairias Žemaičių vietas žudyti, plėšti ir de- 
ginti. Vadovai žemaičiuose puolikams buvo anksčiau 
minėtieji trys broliai, gyveną Livonijoje, Dutzė, Milge- 
rinas ir Dindekė. Žemaičių priešinimasis buvo labai 
silpnas; vos drįso jie nakčia užkabinti pryšakinius 
priešų būrius. Beveik nekliudomi, per devynias -die- 
nas priešai galėjo žemaičius naikinti ir grįžti su daug 
belaisvių ir gausiu grobiu. 


1) Eil. Liv. kron., 4085-4118. 


85 


„Po šio žygio mirė Livonijos Ordeno magistras 
ar geriau sakant landmeisteris Hanno von Sangers- 
hausen. Į jo vietą stojo Burchard von Hornhusen. 
Pradėdamas savo pareigas, tas naujas magistras nu- 
siuntė Mindaugui gausių dovanų. Lietuvos karalius 
atsidėkojo taip pat dovanomis. Tie geri santykiai 
tarp Ordeno ir Mindaugo buvo skaudūs žemaičiams!), 

Prasidedant 1257 m.žemaičiai atvyko pas Klaipėdą. 
Magistras Burchardas stojo prieš juos su 40 Ordeno 
riterių ir 500 kuršių. Žemaičiai juos atstūmė atgal, 
ir jie su nuostoliais turėjo grįžti į pilį. Mūšyje krito 
12 riterių ir buvo daug sužeistų, tarp kurių ir pats 
magistras"). Šis pasisekimas drąsino žemaičius daryti 
tolesnių pastangų ir darė gero įspūdžio lietuviams. 

Išsigydęs savo žaizdas, Livonijos magistras ėmė 
rengti naują žygį prieš žemaičius. Bet tie, nelaukdami 
priešų atvykstant, nusiuntė pasiuntinius į Rygą ir prašė 
taikos. Magistras, sušaukęs Ordeno riterius, dvasininkus 
ir miestiečius, sutarė taiką duoti dvejiems metams ir 
tuo tarpu prirengti gerą žygį, kad paimtų Žemaičiuose 
Mindaugo dovanotas žemes. Pasiuntiniai, priimdami 
taiką, pagal žemaičių paprotį davė magistrui ranką, 
pabrėždami tuo, kad ją ištikimai laikys. Ta taikos 
sutartis buvo padaryta vasarą 1237. 

Per tuos dvejus metus Livonijai padėti buvo 
skelbiamas kryžiaus karas Čekijoje, Lenkijoje, Mora- 
vijoje ir Pomeranijoje“). 


1) Liv. eil. kron. 3723—4084, 4119—4308, 4405—4460. 
2) Liv. eil. kron. 4405—4526.—Bunge, I, CCCIX. 
3) Liv eil. kron. 4527-4628.—Bunge, I, CCCX, CCCXI. 


Mūšis pas Skuodą 


Per dvejus metus taika iš abiejų pusių gerai 
buvo laikoma. Tam laikui išėjus vėl prasidėjo prie- 
šingumai. Žemaičių kunigaikščiai, ar didikai, susirinko 
į puotą tartis apie karą. Jų Žymiausias aiškino karo 
reikalingumą. Kiti jam pritarė ir karas buvo nutartas. 
Buvo imta ginkluotis ir 3000 vyrų buvo pasiųsti į 
Kuršą. Prie Kuršo sienos prieš kariuomenę žynys metė 
burtus, kad sužinotų, kaip baigsis karas. Buvo pa- 
skerstas galvijas ir žynys drąsino kariauti su krikš- 
čionimis ir, kad laimėtų karą, liepė žadėti dievams 
trečią dalį grobio ir taip užsitikrinti jų palankumą. 

Kariuomenė tam pritarė ir žengė į priešų šalį. 
Kad niekas nestojo priešintis, tai šalis buvo naikinama 
ir plėšiama. Tuo tarpu Goldingeno ir Klaipėdos pilių 
riteriai, susiėję į draugę, rengėsi gintis. Susitiko jie 
žemaičiuose pas Skuodą ir puolė ant jų. 

Žemaičiai stojo į mūšį ir ėmė spausti kuršius. 
Tie neatlaikė ir ėmė bėgti, Mūšio sunkumas tekolaikyti 
patiems Ordeno riteriams. Bet tie, nors narsiai gy- 
nėsi, buvo nukauti. Besimušant krito 33 riteriai ir 
žymi kuršių dalis. Žemaičiai nugalėjo. Pasidalinę pa- 
imtus arklius ir ginklus, padėkojo dievams ir su gro- 
biu sugrįžo namo. 

Šis nugalėjimas darė gerą įspūdį lietuviams, ir 
tolesnėse kovose su Ordenu ima rastis ir lietuvių, 
einančių išvien su Žemaičiais. 


> 





87 


| Vasarą 1259 žemaičiai darė naują žygį prieš 

Ordeną, ir prie jų buvo prisidėję daug lietuvių. Išvykę 
kariauti, plėšė Klaipėdos apylinkę. Tuo tarpu Ordeno 
magistras, sutraukęs kariuomenę į Goldingeną, ėmėeiti 
ant žemaičių. Dvi dienas žygiavęs, sustojo vietoje 
Wardach (gal upelis Varduva) ir pasidarė palapines. 
Žemaičiai, būdami netoli, stebėjo jo judėjimus. Ordeno 
žvalgai pranešė magistrui, kad priešų kariuomenė 
esanti už jo didesnė; bet magistras nutarė kitą dieną 
bandyti muštis. Lietuviai žvalgai pranešė žemaičių * 
vadui, kad nuo Dauguvos atėjusi stipri kariuomenė, 
kuri galėtų nugalėti visus; dievai tepadeda visiems 
sveikiems namo sugrįžti. Tokia žinia nugąsdino že- 
maičius ir jie, priešų nepastebėti, leidosi bėgti namo. 
Kitą dieną, kai Ordeno kariuomenė norėjo stoti į mūšį, 
nustebus pamatė, kad nėra su kuo muštis, ir neban- 
džiusi vytis grįžo atgal. 


Nors čia žemaičiai pasisekimo neturėjo, tačiau 
jų nugalėjimas pas Skuodą paveikė žiemgalius, Or- 
deno pavergtus. Jie tik verčiami 1256 ėjo prieš že- 
maičius ir nenoromis klausė Ordeno valdžios. Dabar 
jie sukilo, iš savo šalies išvijo Ordeno vaitus, tačiau 
leisdami jiems išsinešti savo turtą. Ordeno magistras 
Burchardas su komturais (pilių viršininkais) ir vaitais 
nutarė priversti juos klausyti ir jų Žemėje pastatyti 
pilį. Žiemą 1259-1260 su kariuomene, kuriai buvo 
atsiųsta pagalba Danijos karaliaus iš Revelio, nuvyko 
į žiemgalių šalį, apgulė jų pilį Tervetę, bet jos nepa- 
ėmęs nuėjo arti žemaičių sienos ir čia pastatė pilį 

Dobę, kad ji neduotų susivienyti žemaičiams ir žiem- 
galiams. 

Taip pat 1259 Karšuvoje prie Nemuno, Žemaičių 
pašonėje, Prūsų ir Livonijos Ordeno lėšomis buvo 
pastatyta Karšuvos pilis (vėlesnysis Jurburgas)!). 


-— M —-—-—-—— 


1) Eil. Liv. kron. 4620 ss.—Dusburg. SS. R. Pr. I, 95 s.— 
Herrmann von Wertberge, io. II, 40. 





Nugaiėjimas pas Durkbe 


Žemaičiai matė, kad naujai pastatytos Ordeno 
pilys jiems gresia iš trijų pusių. Vakaruose nuo 1252 
stovi Klaipėda, pietuose Karšuva, šiaurėje Dobė. Nieko 
nelaukdami tuojau pradėjo karą. Pradžioje 1260 že- 
maičių kariuomenė bandė imti Dobę, bet buvo at- 
mušta su nuostoliais. Po to ji nuvyko pas Karšuvą, 
ir čia, blogo prityrimo pamokyta, pasistatė savo pilį 
ir iš jos puldinėjo priešus; nepaisydama nė to, kad 
kartais bepuldama gaudavo skaudžių nuostolių. 

Tuo tarpu Livonijos magistras gavo pagalbos iš 
Prūsų Ordeno. Abiejų kariuomenė susirinko į Klai- 
pėdą; be Ordeno riterių ji buvo sudaryta iš visų pa- 
vergtų genčių: pomezanų, varmų, natangų, samų, estų 
latvių, kuršių ir Danijos karaliaus valdinių iš Revelio. 

Žemaičiai, nepaėmę Karšuvos pasitraukė, many- 
dami stoti į mūšį atvirame lauke, su 4000 vyrų įpuolė 
jie į Kuršą. Abi priešingos kariuomenės susitiko 1260 
liepos 13. . 

„ Prieš mūšį Ordeno kariuomenės vadai padarė 
pasitarimą. Vienas pomezanas patarė, kad reikėtų 
pėstiems pulti priešus, kad raitiems nebūtų galimumo 
pabėgti iš mūšio. Tas patarimas nebuvo priimtas, nes 
Danų būrys buvo tam priešingas. Kuršiai prašė, kad, 
nugalėjus, jiems būtų grąžintos jų moters ir vaikai, 
kuriuos Žemaičiai buvo paėmę. Į tai buvo atsakyta 
pagal prūsų ir lyvų norą, kad grobis paprastai turi 

būti dalinamas tarp nugalėtojų. Po tokio atsakymo 
kuršiai nutarė atkeršyti talkininkams ir pabėgti iš 
mūšio, kai tik bus prasidėjęs. | 
Susirėmus abiem priešingom kariuomenėm, kur- 
šiai taip ir padarė, pagal Durburgo pranešimą ėmė 
net pulti Ordeno pusę iš užpakalio. Paskui kuršius 
ėmė bėgti ir estai. Prūsai ėmė svyruoti. Taip mūšis 
ėmė krypti Ordeno nenaudai. Veltui vienas samas 
stengėsi geibėti susidariusią blogą padėtį, raginda- 





mas savo tautiečius, kad atsimindami Ordeno gerumą 
ir midų, kuriuo buvo vaišinami, drąsiai laikytųsi prieš 
priešus. Žemaičiai, matydami priešų svyravimą, smar- 
kiau ėmė pulti ant jų, taip, jog mūšio sunkumą tu- 
rėjo laikyti patys Ordeno riteriai ir, nežiūrint į jų 
narsumą, buvo nublokšti ir nukauti. Tada visa Or- 
deno kariuomenė ėmė bėgti. Žemaičiai nugalėjo. Mū- 
šyje žuvo 150 Ordeno riterių. Apie paprastus karei- 
vius Durburgas rašo, kad jų krito didelė daugybė, 
„taip, jog aš negalėjau sužinoti jų skaičiaus“ !). 

Šis žemaičių nugalėjimas buvo labai žymus ir 
turėjo daug svarbių sėkmių. 


sl osn— 1 


1) Eil. Liv. kron. 5445 ss.—Durburg, SS. R. Pr. I—96-97. 
—Chronicon Dunamundense, SS. R. Pr. II, 141. Conanicus Sam- 
. biensis, ib I, 283.— Annales Pepl., ib. 270.—Wartberge, ib. II, 41. 
—Ewald, die Eroberung Preussens, III, 126-145, 






„Durbės mūšio sėkmės. Nugalėjimas 
pas Lenevardeną 


"Žemaičių nugalėjimas pas Durbę buvo ženklas 
„pavergtoms gentims sukilti prieš Ordeną. Prūsuose 
sukilo prieš Ordeną prūsų gentys: samai, natangai, 
varmai, pomezanai ir bartai ir atsimetė nuo krikščio- 
„nystės. Ordenas turėjo kariauti penkiolika metų, iki 
juos vėl pavergė po savo valdžia. 

Pralaimėjimas pas Durbę ypač skaudus buvo 
Livonijos Ordenui. Nepatenkinti krikščionybe lietuviai 
ėmė eiti išvien su žemaičiais, ir Eiliuotoji Livonijos 
Kronika, pranešdama apie tolesnius mūšius, kalba 
jau tik apie lietuvius. Pirmiausia sukilo kuršiai ir 
stojo lietuvių pusėje. Parsikviestam lietuvių būriui 
jie pavedė savo pilį Sinteliną. Kuršių pavyzdį pasekė 
ir žiemgaliai. Pavojus Ordenui pasidarė toks, jog at- 
"šaukė įgulas iš Dobės ir Karšuvos pilių. Po kiek laiko 
| pasidrąsinę sukilo Ozilijos salos gyventojai. Taip Or- 
"deno padėtis Livonijoje ėmė darytis nelabai tvirta. 

Tą sunkią Ordeno būklę tuojau ėmė naudoti lie- 
tuviaii vėl ėmė daryti žygių į Livoniją, tik dabar 
jiems rūpėjo ne tik plėšti, bet ir nugalėti ir net išvyti 
Ordeną iš Dauguvos šalies. Iš visų Lietuvos kraštų 
rinkosi būriai ir 1261 įpuolė į Livoniją, plėšdami ir 
„naikindami šalį. Ordenas surinko kariuomenę ir ap- 
statė kelius, kuriais lietuviai su grobiu turėjo grįžti. 
Grįždami lietuviai pas Lenevardeną rado Ordeno ka- 


| 

riuomenės pastotą kelią. 1261 vasario 3 įvyko čia 
mūšis. Abi pusės narsiai kovojo. Pagalios vokiečių pu- 
sėje ėmė bėgti prasti kareiviai, ir dėl to kovą laimėjo 
lietuviai. Mūšyje krito 10 Ordeno riterių!) 

Tas pasisekusis žygis tarp lietuvių pagonų dar 
labiau didino norą kariauti su Ordenu, su kuriuo 
Mindaugas laikė gerus santykius. 


1) Durburg, 1. c. 99.—Liv. eil. kron. 5687—6000—6098— 
Can. Sambiens. SS. R. Pr. I. 283, — WWartberge, 1. c. II. 42. 


5 MT PM — 0 — 


Mindaugas nutraukia santykius 
su Ordenu 


Žemaičiai buvo pradėję karą su Ordenu, kad 


savo laimėjimais patrauktų prie savo tikslų ir Lietu- - 


vos karalių. Po nugalėjimo pas Durbę ir Lenevardą, 
kai pavergtos gentys ėmė kilti prieš vokiečius ir kai 
Ordeno galybė atrodė bebraškanti, žemaičiai nusiun- 
tė pas Mindaugą vieną jo giminaitį, kunigaikštį Tra- 
niotą, kad prikalbintų mesti krikščionystę, išžudyti 
Lietuvoje esančius krikščionis ir vėl būti pagonu. 
Mindaugas iki tol nesikišo į žemaičių karus ir 
žiūrėjo, kaip eina dalykai, kurie, kaip kalba Livo- 
nijos Eiliuotoji kronika, buvo jam labai skaudūs. Že- 
maičiai visi buvo bekariaują su Ordenu; jų pasiseki- 
mais užsidegę veržiasi į karą su vokiečiais ir lietuviai 
pagonai. Mindaugui ištikimų lieka tik maža saujelė 
priėmusių krikštą. Taip kyla klausimas, kuo remtis 
norint likti soste: ar saujele krikščionių ir netikra 
smarkiai sumušto Ordeno pagalba, ar pagonais lietu- 
viais ir žemaičiais, besiveržiančiais į karą su Ordenu. 
Laikantis su vienais, gali netekti sosto; prisidėjus prie 
antrų, padėtis daros tikresnė, bet reikia kariauti Or- 
deną, kurs jam buvo padėjęs išbristi iš kovų, buvo pa- 
dėjęs priimti krikštą ir išrūpinęs iš krikščionijos gal- 
vos karaliaus karūną. „Tuose dalykuose, kalba mi- 
nėtoji kronika, karalius Mindaugas gavo žinių, kurios 
jam buvo labai sunkios, kol dar jis buvo krikščionis“. 

Žemaičių pasiuntinys Traniatė Mindaugą šiaip 
kalbino: „Žemaičiai yra nepatenkinti. Dėl savęs ir dėl 
savo garbės tu turi klausyti dabar jų pamokymo ir 
tai išeis tau į gerą. Jų yra ginama visa, kas tau pri- 
klauso. Tu esi apgautas tuo, kad daveisi krikštytis. 
"Tau yra tikrai pameluota, ko tave broliai (Ordeno ri- . 
teriai) mokė, atitraukė tave nuo tavo dievų. Tavo tė- 
vas buvo didis kunigaikštis, tais laikais jam lygaus 
negalėjai rasti: ar tu nori sau ir savo vaikams užsi- 
dėti jungą, tuo tarpu, kai tu gali būti laisvas. Tave 
yra apėmusi didelė paikystė. Krikščionims žemaičius | 
bespaudžiant, sudrebėjo tavo garbė ir tavo valstybė: | 
tu turi pagalios laisvas būti, tu ir tavo vaikai. Kaip 
tu taip labai aklas esi! Tu esi vadinamas išmintingu 2 
valdovu, o to tu nežinai. Jei tu atsimesi nuo krikš- | 
čionių, žemaičiai už tave ištikimai laikys. Atsižadėk 
ir nusikreipk nuo krikščionių, ištikimai gailėkis, kad 
tu, galingas valdovas, garbingas ir turtingas, esi ap- 
leidęs savo dievus, kurie tavo tėvams buvo padėję 
daugelyje dalykų. Ar nori niekinti dievus ir laikytis 
su krikščionimis? Mesk juos ir gailėkis, kad tu juos 
į mintį įsileidai ir su jais susibičiuliavai. Būk ištiki- 
mas su žemaičiais, vistiek kaip ten būtų su krikš- 
čionyste. Tai pataria tau seni ir jauni, visi, kurie tau 
garbės geidžia. Tu esi galvos netekęs. Mes gavome 
tikrą žinią, kad kai tik mes su tavim nueisim į Lat- 
vius ir Livoniją, jų dviejų abiejų Žemės pereis į tavo 
rankas: jie nori virsti pagonais“. 


Taip Traniatė kalbino mesti krikščionystę, virsti 
pagonu, eiti su žemaičiais kariauti Ordeno į Livoniją, 

kur latviai ir lyvai sukils prieš vokiečius, dėl to nu- 
galėjimas bus tikras: latvių ir lyvų žemė pareisį Min- 
 daugo valdžią. 

Mindaugas paklausė, prisidėjo prie pagonų, no- 
rinčių karo su Ordenu. Jo žmona Morta, giliai tikinti 
katalikė, išprašė iš jo tiek, kad jis buvusį jo dvare 
Ordeno riteri Sievertą iš Turingijos pasiuntė į Rygą 
pranešti apie taikos nutraukimą ir savo naują nusis- 
tatymą. Paskui jis liepė krikščionis suimt ir dalį jų 
išžudyti!). 

Taip praneša apie tą įvykį Eiliuotoji Livonijos 
kronika. Čia reikėtų dar žiūrėti ir į kitų šaltinių liu- 
dijimą. 

Poznaniaus kapitulos metraštis kalba: „Tais pat 
metais (t. y. 1260 metai netikri) krikštyti Prūsai su 
"savo karalium Mindaugu dėl daugybės skriaudų, ku- 
rios jiems kryžeivių buvo daromos, metę krikščionių 
tikėjimą, kurį buvo priėmę, nuėjo pas lietuvius su 
keliais broliais kryžeivių Ordeno, ko tvirčiausiai prie 


- 


jų prisidėdami''?). 

Hermannas von Wartberge davė šiokį pranešima: 
„1261 metais magistras buvo brolis Verneris. Jo laiku 
Mindaugas, lietuvių karalius, atkrito nuo tikėjimo. 
Paskui tas pats karalius brolius ir kitus krikščionis 


išvijo iš savo karalijos““). 
Novgorodo kronika nieko nežino apie jo krikštą 
ir jį vis vadina pagonu. Pranešdama apie jo sūnų 


L -———— ———  —— 


1 Eil. Liv. Kron. 6339, 
2) Annal. Capit. Posnan. M. G. SS. XXIX, 460 s.—Didž. 


"Lenk. Kronika, Mon. Pol. II, 586. 
8) Seript. rer. Pruss, II, 42. 

Vaišilką ji sako: „Tėvas, tas pagonas, prašė jį mesti 
krikščionių tikėjimą ir vienuolio luomą ir vėl imti 
kunigaikščiauti“ !). 

Volynijos kronika apie jo atkritimą nuo tikėji- 
mo nieko nekalba, bet jo krikštą vadina veidmainiš- 
ku: „Mindaugas siuntė pas popiežių ir priėmė krikštą. 
Bet jo krikštas buvo veidmainiškas: jis slapta auko- 
davo savo dievams, pirmam Nonadiejui (gal Antdieviui?) 
ir Telavelai (gal Kalveliui?), Dyveriksui (gal dievų Ry- 
kiui), zuikių dievui ir Medejinui. Kai jis išjodavo į 
lauką ir iš miško kiškis į lauką išbėgdavo, jis nei- 
davo į girią ir nedrįsdavo rykštę nusilaužti... Jis au- 
kodavo savo dievams, degindavo mirusių lavonus ir 
viešai pildydavo savo pagonystę“*). 


Yra dar vienas liudijimas popiežiaus Jono XXII | 


bullėje, rašytoje didžiajam Lietuvos kunigaikščiui 


Gediminui 1324: „Kadaise tavo pirmtakūnas Mindau- 
daugas su visa savo karalija buvo atvirtęs į Kristaus 
tikėjimą, bet dėl žiaurių ir nedraugingų skriaudų iš 


pusės mylimų Vokiečių Ordeno sūnų nuo to tikėjimo 


atstojo ir grįžo į pirmykštę klaidą“?). 

Iš tų liudijimų, rodos, reikėtų daryti išvados, kad 
Mindaugas atkrito nuo tikėjimo. 

Bet yra vienas rimtas paminėjimas, duodąs šiek 
tiek pagrindo ir kitaip manyti. Tas priešingai kalbąs 


liudijimas yra popiežiaus Klemenso IV bullėje, rašy- į 


1) Novgor., 283 s. 
2) Ipat., 542. 
3) Theiner I, CCXCIIH.—Cf. Script. rer. Livon. I, 751-754. 


Kika aa dada sai ii A a sad 

"toje Čekų karaliui Ottokarui 1268, kur šiaip kalbama:. 


 „Leidžiame, kad, jei Lietuvos žemė, kurioje minėtojo 
sosto autoritetu buvo įsteigta karalystė, jos pryšakyje 
"esant šviesaus atminimo Mindaugui, kurs po 


priimto krikšto sakramento apaštališku autoritetu buvo 
vainikuotas karalium, paxgalios kai kurių pražūties 
sūnų buvo žiauriai nužudytas, jei tavo patarnavimu 
pavyks atimti iš priešų rankų, joje karalystės sostą, 
kaip seniau, laisvai galėtum atstatyti, ir į jos valdžią 


"įstatyti ištikimą ir Romos Bažnyčiai atsidavusį asmenį, 


| 
L 


K 
r 
P 


pagal tai, kaip matvsi geriau tinkant gerai tikinčiujų 
būklei ir lcatalikų tikėjimo augimui“. 

Šiame liudijime svarbu yra, kad I gia aj tei- 
kiamas yra priedėlis „šviesaus atminimo“. Iš to išve- 
dama, kad, jei Mindaugas būtų atkritęs nuo tikėjimo, 
popiežius su tokiu pripažinimu apie jį nebūtų išsireiš- 
kęs. Taigi išvada iš to turėtų būti, kad Mindaugas 
nuo tikėjimo nebuvo atkritęs. 


Taip istorijoj yra dvi nuomonės, viena antrai prie- 
šingos. Viena tvirtina, kad Mindaugas atkritęs nuo ti- 
kėjimo; antra, kad neatkritęs, tik nutraukęs gerus san- 
tykius su -Ordenu ir su vokiečiais, kurie Eiliuotoje Li- 
vonijos kronikoje yra vadinami krikščionimis. Kam 
Mindaugo apostazijos klausimas rūpi, tegu skaito platų 
smulkiai nagrinėjantį raštą k. Dr. J. Stakausko, spaustą 
„Tiesos Kelyje“ 1931 N 7-8 s. Autorius ten iškalbin- 
gai ir apytikriai įrodinėja, kad Mindaugas neatkritęs 
nuo tikėjimo. Bet įrodinėjimai apytikriai. Ar dus ga- 
lima tikrai įrodyti? 

Mindaugas nutraukė santykius su Ordenu prie 
magistro Vernerio von Breithausen, tur būt, antroje 
pusėje 1262, nes tas magistras savo pareigas ėjo tik 


——"dvėjūs metus 1261 ir 1262. 


Mindaugui nutraukus santykius su Ordenu ir iš- 
vijus vokiečius iš Lietuvos, žemaičių tikslas buvo pa- 
siektas. Lietuvos karaliui nebuvo kas daryti, kaip tik 
stoti į pryšakį žemaičių judėjimo prieš Ordeną. Per 
tai žemaičių reakcija prieš krikščionystę pasidarė Or- 
denui pavojinga, ypač kad prisideda prie jos visa Min- 
daugo galybė. Jei tik pavyktų dar įtraukti į bendrą 
veikimą vokiečių pavergtas tautas, tai ir Ordeno vieš- 
patavimas prie Baltijos jūros turėtų atsidurti dideliame 
pavojuje. 

Prieš pradėdamas karą su Ordenu, Mindaugas 
padarė sutarti su Novgorodo respublika, kuriai taip 
pat rūpėjo išvyti Ordeną iš Livonijos ir kuri veltui 
dėl Estonijos buvo kariavusi. Mindaugas apsiėmė eiti 
kariauti Vendeno pilies, o Novgorodiečiai pažadėjo at- 
siųsti pagalbos!). 


M — ——- — —— —— 


3) Eil. Liv. kron. 6461-/0.—Novgor. 281. 





K iais ns Li i 


i jū 2244 oO 


Karas su Ordenu Livonijoje ir 
Prūsuose, su Lenkija ir Volynija 


Mindaugas, susitaręs su Novgorodu, dar 1262 
pasiskubino pulti Livoniją, kad Ordenui neliktų laiko 
susikviesti iš Vakarų Europos kryžininkų prieš pago- 
nus. Su novgorodicčių kariuomene turėjo susieiti pas 
Vendeną. Mindaugui atvykus pas tą pilį, rusai ne- 


atėjo. Lietuvos karalius, pasijutęs apgautas, darė skau- 


džių priekaištų su juo drauge esančiam  Traniotei, 
kam jis prikalbinęs nutraukti santykius su Ordenu. 
Nusiminęs metė tą puolimą ir sugrįžo atgal į Lietuvą. 
Namie žmona stengėsi jį kalbinti taikytis su krikščio- 
nimis, primindarna Ordeno geradarybes. Bet Mindau- 
gas neklausė. O:7eno magistras po šio puolimo Lie- 
tuvos sieną apsta'ė sargybos būriais!). 

Novgorodic::ai tuo tarpu įpuolė į Estiją, paėmė 
ir apiplėšė Dorpato miestą ir veltui bandė imti ir to 
miesto pilį. Su jais drauge buvo ir Polocko kunigai- 
kštis su 500 lietuvių“). 

Pradžioje 1263 lietuviai vėl puolė Ordeno šalį. 
Jų vadas Traniotė nusistūmė į pamaryje esančią Es- 
tonijos šalį Wiek. Taip jis norėjo kryžeivius, malši- 
nančius kuršių sukilimą, priversti pasitraukti iš Kur- 


1) Eil. Liv. kron. 6461—70—Novgor. 281. 
2) Liv. kron. 6607—6662,—Novgor. 281 s.—Sof.Polu. Sobr 


V.191.—Voskres., ib. VII, 163.—Nikon. ib. X, 143, 

šo ir eiti estų ginti. Bet magistras prieš lietuvius pa- 
siuntė pilies Segevaldės kryžeivius ir Rygos piliečius. 
Jie visi iš Rygos nuvyko į Diunamiundę ir čia pasi- 
darė stovyklą nakvoti. Vidurnaktyje iietuviai grįžda- 
mi juos užpuolė. Vokiečiai narsiai gynėsi. Mūšyje Žu- 
vo 8 kryžeiviai ir daug Rygos piliečių. Laimėjo lie- 
tuviai. Sugrįžusi nugalėtoją Traniotę Mindaugas pri- 
ėmė su džiaugsmu ir didele pagarba. 

Antras žygis 1263 buvo nukreiptas prieš Mazo- 
vijos kunigaikštį ir prieš Prūsų  Ordeną. Mindaugas, 
tur būt, norėjo keršyti už Durbės mūšį, kuriame da- 
lyvavo ne tik Prūsų kryžeiviai, Det buvo ir lenkų kry- 
žininkų. 30.000 lietuvių ir kitų pagonų, t. y. jotvingų 
ir žemaičių, Traniotės!) vedami, įpuolė į Prūsus. Ten 
pasidalino į tris dalis, viena nuvyko į Pomezaniją, kita 
plėšė Kulmijos žemę ir sugriovė pilį Birgelov; trečia, 
kurioje buvo Volynijos kunigaikščio sūnus Švarnas, 
Lietuvos lenininkas Juodojoje Gudijoje, vedama Osta- 
fijaus Kostantinovičio, vieno ruso pabėgėlio iš Riaza- 
niaus, naikino Mazoviją. Polocko miestas buvo su- 
griautas; Jezdovo pilyje Mozūrų kunigaikštis Zėmo- 
vitas buvo užpultas ir Švarno užmuštas. Ten kuni- 
gaikščio sūnus buvo paimtas į nelaisvę“). 


1) Pagal Amales Cap. Poznan. vadas buvęs pats Min- 
daugas. 

2) Dusburg, Seript. rer. Pruss. I, 125, cap. 160.—Annal. 
Cap. Posn. M. G. SS. XXIX, 461 s. praneša du ipuolimus i Ma- 
zoviją 1260 ir 1262.—Didž. Lenkijos kronika. Mon. Pol. ii. 586 
ir 588.—Ipat: 565.—Annales Cap. Cracov. M. G. SS. XIX, 601. 
—- Annales Crac. brev. 15. 660.— Annales Polonorum, ib. 536 s. — 
Annalcs Sandivogii, ib. XXIX, 429.—Annales Traska, Mon Pol. 
II. 839. i 


e It 1-74 MTS 

Po to jotvingų sudavų vadas Skumantas dar ke- 
lis kartus įpuoiė į Prūsus ir Mozūrus!). 

Po šitų žygių Mindaugas jautėsi gana galingas, 
kad galėtų atkeršyti Volynijos kunigaikščiui Vasilkui 
už tai, kad drauge su totoriais buvo naikinęs Lie- 
tuvą, ir pasiuntė dvi kariuomenes į jo žemę. Viena 
apiplėšė Kameneco apylinkę ir su gausiu grobiu greit 
sugrįžo atgal, ir Vasilko kareiviai jos nepavijo. Kita, 
vedama Tiudiaminovičiaus Kovdižado, naikino Miel- 
nicos apylinkę. Tik ją, begrįžtančią su dideliu grobiu, 
volynijiečiai pasivijo ir visiškai sumušė“). 


1) Dusburg, Ser. rer. Pruss. I cap. 164.—Annales Cap. Pos- 
naniensis, M. G. SS. XXIX, 462.—Didž. Lenk. kron. Mon. Pol. 


II, 588. 
2) Ipat. 565-567. 


Ordenas malšina kuršius 


Tuo tarpu, kai lietuviai savo žygius nukreipė į 
Prūsus, į Mozūrus ir Volyniją, Livonijos Ordenas 
stengėsi numalšinti sukilusius ir su lietuviais susidė- 
jusius kuršius. Livonijos kryžeiviai atvyko nakčia pas 
pilį Sinteliną, kurioj buvo lietuvių įgula, aplinkui ją 
esantį griovį primetė sausų medžių ir uždegė. Pi- 
lies įgula nestengė atsiginti. Kas nesudegė, buvo išžu- 
dyti. Vaikai ir moters buvo paimti į nelaisvę. Kita 
pilis, Assebotė, nusigandusi anos likimo, atėjus kariuo- 
menei, pasidavė nė kiek nesipriešindama!). Sugriautos 
buvo ir kitos pilys: Lazė, Merkė, Grobynas“). Taip 
kuršiai buvo vėl pavergti. 


Bekariaujant Ordenui tas pilis, žemaičiai sten- 
gėsi sugriauti Klaipėdą, iš netolimos Kretėnų pilies 
nuolat darydami puolimus. Klaipėdos įgula, norėdama 
galą padaryti tiems nuolatiniams varginimams, pasi- 
ryžo pulti Kretenų pilį. Pirmas puolimas buvo atmuš- 
tas. Žemaičiai paėmė į nelaisvę du Ordeno riteriu ir dalį 
paprastu kareivių; vieną jų sudegino ant laužo; kitas vė- 
liau buvo išmainytas. Antras žygis klaipėdiečiams visai 
pavyko. Dalis jų, pilies nepriėję, pasislėpė, kita da- 
lis, arti pilies žemaičių užpulta, ėmė bėgt. Žemaičiai 


1) Eil. Liv. kron. 5849-5999. 
?) Eil. Liv. 78kron., 60-6890, 6951-6962. 


£ kak minos Jas kui ššš iš 

juos vijosi, iki pakliuvo į paslėptas jiems kilpas, su- 
sipratę, kur esą, leidosi atgal. Vokiečiai juos 
ėmė vytis ir su jais drauge įsiveržė į pilį, ir, įgulą 
išžudę, ją sugriovė. Toks pat likimas ištiko ir kitą pi- 
lį Antpilę, kuri taip pat buvo varginusi Klaipėdą. Su- 
griovę ten dvi pilis kryžeiviai ėmė puldinėti ir plėšti 
Žemaičių šalį. Žemaičiai keršydami bandydavo imti 
Klaipėdą, bet vis veltui!) 





—-- 


!) Eil. Liv. kron. 6963-7090.—M. Wartberge. Seript. rer. 
Pruss. II, 42-43, 





Mindaugo mirtis 1263 


Lietuviams bekariaujant Ordeną, Mindaugo na- 
muose įvyko vienas įvykis, daug reikšmės turėjusis 
abiem kariaujančiom pusėm. 1262 mirė Mindaugo 
žmona Morta, kuri buvo stengusis Mindaugą sulai- 


kyti nuo nutraukimo santykių su Ordenu. Pagal pa- 


protį mirusioji turėjo būti apraudota. Mindaugas tam 
pakvietė jos seserį, Nališkių kunigaikščio Daumanto 
žmoną, sakydamas: „(Tavo sesuo yra mirusi, ateik jos 
apraudoti“. Kai ji atvyko, Mindaugas užsimanė, kad 
ji būtų jam žmona, ir jai tarė: „Tavo sesuo mirda- 


„ a . . . - . 
ma man liepė tave vesti, nes kita vaikų neaugins“. 


Kai jis pasilaikė ją pas save, jos vyras Daumantas 
pasijuto labai įžeistas. Neturėdamas gana jėgų 
pradėti kovą su Mindaugu, jis pasiryžo kitokiu būdu 
atkeršyti. Įširdęs už tokį įžeidimą, jis susirado sau 
talkininką Traniatę, Mindaugo sesers sūnų, pasižadė- 
jusį jam padėti keršyti. Dėl ko tas žemaičių kuni- 
gaikštis norėjo būti Mindaugo išdavikas, neaišku. Gal 
jis pavydėjo Mindaugui galybės, gal širdo už priekaiš- 
tus, kuriuos karalius buvo jam daręs dėl nepavyku- 
sio žygio pas Vendeną, gal tikėjosi tapti jo įpėdiniu. 
Jis pasidarė griežtas ir pavojingas karaliaus priešas. 
Kaip Ordeno nugalėtojas, jis daug reiškė pagonų par- 
tijoje, ypačiai žemaičiuose. Juodu susitarė nužudyti Min- 
dauga ir laukė tik progos!) 


1) Ipat. 568.—Liv. Eil. kron. 7121-7132. 

Rugsėjo 1263 Briansko kunigaikštis Romanas 
kėlė savo dukters Olgos su Vladimiru, Volynijos Va- 
silko kunigaikščio sūnum)!), vestuves. Kad susigiminiavi- 
mas Briansko kunigaikščio su Volynija Mindaugui galė- 
jo būti pavojingas ir kad jis tuo laiku su Danielium ir 
Vasilku buvo bekariaująs, tai Lietuvos karalius matė 
tame tik savo priešų jėgų padidėjimą. Mindaugas no- 
rėjo tas vestuves sukliudyti ir pasiuntė kariuomenę į 
anapus Dniepro. Kunigaikštis Daumantas, dalyvaująs 
tame žygyje, iš kelio sugrįžo atgal, prisidengdamas 
tuo, kad burtai blogai rodę, užpuolė Mindaugą, liku- 
Sį be kariuomenės, ir nužudė jį ir jo du sūnu: Ruklį 
ir Repekį. Taip mirė Lietuvos valstybės įkūrėjas“). 


o Ipat. 569. į 
2) Ipat. 568.—Novgor. 238.--Eil. Liv. kron. 7124-7132. — 


Hermann von Wartberge, Script. rer. Pruss. II, 45. —Sof. Poln. 
Sobr. V, 191.—Voskr. ib. VII, 165.—Nikon. ib. X, 144.—Annal. 
cap. Crac. M. G. SS. XIX, 601.—Annal. Sandivogii, ib. XXIX, 


429, 





"Sumišimai Mindaugui mirus 


Mindaugui mirus, Traniatė buvo paskelbtas di- 
džiuoju kunigaikščiu „visoje Lietuvoje ir Žemaičiuo- 
se“. Paimti valdžią buvo jam lengva, nes Mindaugo 
kariuomenė, kuri buvo išsiųsta prieš Brianską, buvo 
sumušta. Dėl to pralaimėjimo Mindaugo šalininkai 
buvo netekę drasos taip, jog nedrįso stoti prieš kara- 
liaus žudytojus. Atrodo, kad Traniatė, paėmęs val- 
džią, buvo bemanąs tolyn varyti karą su Ordenu, iki 
tas bus išstumtas iš Baltijos pakraščių. Bet kitoki 
įvykiai privertė jį kreipti dėmesio į vidaus dalykus. 
Tautvila, Polocko kunigaikštis, Traniatės brolis, iškė- 
lė taip pat savo pretensijas prie Mindaugo sosto. Tra- 
niatė sumanė jį nudėti, iki kils brolių karas, nusiun- 
tė pas jį į Polocką pasiuntinius, liepdamas jam sakyti: 
„Ateik, brolau, mudu abu pasidalysiva Mindaugo že- 
mę ir turtą“. Bet ir Tautvila gera nevelijo savo bro- 
liui ir manė taip pat juo nusikratyti. Tik tas josuma- 
nymas vieno jo kareivio palydovo Prokopo Bajoro, 
polockiečio, buvo išduotas Traniatei. Traniatė pasisku- 
bino pirma, ir jo padėjėjai nužudė Tautvilą baigiantis 
1263 ar prasidedant 1264. 


Traniatė tuo nesitenkino, pareikalavo dar, kad 
polockiečiai išduotų jam nužudytojo brolio sūnų, no- 
rėdamas ir tą nudaigoti. Bet tas ištrūko ir pabėgo į 
Novgorodą. Po to Polocko kunigaikštija lėno teisėmis 


Ši Aiks ks 

„buvo pavesta vienam kunigaikščiui lietuviui. Traniatė 


„tada „pradėjo vienas viešpatauti''!). 
E Taip atrodė, kad pagonystė Lietuvoje pilnai ga- 
vo viršų ant krikščionystės. 

Tuo tarpu dar buvo gyvas vienas teisėtas įpėdi- 
„nis, vyriausias Mindaugo sūnus, Vaišilkas, gyvenąs 
„savo vienuolyne. Pabūgęs, kad Traniatė ir jį nenu- 
„dėtų, jis bėgo į Rusiją, į Pinską?. Čia jį lankė Min- 
daugo draugai ir šalininkai, prašydami, kad jis, kaip 
teisėtas įpėdinis, imtų valdyti Lietuvą, savo veldėmę. 

Vaišilkas, kurs prieš tėvo valią buvo įstojęs į 
vienuolyną ir kurs nenusileido tėvo kalbinamas mesti 
vienuolio luomą ir imti jam siūlomą karaliaus karū- 
mą, dabar pakiausė tėvo šalininkų kvietimo, gal tik 
„nenorėdamas, kad jo tėvynėje viešpatautų pagonas 
"Traniatė ar gal ir norėdamas nubausti savo tėvo Žžu- 
dytojus. 

Jam tuo tarpu buvo rengiamas kelias į valdžią. 
Mindaugo arklidės tarnai nužiūrėjo valandą, kurią 
Traniatė nuėjo į pirtį maudytis, užpuolė jį besimau- 
"dantį ir nužudė 1264. Taip žuvo karščiausias pago- 
nystės gynėjas ir atkakliausias krikščionystės priešas“). 
'“ Vaišilkas, gavęs žinią apie Traniatės nužudymą, 
su pinskiečių palydovų būriu nuvyko į Naugarduką, 
"ir iš čia šio miesto gyventojai lydėjo jį į Lietuvą. „Visi 


1) Ipat. 568-569. 

3) ib. 568. 
i 3), Ipat. 559.—Rodos, kad jis pats buvo nebe kaltės. Ann, 
cap. Crak. M. G. SS. XIX, 601: 1264, Stroynat potens princeps 
Lituanorum, gui occiderat Mendog, occiditur per Theophilum et 
per Woysalk, filium ipsius Mendog regis. 

lietuviai, rašo kronika, su džiaugsmu priėmė jį val- 
dovu“'!). Džiaugsmą rodė tik Mindaugo šalininkai. 
Bet kitaip manė tie, kurie buvo prisirišę prie pago- 
nystės. Tuos Vaišilkas turėjo jėga priversti klausyti, 
ir tam jo Pinsko ir Naugarduko būrio nebuvo gana. 
Jis turėjo ieškoti talkininkų. Pagalbos jam davė Vo- 
lynija ir Livonijos Ordenas. Už tą pagalbą Volynijos 
kunigaikštį Vasilką jis turėjo pripažinti „savo tėvu ir 
viešpačiu“, o jo brolio sūnų Švarną „savo sūnum“. 
Taip Vaišilkas pasidarė Volynijos vasalas. Švarnui jis 
pavedė Naugarduką ir su tuo miestu, tur būt, visą Juod- 
gudiją?). 

Nelaukdamas Ordeno pagalbos, su Švarno iš Vo- 
lynijos atvesta kariuomene nuvylko Vaišilkas į Devaltu- 
vos ir Nališkcių šalį, kur stipriai laikėsi stabmeldžių opo- 
zicija ir kur kunigaikščiavo Daumantas, Mindaugo 
žudytojas. ,,jis ėmė mušii savo priešus ir išžudė ne- 
suskaitomą daugybę“, rašo kronika. Daumantas sten- 
gė laikytis prieš Vaišilką vienas ištisus metus. Kai 
visos pilys buvo paimtos ir kai mūšiuose didis jo ša- 
lininkų skaičius buvo žuvęs, jis turėjo bėgti nuo Vai- 
šilko ir su trimis šimtais šeimynų išsikėlė į Pskovą"). 

Pskove Daumantas su savo šalininkais priėmė 
krikštą, buvo išrinktas Pskovo kunigaikščiu, padarė 
keletą žygiu į Lietuvą. Krikštą priėmęs jis gyveno la- 
bai dorai. Rusų cerkvė priskyrė ji prie šventųjų. 


——— 


1) Ipat. 569.—Eil. Liv. kron. 7139-7143. 
2) Ipat. 570-571. 
*) Novgor. 284. 


4 


“ 


109 


Vaišilkas, nuslėgęs opoziciją, nubaudė tėvo už- 
mušėjus ir pasidarė Lietuvos viešpats. Visiems krikš- 
čionims, kuriuos Mindaugas buvo pasodinęs į kalė- 
jimą, jis sugrąžino laisvę. Į Rygą jis nusiuntė pasiun- 
tinius padėkoti Ordeno magistrui už tai, kad buvo 
pasirengęs, jei reikėtų, siųsti jam pagalbos kariauti 
su opozicija!) 

Su lenkais, rodos, Vaišilkas turėjo nelabai drau- 
giškus santykius, nes, jam viešpataujant, lietuviai vie- 
ną kartą buvo užpuolę Lenkiją, ir tame jų žygyje da- 
lyvavo ir Švarnas“). 

Vaišilkas Lietuvą valdė trejus metus. Paskui 


jis atidavė Lietuvos valdžią Švarnui, Volynijos kuni- 


gaikščio Danieliaus sūnui, savo sesers vyrui, Nau- 
garduko kunigaikščiui. Tis pats pasišalino į Volyniją, 
į Ugrovsko vienuolyną. Vienuolyne jis vėl apsivilko 
vienuolio rūbais ir dvasios dalykuose pasidavė pamo- 
kymams vienuolio Gregorijaus iš Polonino, kurį Vo- 
lynijos kronika labai aukština dėl jo švento gyveni- 
mo. Levas, kunigaikščio Danieliaus sūnus, pasikvietė 
Vaišilką į miestą Volodimirą. Vaišilkas vyko ten la- 
bai nenorėdamas, nes bijojo Levo, pykstančio už tai, 
| kam jis Lietuvą pavedęs vienam tik Švarnui. Kuni- 
" gaikščiui Vasilkūi užtikrinus, kad jam nieko bloga 
"neatsitiks, jis išdrįso klausyti lzvietimo ir vykti į Vo- 
"odimirą. Jo baimė ir nujautimas turėjo gana pagrin- 
"do. Kai jis ten nuvyko, per Velykas 1267 jis buvo 


1(E:114 


') Eil. Liv. kron. 7144-7208. 
“) Ipat. 571. 

nužudytas. Jo kūnas buvo palaidotas Volodimire, šv. 
Mykolo cerkvėje!), 
Apie Švarno valdymą nedaug kas yra žinoma. 


(i 


Volynijos kronika rašo, kad „jis nedaug metų vieš- 


patavo Lietuvoje“. Jis prašė Vaišilką, kai tas grįžo į 
vienuolyną, kad drauge su juo jis ir toliau Lietuvą 
valdytų. Iš to galima spręsti, kad Švarnas nelabai pa- 


— 
p 


sitikėjo, kad jam lietuviai valdiniai bus paklusnūs i 


ir ištikimi. Jis mirė 12687). 


i 
Švarnui mirus, nebuvo galima kalbėti apie krikš- i 


čionį ar rusą įpėdinį, nes lietuviai pagonai būtų 
priešinęsi. Iš stabmeldžių tarpo iškilo Traidenis, tur 


būt, jėga paėmė Lietuvos valdžią ir su Volynija nu- - 
traukė visus valstybės santykius, nes Volynijos kro- 


nika negali jį gana atsikeikti, nors smulkesnių žinių 


apie jo valdžią neduoda. „1270 m., kalba ji, pradėjo 


valdyti Lietuvoje piktas, kaip Kainas, bedievis, pra- 
keiktasis, negailestingas Traidenis. Jo bedievystės dėl 
jos biaurumo mes negalėjome aprašyti. Jis buvo 
toks bedievis, kaip Sirijos Antijochas, kaip Jeruzalės 
Herodas, kaip Romos Neronas, ir daug kitokių be- 
dievysčių jis darė. Jis gyveno 12 metų, paskui mirė 
bedievis“?). 

Traideniui ėmus viešpatauti, stabmeldžių reak- 
cija, kurią buvo pradėję žemaičiai, pilnai gavo viršų. 
Apie krikščionis Lietuvoje kronikos nuo to laiko dau- 


1 Ipat. 572 s. 
2) Ipat. 575. 
5) Ipat. 574. 

"giau nieko nemini. Gal kaip liekana Mindaugo įves- 
tos krikščionystės galima laikyti tris paties Traidenio 
brolius, kurie, kaip sako Voiynijos metraštis, „labai 
mylėjo krikščionių tikėjimą ir pavargėlius“. Iš to, kad 
tie broliai buvo krikščionys, galima spręsti, kad ir 
pats Traidenis buvo krikštą priėmęs ir kad buvo vie- 
nas iš Mindaugo artimųjų. Iš to keiksmo, kurį jam 
teikia Volynijos kronika, galima manyti, kad jis bu- 
vo sugrįžęs į stabmeldystę. 

Traideniui paėmus valdyti Mindaugo suvienytą 
Lietuvą, vidaus sumišimai, kurie buvo kilę mirus jos 
vienytojui, galutinai pasibaigė, ir naujai iškilusis Lie- 
tuvos valdovas savo galybę davė pajusti visiems kai- 
mynams; bet Ordenas jau buvo apmalšinęs savo su- 
kilusias tautas ir gana sustiprėjęs; taip žemaičių tiks- 
las išvyti Ordeną iš Dauguvos krašto, paimtas į ran- 
kas ir paties Mindaugo, jau nebuvo galima įvykdyti. 





Jotvingų išnaikinimas 


Vidaus sumišimai, Mindaugui mirus, daugiausia 
pakenkė jotvingams, kurie, stabmeldžių reakcijai ėmus 
kariauti su visais kaimynais, buvo beeciną išvien su 
lietuviais ir kurie, po Mindaugo mirties vieni likę, 
buvo vis dar bevarą pradėtus lzavus. 

Mindaugas joivingų nebuvo galutinai paėmęs į 
savo valdžią. Tie patys buvo belinkstą į; vienybę su 
" Lietuva, kaip tai rodo karo žygiai, kuriuos lietuviai 
drauge su jais darydavo į Leanlziją ar Volyniją. Jų Že- 
mę paimii norėjo ne tik Mindaugas, bet ir kiti kai- 
mynai—Volynija, Mazovijos kunigaikščiai ir Vokiečių 
Ordenas. 

Lenkų kunigaikščiai 1253 išsirūpino iš popiežiaus, 
ir popiežius jiems leido, kad jie jotvingus paimtų į 
savo globą ir valdžią, jei jie savo noru priimtų krikš- 
čionystę!). Vokiečių Ordenas sau tikslu statėsi nuka- 
riauti staomeldžius ir pakrikštyti. Mindaugas iš vir- 
šaus buvo gavęs iš popiežiaus pripažinimą tų Žemių, 
kurias jis išverš ar nukariaus iš stabmeldžių, prie 
kurių priklausė ir jotvingai. Turėjo pretensiju ir Vo- 
lynija, kuri daug gaudavo kęsti nuo puolimų iš pusės 
tų neramių kaimynų ir kuri seniau juos buvo turėjusi 
bent kurį laiką savo valdžioje. 


1) Theiner I, CIX, CX. 

+ 1254 Volynijos kunigaikštis Danielius, Ordenas ir 
Mozūrų kunigaikštis Zemovitas Racionže (į pietų ry- 
tus nuo Torno) padarė sutartį, pagal kurią du treč- 
daliai jotvingų Žemės turi tekti Ordenui, trečia dalis 
Mozavijai ir Volynijai!). Ta sutartis 1260 Frossine 
buvo praplatinta ta p:asme, kad šešta dalis Jotvingu 

žemės turi būti pavesta Kujavijos kunigaikščiui?). 

Dar nepasidalinus teises, 1253 pirmas norėjo 
pasiimti jotvingų žemę Volynijos kunigaikštis Danie- 
lius. Prie jo prisidėjo Mazovijos kunigaikštis Zemo- 
vitas, pasižadinęs gal tuo, kad popiežius buvo ragi- 
nęs imti lzryžiu p:/eš totorius ir kitus pagonus“). 

Tų dviejų sąjungininkų kariuomenė išsiskirstė 
jotvingų žemėje plėšti, žudyti ir deginti. Tuo tarpu 
jotvingų vadas Steikintas rinko ir traukė gynėjų jė- 
gas vienoje girioje. Sužinoję tai volyniečiai ir lenkai 
patraukė prieš jotvingus kariuomenę. Pradžioje mūšio 
žuvo Steikintas, ir jotvingai, netekę vado, ėmė bėgti. 
Daug jų bebėgant priešai išžudė. Po to jotvingai pa- 
siuntė pasiuntinį, vardu Komatą, kurs pasiūlė pasi- 
duoti į Volynijos kunigaikščio Danieliaus valdžią. Len- 
kai, tai išgirdę, buvo labai nepatenkinti ir iš savo pu- 
sės ėmė derėtis su jotvingais apie taiką. Danielius 
dėl to nutraukė derybas ir vėl ėmė plėštijotvingų že- 
mę. Daugiau žinių apie tą žygį nėra. Jotvingai tuo 
kartu nebuvo pavergti!). 


1) Ewald, Evoberung Preussens, III, 107. 
2) ib. 116-117. 

3) Theiner I, CVIII. 

4) Ipat. 549. 

Tas žygis, rodos, buvo priežastis, kad Ordenas, 
Volynija ir Mazovija darė aukščiau minėtąją sutartį, 
besidalindami Jotvingų žemę. 

Baigiantis 1254 pasiimti sau pripažintos trečios 
dalies padarė didelį karo žygį Volynijair lenkai. Va- 
das buvo Volynijos kunigaikštis Danielius. Tame žy- 
gyje dalyvavo jo trys sūnūs: Levas, Švarnas ir Ro- 
manas su Naugarduko kareiviais, Glebas ir Iziasla- 
vas Visločės kunigaikščiai, Mazovijos Zemovitas ir 
Krokavos bei Sandomiro kunigaikštis Boleslovas. 

Su tokia kariuomene, daug geriau apsiginkla- 
vusia ir skaičium didesne, jotvingai negalėjo lygintis 
nei jai atsispirti. Drąsos jiems netrūko, bet jie netu- 
rėjo vienos vadovybės nei vienybės, jie buvo valdomi 
daugelio mažų kunigaikščių, kurių nė išorinis pavo- 
jus neprivertė vienytis vieno valdovo valdžioje. 

Įėjus Danieliui į Jotvingų žemę, vienas tos šalies 
gyventojas, tur būt, mažas kunigaikštis, vardu Anka- 
das, pasiūlė būti vadovu su sąlyga, jei jo kaimas ne- 
bus sudegintas. Pirmas sodžius, kurį Danielius rado, 
buvo pelenais paverstas, gyventojai išžudyti, išskyrus 
vieną, kurs turi parodyti, kur yra jotvingų Kariuo- 
menė. Iš jo sužinoję, priešai nuvyko į kaimą Priviš- 
čą, kur buvo susirinkę jotvingai. Čia jie buvo užpulti. Da- 
nielius nugalėjo „išdidžius jotvingus, kalba Volynijos 
kronika, ir pasidarė didelis džiaugsmas dėl pagonų 
žlugimo“. Paskui plėšdama ir degindama bastėsi są- 
jungininkų kariuomenė jotvingų žemėje. Kaimai Tai- 
sevičiai, Burelė, Raimočė, Komata, kiemai ir pilys 
buvo sunaikinti. Kai pagalios priešų kariuomenė įėjo 

į Žemą pelkėtą vietą ir čia pasidarė stovyklą, atvyko 
jotvingai, pasisiūlė pasiduoti, pristatė laidus, pažadėjo 
mokėti duoklę ir prašė palikti gyvybę paimtiems į 
nelaisvę. Taip pasidavus, sąjungininkų kariuomenė iš- 
sikraustė iš jotvingų žemės. 

Palikus priešams šalį, jotvingai užmiršo savo 
pasižadėjimą, ir Danielius vėl turėjo jiems grasinti 
nauju žygiu. Tada pietinė dalis jotvingų žemės 
pasidavė Volynijos kunigaikščiui!), bent iki pasitaikys 
proga vėl atkristi. 

Buvo dar vienas pretendentas prie jotvingų že- 
mės— Lietuvos karalius Mindaugas. Jotvingai susitarė 
su lietuviais ir ėmė rengti keršto žygį už ju šalies iš- 
naikinima. Kad Mindaugas tada buvo taikoje su Vo- 
lyniia, tai jotvingai drauge su lietuviais 1255 užpuolė 
Lenkiją ir labai sunaikino Liublino šalį. Po to po- 
piežius Aleksanč-as IV liepė skelbti kryžiaus karą 
prieš pagonus liciuvius ir jotvingus?. Čia pasirodo 
jotvingai besivier.ją su lietuviais ir jų užpakalyje be- 
stovįs Mindaugas. 

Lenkai po to bandė rengti kryžiaus karą prieš 
jotvingus. Bet iš to nieko neišėjo“). Kujavijos ir Kro- 
kuvos kunigaikščiai malonėdami gauti dalį jotvingų 
žemės 1253 ir 1256 rašė popiežiui, kad tie pagonai 
norį priimti krikštą ir pasiduoti jų valdžiai). Tik 
jotvinguose tokio noro nebuvo matyti. 1263, kai Min- 


1) Ipat. 551 s. 

2) Theiner I, CXXVI. 

3) Theiner I, CXLII, CXLV. 

4) ib. CIX, CX, CXXXIX, CXLI. 

daugas, nutraukęs santykius su Ordenu, buvo ėmęs 
kariauti visus kaimynus, popiežius Urbonas IV, Kro- 
kavos kunigaikščio Boleslovo prašomas, įsakė Kro- 
kavos vyskupui rūpintis atvertimu lietuvių ir kitų pa- 
gonų ir siųsti į jų šalį kunigų!). 1264 pats Bolesio- 
vas su didele jėga nuvyko į jotvingų šalį ir juos 
smarkiai sumušė, bet pagonai nebuvo atversti?). 

Po keliolikos metų kiek atsigriebę jotvingai su 
lietuviais 1277 ir 1278 vėl puolė ir plėšė Lenkiją. Kro- 
kavos kunigaikštis Lešekas Įuodasis 1282 jotvingus 
sumušė jų pačių žemėje, netoli Nemuno. Tai pri- 
baigė pietinę jotvingų dali. Skaudžiausias ir mirtinas 
smūgis parėjo jiems iš Vokiečių Ordeno. 

Vokiečių Ordenas, palengva numalšinęs sukilu- 
sius prūsus, ėmė kariauti dar nepavergtas Prūsų ša- 
lis: Nadraviją, esančią dabartiniuose rytų  Prūsuose 
apie Insterburgą ir Stalupėnus, ir Skalviją, kuri buvo 
abiem Nemuno pusėm apie dabartinę Tilžę ir Ragai- 
nę. Nukariavus tiedvi prūsų dali, laisva buvo likusi 
gretima dar Sūdavija, kurios gyventojus rusų kroni- 
kos vadina jotvingais, o Vokiečių Ordenas—sūdavais. 

Anksčiau minėtoje sutartyje tos jotvingų žemės 
du trečdaliai buvo pripažinti Ordenui. Apie 1280 Or- 
denas turėdamas valdžioje visas Prūsų dalis, pradėjo 
karą ir su Sūdavija. Karas truko keletą metų. Pavo- 
jus laisvei ir net gyvybei neprivertė sūdavų išvien stoti 
prieš priešus. Kiekviena nedidelė sritis Zynėsi viena su 


) ib, CXLVIlII. 
2) Annales cap. Crac. 44. G. SS. XIX, 601.—Annales Polono- 
rum ib. 636. 

„nedideliu kunigaikščiu vadu. Vokiečiai tas sritis vie- 


ną po kitos plėšė, degino, žudė, vaikus ir moteris ve- 
dė į nelaisvę. 

Pirmiausiai išnaikino Kymenavos sritį. Užpuolė 
ją kryžeiviai su 1500 raitelių, paėmė 1000 žmonių į 
nelaisvę ir didelį grobį. Begįžtančius bandė vytis 3000 
sūdavų, ir tuos kryžeiviai sumušė, daugelį išžudydami. 

Paskui atėjo eilė kitai sričiai—Mėrūniškiams 
(dabar to vardo kaimas yra Prūsuose paliai sieną ties 
Suvalkais). Kilmingųjų čia buvo išžudyta 18, prastų 
žmonių 600 ir dar paimta į nelaisvę. 

Sūdavai už šituos nuostolius bandė keršyti, už- 
puldami kryžeivių valdomą Prūsų sritį Natangiją, bet 
buvo sumušti. 

Po to kryžeiviai išnaikino panašiu būdu sritį, 
vadinamą Pokime. 

Nepasitikėdami savo jėgomis, sūdavai, gavę iš 
Lietuvos pagalbos, dešimtį dienų plėšė ir degino Sam- 
biją, bet, jos pilių nestengę paimti, sugrįžo atgal. 

Už tai Tapiavos komturas, su pustrečio šimto 
raitelių atvykęs į Sudaviją, išžudė 150 vyrų ir pa- 
ėmė daug į nelaisvę, sunaikindami užpultą apylinkę. 

Kitą kartą buvo apiplėšta ir išdeginta šalis 
Krasimė. Į pelenus buvo paversti namai tos srities 
gana galingo vado Skumando, kurio žmonių buvo 
paimta ir užmušta apie pusanto šimto. Tasai Skuman- 
das, nuolat kryžeivių varginamas, su savo šeima ir 
draugais nuvyko į Rusiją, be abejo, į Volyniją, ten 
kurį laiką buvęs sugrįžo atgal. Kad vėl kryžeivių bu- 

vo varginamas, tai pagalios su savo gimine pasidavė 
Ordenui ir priėmė krikštą. 

Paskui kryžeiviai išdegino šalį Siliją. Tarp išžu- 
dytų žmonių buvo ir jos vadas Vadolė. Daug gyven- 
tojų ir jų turtas buvo užpuolikų grobis. 

Gal už sūdavus keršydami 809 raitelių lietuvių 
1283 išdegino, apiplėšė dvi Sambijos sritis, išžudė 
150 Žmonių ir visi sveiki su grobiu sugrįžo namo. 

Kryžeivių puolimai, žudymai ir deginimai ati- 
darė sūdavams akis, kad jie nestengs atsiginti nuo 
galingų savo priešų, ir kai kurie jų ėmė pasiduoti. 
Vieną kartą kryžeivių magistrui išsirengus su didele 
kariuomene į Sūdaviją, 1600 sūdavuų su jų vadu Ken- 
tegerde, vedami vieno kryžeivio Liudviko Lybencelės, 
kurs buvo sudavų paimias į nelaisvę ir pavestas sau- 
goti tam pat Kentegerdei, pasitiko ateinančius priešus 
ir jiems pasidavė. Magistras liepė jiems eiti į Sam- 
biją, kur jie nuvykę priėmė krikštą ir apsigyveno. 
Kryžeivių kariuomenė įėjo į Kymenavos šalį ir ėmė 
puiti to pat vardo pilį. Jos gynėjai, nesitikėdami at- 
silaikyti, pasidavė ta sąlyga, kad bus paliktas jiems 
jų turtas ir gyvybė, žadėdami priimti krikštą. 
Jiems buvo duotas vadovas ir įsakyta eiti taip pat 
į Sambiją. Kelyje vadovą jie užmušė ir nuvyko į 
Lietuvą. Kryžciviai tuo tarpu išnaikino Kymenavos 
šalį. 

Taip pasiduoti dar nevisi sūdavai buvo palinkę, 
nors jų šalis buvo jau labai sunaikinta ir gynėjų 
skaičius sumažėjęs. Vieną kartą vienas kryžeivis su 
šimtu raitelių įpuolė į dar nesunaikintą Sūdavijos 

sritį, vadinamą Kirsoviją. Kai apiplėšęs ją grįžo, sū- 
davai pasivijo ir išžudė 30 puolikų. 

Tų kryžeivių puolimų į Sūdaviją, kaip kalba 
Dusburgo kronika, buvo labai daug. Jie išnaikino 
Sūdavų žemę. Pagalios liko tik du vadai, dar nenu- 
galėti. Abu juodu matė, kad prieš  kryžeivius ne- 
stengs atsilaikyti. Dėl to vienas jų dviejų, vardu Gede- 
tas (jedetas), turtingas ir galingas Kymenavos šalies 
vadas, su visa savo šeima ir 1500 žmonių paliko 
savo žemę, nuvyko pas kryžeivius ir priėmė krikštą. 
Kitas Skurdas, vadas kitos Sūdavijos dalies, persikė- 
lęs per Nemuną, nuvyko į Lietuvą. „Ir taip Sūdavi- 
jos žemė lieka tuščia iki šiai dienai“, kalba Dusbur- 
gas, aprašiusis tą Sūdavijos išnaikinimą!). 

Senovinė Sūdavija buvo apėmusi dalį dabartinių 
rytų Prūsų ir visą buvusią Suvalkiją. Visą ją išnai- 
kino Ordenas ir taip pasiėmė sau du trečdaliu jot- 
vingų žemės, prie kurių jis buvo įgijęs teisės aukš- 
čiau minėtąja sutartirn. Gyventojų joje neliko. Nuo 
tada ji, visa apaugusi giriomis, buvo lyg siena, ski- 
rianti Lietuvą nuo Prūsų. Per ją kryžeiviai eidavo 
kariauti Lietuvos, o lietuviai Ordeno žemių. Vytau- 
tas Didysis po Žalgirio mūšio Sūdaviją atgavo Lie- 
tuvai. Žmonės jos giriose vėl ėmė gyventi tik antro- 
je pusėje XV š., pirmiausia ties Merkine ir Alytum. 
Viduryje XVI š. beveik visa ji buvo dar tuščia. Jos 
senovės liekanos yra iki dabar išlikę piliakalniai, na- 
tūralūs ar supilti kalneliai, ant kurių buvo pastaty- 








1) Ser. rer. Pruss. I, 137—146. 

tos pilys, sūdavų vadų ar nedidelių jos kunigaikščių 
buveinės ir drauge apsigynimo vietos nuo priešų 
puolimų. 

I pietus nuo Sūdavijos buvo trečia jotvingų Že- 
mės dalis, kuri turėjo tekti Volynijai ir Lenkijai. Ta, 
kaip minėta, buvo išnaikinta Volynijos ir Lenkų ku- 
nigaikščių, bet gyventojų joje dar šiek tiek liko. Tie 
vėliau sutirpo lenkuose ar mozūruose kolonistuose, 
atvykstančiuose gyventi tuščiose jos giriose. 


Mindaugo darbas 


Mindaugas Lietuvai yra daug nusipelnęs. Di- 
džiausias jo nuopelnas yra tas, kad jis pakrikusius 
lietuvius, valdomus nedidelių kunigaikščių, suvienijo 
į vieną politinį kūną ir įkūrė Lietuvos valstybę. Pa- 
darė jis tai savo gudria, griežta, neatsižiūrinčia nė į 
draugus, ištverminga politika. Jo veikimo pradžia 
siekia į 1220 m. Tada Lietuvoje buvo 21 kunigaikš- 
tis. Vienas jų buvo ir jis pats. Jo valdoma sritis ga- 

| lėjo būti didesnė už kitų. Apie 1240 jis jau buvo pa- 
* vergęs ir suėmęs įsavo valdžią visus kitus kunigaikš- 
čius, ir buvo bebandas plėsti savo įtaką į žiemga- 
1 


lius ir kuršius. 
Suvienytos Lietuvos galybę Mindaugas mokėjo 
"gerai panaudoti. Apie 1240 totoriai, atėję iš Azijos, 
pavergė Rusiją. Mindaugas tada lengvai paėmė į sa- 
vo valdžią Baltąją ir Juodąią Gudiją. Lietuva nuo ta- 
da pasidarė tokia politinė galybė, su kuria turėjo skai- 
“ tytis visos kaimynų valstybės. Tai buvo antras jo 
nuopelnas Lietuvai. 

Savo griežta, į nieką neatsižiūrinčia politika 
Mindaugas pasidarė sau priešų. Žemaičių kunigaikš- 
čius išsiuntė kariauti į Rusiją, toli į rytus, net už 
Dniepro, o jų valdomas sritis pasiėmė į savo betar- 
pišką valdžią. Vienas jų, Tautvila, sukurstė prieš Lietu- 
vą abu galingiausiu kaimynu: Livonijos Ordenąir Vo- 
lyniją, ir, be to, jotvingus. Rygoje Tautvila priėmė krikš- 

tą ir pasižadėjo įvesti krikščionystę į Lietuvą, jei 
Ordenas padės jam išveržti Mindaugo sostą. Volynija 
norėjo atgauti Juodąją Gudiją. Abu sąjungininkai, vie- 
nas iš šiaurės, antras iš pietų užpuolė Lietuvą. Min- 
daugas i4 sunkų karą baigė laimėdamas. Su Ordenu 
susitaikė jis, pasižačėdamas lošti Tautvilos rolęir pri- 
imti krikštą. Paskui patraukė į savo pusę jotvingus, 
ir su vienu likusiu priešu, Volynija, nesunku buvo pa- 
daryti taiką. 


Mindaugas priėmė krikštą pats ir daugelis lie- 
tuvių. Taip jis įvedė Lietuvą į vakarų Europos krikš- 
čioniją, į katalikų Bažnyčią. Popiežius Inocentas IV, 
Livonijos Ordenui tarpininkaujant, suteikė jam kara- 
liaus karūną ir Lietuvos valstybę priėmė į Apaštalų 
Sosto globą. Čia buvo didelis Mindaugo politinis lai- 
mėjimas, kokio Lietuva vėliau niekad neturėjo. 


Priėmus krikštą, Mindaugui rūpinantis, popiežius 
Inocentas IV įkūrė Lietuvos vyskupiją. Visa tos vys- 
kupijos svarba buvo ta, kad ji nebuvo dalis kaimy- 
nės bažnytinės provincijos, ji nepriklausė Rygos arci- 
vyskupijai, iš kurios buvo atvykę kunigai vokiečiai 
krikštyti. Lietuvos vyskupija buvo tiesiog priklausoma 
Apaštalų Sostui. Šitokia bažnytinė santvarka, kaip 
kiekvienai tautai ir valstybei, taip ir lietuviu tautai 
ir Lietuvos valstybei buvo naudingiausia. Tai vėl bu- 
vo didis Mindaugo laimėjimas. Vėliau šitokią bažny- 
tinės santvarkos reikšmę buvo supratęs Vytautas Di- 
dysis, bet jam tas svarbus sumanymas įvykdyti ne- 
pasisekė. 

Krikščionystei priešingi buvo Žemaičiai, kurių že- 
mės dalį Mindaugas buvo dovanojęs Ordenui. Jie sto- 
jo į kovą su Ordenu, savo laimėjimais, ypač pas 
Durbę, patraukė į savo pusę lietuvius pagonus ir pri- 
vedė prie to, kad Mindaugas nutraukė gerus santykius 
su Livonijos Ordenu ir, stojęs į stabmeldžių reakci- 
jos pryšakį, pradėjo karą netik su Ordenu, bet ir su 
visais kaimynais, manydamas suvienyti savo valdžioj 
aisčių tautas, sukilusias prieš Ordeną: latvius, žiem- 
galius, kuršius, jotvingus ir prūsus, bet to neįvykdęs, - 
pats Žuvo. -— 

+ Mindaugo sūnus Vaišilkas, priėmusis krikštą iš 
rusų, iš stačiatikių cerkvės, savo tėvo darbą ne visą 
norėjo palaikyti. Jis stengėsi ginti tėvo įkurtą Lietu- 
vos valstybę, bet kitas svarbus tėvo darbas, kara- 
liaus karūna ir katalikų Bažnyčia Lietuvoje, jam nei 
jo įpėdiniui, rusui Švarnui, nerūpėjo. Tuo tarpu popie- 
žius Urbonas IV, prašomas Krokavos kunigaikščio 
Boleslovo. 1263 liepė rūpintis lietuvių ir kitų pagonų 
atvertimu ir siųsti pas juos kunigų!) Boleslovas po 
"to kariavo jotvingus, bet pagonai nebuvo atversti. 1264 
popiežius žadino Čekų karalių Otokarą nukariauti 
Lietuvius, siūlydamas paimtų šalių viršenybę“). Tą pat 
karalių 1268 ir Olmiutzo vyskupą ragino pop. Kle- 
mensas IV rūpintis Lietuvos karaliaus karūna ir lie- 
tuvių krikštu“). Tačiau Lietuvos katalikai ir Lietuvos 


1 Theiner, I, CXLIX. 

2) ib. 

3) ib. CLI.—CLIV. Visiems, kurie užsiima Mindaugo isto- 
rija, svarbi yra knyga: Paszkiewicz, Regesta Lithuaniae. Warsza- 
wa, 1930. 

vyskupija neatsilaikė ir žlugo. Iš šio Mindaugo darbo 
liko tik nurodymas kelio, kuriuo ateityje Lietuva, ne- 
žiūrint į svyravimus, ims eiti. Jei Mindaugo įvestoji 
krikščionybė ir vyskupija neišsilaikė, tai bent liko jo 
įkurtoji Lietuvos valstybė. 

